
Ka cha Profesa Mandivamba Rukuni, Kuwa Mwafrika 
inawasilisha wito muhimu wa kuamsha Waafrika, 
kurudisha kumbukumbu zao za pamoja utamaduni na 
kuzitumia kama njia ya kwenda mbele kwenye maendeleo na 
usasa. Bado sijaona kitabu kingine, ambacho kwa udhahiri, 
maneno machache na bila madoido ya isimu za lugha au 
maneno mengi, inalenga na kufanikiwa kubainisha na kutoa 
uchambuzi mkubwa wa matatizo ya Afrika. 

Mawazo yaliyoelezwa hapa, hata hivyo, siyo tu uchambuzi 
unaoweka mambo wazi, bali yanakwenda mbali zaidi ya hapa, 
na kutoa suluhu na majibu kwa matatizo yanayotukabili kama 
Waafrika. 

wa Kiafrika kwa taaluma ambayo inasherehekea bila kufifisha 
chanzo chake. 

mashaka huku wakiandamwa na hali ya kukata tamaa. Mizimu 
ya Rozvi inaongea kupitia kwa Rukuni na ujumbe wao ni sauti 
kubwa na wa kueleweka. 

Utangulizi 


ai yangu haiko peke yake: mpaka sisi Waafrika 
tutakapojigundua tena, mizizi yetu na urithi wetu, na 
kukumbatia na kuelewa hata kupenda kila kitu kilichowafanya 
mababu zetu kuhimili na kufanikiwa kwa mamilioni ya miaka; 
mpaka tuelewe jinsi mababu zetu walivyofanikiwa vizuri 
kujenga jamii zenye nguvu huko nyuma; hatuwezi kujenga 
jamii mpya na ya kisasa ya Kiafrika. 

Afrika ni mahali ambapo viumbe jamii ya sokwe 
waligeuka kuwa binadamu. Mageuzi haya ni na yalikuwa ni 
mchakato wa kuwa binadamu. Kwa wakati watu wa Shona au 
Wabantu wanaposema Unhu au Ubuntu au Botho — yaani 
'kuwa' au “kuwa Binadamu' — ina maana kuwa mababu zetu 
walijua fika tokea mwanzo kuwa mabadiliko ya kutoka kuwa 
mnyama kwenda kwenye “ufahamu wa kuwa” hakika ni 
mchakato wa kupata kiwango cha juu cha ufahamu. 

Kiwango hiki cha juu cha ufahamu kiliwafanya mababu 
zetu kutambua kuwa huwezi kuwa binadamu bila kuwa na 
binadamu wengine wanaokuzunguka. Kinasaba, sisi bado ni 
wanyama. Mungu alitugeuza kutoka aina ya wanyama. Hii ina 
maana kuwa .sisi ni sehemu ya kundi la wanyama, 
tumeunganika sana na uasili. Tofauti pekee ni kuwa sisi 
tumebarikiwa na Mungu kama jamii kwa sababu 
ametuwezesha sisi kuhusiana miongoni mwetu kwa njia yenye 
maana zaidi. Hii ina maana kuwa unakuwepo pale kwa sababu 
ya wengine. Bila mtu mwingine kukuona au kuhusiana nawe, 
huwezi kuwa binadamu kweli. Wanyama watakuona kama 
aina nyingine ya mnyama: unakuwa adui au windo. Fikiria tu 
jinsi simba aliyeko porini anavyokuona! 

Naandika kitabu hiki kwa ajili ya Waafrika wote na watu 
wenye asili ya Kiafrika, ambao utamaduni wao umetoa mengi 
sana kwa jamii yetu ya dunia. Kwa mfano, maadili ya msingi 
ya namna ya kuhusiana na binadamu wengine huko mwanzo 
ilitoka kwa Waafrika. Ingawa tulileta zawadi hii kwa jamii 


zingine duniani, lakini sisi wenyewe tunashindwa kuitumia 
sasa ili kujenga jamii kubwa na ya kisasa ya Kiafrika. 

Sababu nyingine ya kuamini kuwa kitabu hiki ni cha 
lazima ni kwamba Waafrika wanajua fika kuwa wanapoteza 
mengi kwa kutelekeza utamaduni wao. Wanajua kuwa kila 
utamaduni mwingine unaoonekana mzuri kuliko wa kwetu, 
labda ni mzuri zaidi katika eneo la kutengeneza pesa; lakini je, 
unafanikiwa kujenga jamii yenye amani, haki na usawa? 
Waafrika wanajua kuwa nchi nyingi zinazoitwa “nchi 
zilizoendela' zinapoteza hili. Hata nchi yenye nguvu kuliko 
zote katika nyakati zetu, Marekani, inapoteza hili. Huhitaji 
kuangalia zaidi ya televisheni kuona viwango vya unyanyasaji 
na ukatili pia kukosekana kwa ustahimilivu wa kidini. 

Sababu nyingine kwanini kitabu hiki ni muhimu katika 


ya Mwafrika! Hivyo, Waafrika wanajua kwa silika kuwa tuna 
mfumo mzuri na wa gharama nafuu wa hifadhi ya jamii kote 
duniani: familia na familia pana. Njia ambayo mababu zetu 
kwa kame nyingi waliunda miundo ya familia na familia pana 
ilifikiriwa vizuri, kiasi kwamba ikawa vigumu sana kuwa na 
watu ambao ni fukara kabisa kiasi cha kukosa mahali pa kuishi 
au familia. Mfumo wa familia pana kama ilivyozoeleka 
maeneo yote ya Afrika ni mfumo mzuri sana uliowahi 
kuundwa na utamaduni wowote duniani katika kushughulikia 
masuala ya kijamii. 

Lakini Waafrika wamekuwa wakipoteza mfumo huu bora 
kwa sababu walikuwa wanajaribu kufuata mienendo za maisha 
za watu wa Magharibi. Hoja kwetu sisi Waafrika ni kufanya 
jamii zetu kuwa za kisasa na siyo za ki-Magharibi. 

Kama mfumo wa familia pana upo chini ya shinikizo kwa 
sababu ya mazingira mapya, basi sisi Waafrika lazima tuubuni 
upya, badala ya kuutelekeza au kufuata wa Magharibi. Ngoja 
nielezee: kama una “familia ndogo” za mtindo wa Magharibi, 
lakini uchumi unaoishi siyo ule wa Magharibi, na serikali siyo 
zile zile kama zilivyo kwa uchumi wa magharibi, basi utakuwa 
unateseka. 


Mababu zetu walijua mapema sana kabla ya wanasayansi 
wa kisasa na stadi za nasaba kuonekana, kuwa kaka yako, dada 
yako na wewe “hasa ni kitu kimoja'. Walijua kuwa kaka wa 
baba yako ni baba; dada wa mama yako ni mama. Kwa kweli, 
walijua kuwa dada zake mama yako — ukiangalia kiwango cha 
seli kwa sayansi ya kisasa — ni mama zako. Kwa hiyo mtazamo 
wao ulikuwa ni, kwanini uruhusu mtoto wa dada yako aishi 
katika ufukara wakati wewe na yeye ni kitu kimoja: kimsingi 
dada yako ni wewe! Unaweza kumruhusu mtoto wako 
mwenyewe aishi mitaani? 

Kwa hiyo wakati babu zetu walipounda mfumo wa familia 
pana, waliunda mfumo ambao utahakikisha kuwa kuna 
mapenzi, amani na mafanikio ndani ya familia, familia pana na 
jamii kwa kuendelea — wakati wote... Hakuna mfumo wa 
hifadhi ya jamii unaotokana na mtindo wa Magharibi unaweza 
kutupa uhakika huu. 

Sababu ya nne ya kwa nini kitabu hiki ni muhimu sana 
wakati tunaingia karne ya ishirini na moja ni kwamba sisi 
Waafrika, pamoja na umaskini wetu wa mali, bado ni watu 
matajiri sana duniani yanapokuja masuala ya kiroho. Kwa hiyo 
mambo tunayoweza kuyakosa katika mali, tunafidia maradufu 
kupitia utajiri wa kiroho. Wakati tamaduni zingine zimepuuza 
maendeleo yao ya kiroho na muunganiko wao na Mungu kwa 
sababu ya vitu vinavyoonekana au mifumo ya kijamii na 
kujikita kwenye uwezo wao wa kiakili, sisi Waafrika tunajua 
kwa silika kuwa sehemu muhimu ya kuwa binadamu ni uhai 
wetu wa kiroho. Tunajua kuwa wakati miili yetu itakapoacha 
kuishi, roho zetu zitaendelea kuwepo. 

Hata hivyo, tumekabiliwa na tatizo kuwa utajiri huu pia 
unamomonya, kwa sababu Waafrika wengi hawajui kuwa dini 
ni kipengele muhimu sana kwa utamaduni wowote kuendelea 
kuwepo. Na kwamba dini hatimaye huamua jinsi watu 
watakavyoyachukulia maisha katika maeneo mengine ya 
maisha — iwe biashara, jinsi unavyochukulia haki, jinsi 
unavyofikiria mambo ya kijamii, maarifa kwa ujumla na jinsi 
unavyokuza maarifa. Kwa hiyo, vyote viwili, dini na 
utamaduni vinatoka sehemu moja. Utamaduni ni jinsi watu 


wanavyoishi, tabia zao, kanuni zinazokubalika za kuishi na 
wengine, tabia zao dhidi ya wengine, za kutenda, za kufikiri na 
za kuwasiliana. 

Dini, kama ulivyo utamaduni, imejiweka ndani ya dhana 
na imani. Mengi ya haya hayajajaribiwa. Kwa kweli mengi ya 
haya “hayawezi kujaribika': huwezi kujua kwa kweli, kwa 
kutumia ushahidi wa kisayansi, kitu gani ni kweli au uwongo. 
Kwa hiyo dini ni kuamini vitu usivyoweza kuvithibitisha. 
Lakini kwa sababu ya hisia zingine za ndani ulizonazo, 
unaviamini tu vitu hivyo. Na ni imani hii inayotuunganisha na 
Mungu. Hatimaye, dini — kama jitihada za kutuunganisha na 
Mungu — ikaweza au ikashindwa kutengeneza hali muafaka au 
hata kuwa msingi bora kwa vipengele vingine vyote vya 
utamaduni. Lakini kimsingi hali hii si muhimu sana: dini 
yoyote, alimradi inamuunganisha mtu na Mungu, inafanya kazi 
nzuri. Tatizo hujitokeza pale dini moja inapokuwa haiamini 
kuwa dini zingine pia ni halali na zina haki ya kuwepo. Tatizo 
hujitokeza pale dini moja inapoonekana kama ndiyo dini sahihi 
tu na zingine zote ni za uwongo. 

Kwa ujumla, Waafrika wamejua mara zote na kuamini 
uwepo wa Mungu Mkuu. Na Waafrika wamejua mara zote na 
kuamini kuwa mahusiano yao na Mungu ni kupitia kwa 
mababu zetu. 

Ndiyo maana ni muhimu kulizungumzia suala la dini 
katika kitabu hiki: ukoloni wa Kiislamu kutoka kaskazini na 
Pwani ya Mashariki ya Afrika na mara baada ya hapo wa 
Kikristu kutoka Kusini, matokeo yake ni Waafrika kuacha dini 
za mababu zao na kuchukua mafundisho ya dini hizo. 
Mafundisho haya wyalituelekeza kuwa hatuwezi kuamini 
mababu zetu na Mungu, na wakati huo huo tukawa Wakristu 
au Waislamu. Kwa mujibu wa mifumo ya imani hizi, huwezi 
ukawa na mahusiano na Mungu kupitia kwa mababu zako, ni 
kupitia kwa Yesu au Mohamed. 

Hili lilikuwa ni pigo moja kubwa tulilopata Waafrika, kwa 
sababu kwa kuharibu dini yetu, amabayo ilieleweka kama 
msingi wa utamaduni wetu, ilififisha kujiamini kwetu kama 
watu. Wakoloni wote wa Kiarabu na wa Ulaya waliamini kuwa 

ujuzi na busara za Waafrika ni duni kuliko ujuzi wa kwao. 
Matokeo yake, Waafrika walilazimishwa kuchagua utamaduni, 
ujuzi na dini mpya. Hili ni tatizo kubwa — hata leo: Sisi kama 
Waafrika tumepoteza au tupo kwenye hatari kubwa ya 
kupoteza kabisa utambulisho wetu wa kiutamduni. 

Ninataka sisi kama Waafrika tujiangalie tena wenyewe na 
kujua kwamba tunapaswa kujivunia mababu zetu na utajiri wa 
ujuzi waliotujengea sisi kwa mamilioni ya miaka. Lazima 
tutambue kuwa ni kupitia kwa mababu zetu ndiko 
kumetufikisha hapa tulipo. Na kwamba mababu zetu 
wanatupenda. Ni kupitia kwao Mungu alituruhusu kuwa hapa 
tulipo leo. Tunaweza kuwaona mababu zetu kama njia ya moja 
kwa moja, kwa mahusiano ya kimwili na kiroho kati yetu na 
Mungu. 

Naweza kwenda mbali zaidi kusema kuwa siku moja 
sayansi inaweza kuthibitisha kuwa mababu wa Kiafrika 
walikuwa sahihi muda wote huu, kwamba mababu zako, au 
wale waliokuleta hapa duniani, ni kiunganishi cha moja kwa 
moja kati yako na Mungu. Mantiki hii ni rahisi: kama 
ukifuatilia kiunganishi tokea kwa mama yako, baba yako na 
mama na baba waliowaleta mama yako na baba hapa duniani, 
na wale waliowatangulia, utaishia kwa Mungu. 

Kwa mujibu wa imani ya Kiafrika si lazima usome kitabu 
ili kuwasiliana na Mungu. Mababu zetu waliamini kuwa si 
lazima uwabadilishe watu wengine kutoka kwenye dini zao au 
imani zao kwa Mungu wao. Waafrika kwa jadi waliwaamini 
mababu zao kama njia ya kuwaunganisha na Mungu, na 
walikuwa na walifurahia wengine kuwa na njia tofauti ya 
kuhusiana na Mungu. Njia hii ya kufikiria inamruhusu kila 
mmoja kuishi kwa amani na wengine. 

Lakini Waafrika waliochukua dini za mafundisho mapya 
wapo hatarini kuwa sehemu ya uozo wa kiroho wa kimataifa, 
hiyo inaweza kuleta hata vita kuu ya tatu ya dunia au vita kuu 
ya nne ya dunia, wakati wafuasi wa dini hizi za mafunzo 
mapya wakijitahidi kuwaondoa wengine katika dini zao na 
kutawala. 


Hatimaye, niliamua kuandika kitabu hiki kwa sababu nina 
pendekezo kwa Waafrika wote kuhusu ninachokiamini kuwa ni 
wazo moja muhimu sana linaloweza kusaidia kuimarisha 
ufufuaji na mwamko wa Kiafrika katika maeneo yote ya jamii. 
Wazo hili, ambalo lipo katika hali ya nadharia ya ujumla, 
inaweza kuwa na umuhimu mkubwa katika maeneo yote ya 
maisha ya Kiafrika, iwe siasa na siasa za vyama, serikali, 
biashara, uchumi, kuungana kijamii, amani, usalama, 
mafanikio, elimu na utamaduni. Nadhani inaweza kusaidia 
kuelezea kwanini jamii ya Kiafrika inaendelea kusambaratika. 
Wakati huo huo, nadharia hii pia inaelezea namna tutavyozuia 
kuoza huko na kuanza kujenga upya Afrika yetu. 


Sura I 


Mvulana Wa Kishona 


ilizaliwa miaka ya 1950 kama mvulana wa Kishona wa 
Wazazi wangu wote walikuwa manesi. Wakati nilipozaliwa, 
walikuwa wameshastaafu kazi zao za unesi na wameanzisha 
bishara ndogo. Kwa hiyo kwa kiasi kikubwa walikuwa na 
wote walikuwa Wakristu na wanachama wa kanisa la Kidachi 
la Walioongoka, ambalo tangu hapo ilibadilisha jina na kujiita 
Kanisa la Walioongoka Zimbabwe, wakati huo huo, wazazi 
wangu walikuwa waumini wakubwa katika desturi za Kiafrika 
na familia pana. 

Kama kijana mdogo, niliona vitu vingi. Kwa mfano, hata 
ningali mtoto nilijikuta nikijua zaidi kuwa japo sisi Waafrika 
tulichukuliwa kuwa tuko nyuma, kwa kweli tulikuwa na 
historia kubwa tulikotoka. Kupitia hadithi zilizosimuliwa 
katika ukoo wangu, ambao ni ukoo wa Rozvi ndani ya kundi la 
Washona, nilijifunza kuwa kuna utajiri mkubwa katika historia 
ya Kiafrika iliyopitishwa kwa simulizi za mdomo kutoka 
kizazi kimoja kwenda kingine. Hadithi hizo zinanionyesha 
mambo makubwa ya mababu zangu waliopita. 

Yumkini mafanikio muhimu ya kihistoria ya ukoo wangu 
ni nafasi yao katika ujenzi wa Himaya Kuu ya Zimbabwe, 
amabayo pia hujulikana kama ustaarabu wa Monomotapa. 
Inakadiriwa kuwa Himaya ilikuwepo kuanzia kwenye miaka 
900 B.K. kwa zaidi ya miaka mia sita kufikia miaka ya 1600, 
na ukoo wa Rozvi ulichangia sana kuwaondoa wakoloni wa 
Kireno kutoka katika eneo hilo miaka ya mwisho ya 1600. 
Ukoo ukabaki madarakani mpaka mwanzoni mwa miaka ya 


1800, ambapo wapiganaji wa Kindebele walipotwaa eneo la 
kusini magharibi mwa himaya ya zamani. 

Wakati wa kilele chake katika miaka ya 1400 ustaarabu wa 
Monomotapa ulieneza ushawishi wake katika maeneo mengi 
sana kote Zimbabwe, sehemu za Msumbiji, Afrika Kusini na 
Botswana. Monomotapa ilikuwa na makao makuu yake katika 
eneo la Sanamu Kuu ya Zimbabwe karibu na Masvingo kusini 
mashariki mwa Zimbabwe. Kilichofanya ustaarabu huu kuwa 
wa aina yake ilikuwa ni kujumuishwa kwa siasa na dini kufikia 
ngazi ambayo baadhi ya misingi ya demokrasia ya kijadi ya 
Afrika ilikubalika na kutumika katika eneo lote lililokuwa 
chini ya ushawishi wake. Pia, ustaarabu ulikuwa na athari 
kubwa katika maendeleo ya watu wake kijamii na kiuchumi, 
ikiweka mahusiano ya kiuchumi na Waarabu kutoka Afrika 
Kaskazini, na Mashariki ya Kati, pamoja na Wachina wa 
Mashariki. 

Lakini bila shaka, wakati wapelelezi kutoka Ulaya 
walipogundua eneo lililotelekezwa la makao haya makuu 
katika kame ya 19 kulikuwa na ushahidi mkubwa wa 
kiakiolojia wa ustaarabu mkubwa. Iliwachukua watu wa Ulaya 
miaka 50 kuanza kuamini kuwa makao hayo yalijengwa na 
Waafrika! Maandiko ya Magharibi yamejaa nadharia za 
mwanzoni kuhusu nani alijenga ustaarabu huu nje ya 
utamaduni wa Kiafrika au Kishona, na kubuni kuwa lazima 
ulijengwa na Waarabu au Waasia waliohamia Afrika. Kwa 
bahati nzuri sasa inafahamika kwa ulimwengu wote kuwa huu 
ulikuwa ni ustaarabu wa Kishona, Kiafrika. Na kwamba 
ustaarabu huu katika kilele chake ulikuwa ulioendelea kama 
tamaduni zingine zilizoelimika za wakati wake katika maeneo 
mengine ya dunia, kama vile Incas of Marekani ya Kusini. 

Kuna ushahidi kuwa ilikuwa na sifa zote kubwa za jamii 
iliyoelimika: kuanzia dini iliyojipanga mpaka maendeleo ya 
kiuchumi, mpaka amani na mafanikio pamoja na kutambua 
umuhimu mkubwa wa kuelezea utamaduni kupitia sanaa na 
muziki. 

Leo kinyago cha mawe cha Kishona kinaheshimika 
duniani kote. Kwa zaidi ya miongo 3 iliyopita, baadhi ya 


Wazimbabwe wametajwa miongoni mwa kumi bora ya 
wachongaji mawe duniani. Hii haijatokea kama bahati: 
uchongaji wa mawe, kama mfumo wa sanaa imejikita kwenye 
utamaduni wa watu, kabla kabisa ya wakoloni weupe 
kujitokeza. 

Kwa mfano, wakati wapelelezi wa mwanzo kutoka Ulaya 
walipogundua maeneo makuu ya Zimbabwe, michoro sita ya 
mawe ya Ndege wa Zimbabwe ilikutwa kwenye mlima 
mkubwa uliokuwa eneo la hekalu au eneo la dini. “Ndege wa 
Zimbabwe” ni ndege wa ajabu na vinyago sita vya mawe 
vilisimama wima kama sehemu ya hekalu, kwa urefu wa 
wastani wa mtu wa kawaida. Vipande hivi vya sanaa vya 
thamani sana ni kumbukumbu ambazo zina zaidi ya miaka 
1000 sasa. 

Kwa sababu ya ushawishi mkubwa wa kisiasa wa 
ustaarabu, mifano ya michoro midogomidogo ya nyumba hizi 
za mawe inapatikana maeneo mengi ya kusini mwa Afrika, 
ikiwemo Msumbiji na Afrika Kusini. Eneo muhimu la 
kiakiolojia, ambamo mifano ya sanamu hizo zilipatikana, 
liligundulika mwaka 1932 kwenye bonde la mto Limpopo, 
eneo la Mapungubwe Afrika Kusini. Eneo hili linahusishwa 
moja kwa moja na ustaarabu mkuu wa Zimbabwe na vitu vya 
thamani sana vya sanaa, amabavyo pamoja na vifaru wa 
dhahabu, vilikutwa katika eneo hili. Mapungubwe inaaminika 
kuwa ilifikia kilele chake karne ya 13. 

Sifa nyingine pekee ya utamaduni wa siasa za Rozvi ni 
mtazamo wa demokrasia ya hali ya juu katika masuala ya 
utawala, ambao ulihusisha michakato ya mazungumzo, 
mashauriano na mzunguko wa uongozi. Sifa muhimu kabisa 
kwa kila kiongozi katika utamaduni huu ilikuwa ni uwezo wao 
wa kuwapenda watu wao na kwahiyo kuanzisha michakato na 
utaratibu ambao hatimaye ulilenga kuwaunganisha watu. 

Kwa miaka sasa nimejifunza kutoka kwa Waafrika 
wengine kwamba koo zao pia zina hadithi nzuri za kusimulia 
kuhusu historia zao wenyewe. Kuwa na urithi wa mambo 
makubwa na mazuri hakupo tu kwa Washona. Katika hali 
tofauti, ustaarabu mwingine wa kihistoria katika Afrika 


ulijengeka kwingineko ndani ya bara letu. Kwa sababu Afrika 
ni bara la zamani kuliko zote duniani, inaweza kuwa na 
manufaa sana kwa Waafrika vijana kuamua kuwa 
wanaakiolojia. Kwa njia hii tunaweza kugundua ushahidi zaidi 
wa kisayansi wa mafanikio makubwa ya watu wa Afrika kwa 
mamilioni ya miaka ya maisha yao katika bara hili. 

Lakini kama kijana, sikujifunza kutokana na historia peke 
yake, nilijifunza pia kwa kuangalia. Kwa mfano, niliona kuwa 
kwa sababu wazazi wangu walikuwa Wakristu tulizoea 
kwenda kwenye kanisa la Kikristu. Hata hivyo, watu wengi 
kwenye jamii hawakwenda kwenye kanisa hili. Bado walikuwa 
wanatekeleza dini zinazotokana na mababu. Hili lilikuwa na 
suala kubwa kwa familia yangu. Ilikuwa ni karibu sawa na 
kusema, kwamba huwezi kuwa wa kisasa, ukawa na elimu na 
kuwa sehemu ya jamii inayoendelea kama bado unaamini 
katika mababu. Badala yake, mtazamo ulikuwa ni kwamba 
ukitaka kufanikiwa inabidi kubadili dini kwenda Ukristu na 
itabidi uende katika shule za mtindo wa kimagharibi kujifunza 
kuhusu Mungu kwa kutumia Biblia na kujifunza kuhusu 
maisha kwa kutumia lugha ya kigeni. Kwa hiyo niliweza 
kuona jinsi wazazi wangu na watu wengine wa daraja la kati 
kama waalimu walivyokuwa wanafanikiwa kwa sababu 
waliweza kuongea Kiingereza na walikuwa na elimu ya mtindo 
wa Kimagharibi. 

Lakini niliweza kuona pia kuwa maisha yalikuwa tata zaidi 
ya hapo. Niliweza kuona kuwa kulikuwa na watu wazuri na 
watu wabaya ambao walikuwa wanachama wa Kanisa la 
Kikristu na kwamba kuliwa na watu wazuri na wabaya katika 
jamii yetu, ambao walikuwa wanafuata dini za jadi. Baadaye 
katika maisha niliangalia nyuma kwenye maisha ya marehemu 
baba yangu na nafsi yangu. Nilijiuliza kwanini alikuwa 
binadamu mzuri na aliyewapenda sana ndugu na marafiki zake. 
Ni kwa kuwa alikuwa Mkristu? Nilihitimisha kuwa sivyo; 
alikuwa mzuri vile kwa sababu alikuwa Mwafrika halisi; japo 
alikuwa Mkristu, msingi wa kweli ulikuwa ni roho yake ya 
kweli ya Unhu-Ubuntu-Botho. 

Kitu kingine kilichonivutia ni kwamba niliona kuwa kanisa 
nililokuwa nikienda na wazazi wangu lilikuwa linachosha 
sana. Nakumbuka tulikuwa tukienda kanisani na kunaweza 
kukawa na watu kati ya kumi na ishirini kwenye hilo kanisa. 
Ilikuwa ni vigumu sana kusikiliza mahubiri. Kila kitu 
alichokizungumzia mchungaji kilionekana kipo mbali sana. 
Matukio aliyoyazungumzia yote yalitokea umbali wa karibu 
kilomita 10,000. Nilikuwa najiuliza kama alikuwa 
anazungumza kuhusu sisi, au kuhusu watu wengine. Ni kwa 
vipi yote haya yalikuwa yananihusu mimi? Kwa hiyo kimsingi 
nilidhani kuwa kanisa letu lilikuwa linachosha kweli. 

Hata hivyo, kulikuwa na Kanisa la Kikristu lingine, 
ambalo baba yangu mkubwa alikuwa mwanachama. Hii 
lilikuwa linaitwa Kanisa la Wanasayuni Wakristu na 
ilionekana maisha katika kanisa lile yalikuwa yanavutia zaidi 
wakati wote kuliko kanisani kwetu. Matokeo yake, marafiki 
zangu na mimi tulisubiri kwa hamu kuisha ibada kanisani 
kwetu, ambayo — kwa tabia ya Kimagharibi — iliisha ndani ya 
saa moja mpaka moja na nusu juu ya alama, ili tuungane na 
watu kanisani kwa baba mkubwa. Hapa utawakuta watu 200 — 
300, wote wakiimba na kucheza na kumsifu Mungu wao 
kwenye shughuli ya siku nzima. Kwenye kanisa hili watu 
walikuwa wanatumia njia inayofanana na ile ya Waafrika ya 
kuwasiliana na Mungu, lakini waliitumia njia hii kupitia kwa 
Yesu Kristu badala ya kupitia kwa mababu zao. Walikuwa 
wanafuata mtindo wa kwenda kwenye kanisa la Kimagharibi, 
ila wakafanya hivyo kwa njia ambayo ilichukua pia utamaduni 
wao. Baadaye niligundua kuwa kanisa hili lilikuwa kubwa 
sana, ilikuwa na wanchama milioni kadhaa. Iliwasiliana vizuri 
na Waafrika, hususan wale waliotoka katika hali duni. Kwa 
hiyo kama kijana nilianza kujiuliza mwenyewe maswali mengi 
yanayovutia kuhusu dini. 

Kama Mwafrika kijana pia nilikuja kujua pia masuala 
yanyozunguka lugha. Lugha ngeni ya ulaya, Kiingereza, 
imekuja kuwa lugha ya elimu na lugha ya “walioelimika”. 
Maana ya hili kwangu kama kijana wa Kishona ilikuwa ni 
kwamba nyumbani tuliongea Kishona, kisha tulipokwenda 

shule, ilibidi tuongee kwa Kiingereza. Shuleni hatukuruhusiwa 
kuongea lugha yetu ya mama. 

Pia nilitambua kuwa shule na mfumo wa elimu umekuja 
kuwa mfumo mmoja mkubwa uliojenga mwelekeo wa kuacha 
nyuma utamaduni wetu wa Kiafrika na kujifunza kuishi kwa 
mujibu wa utamaduni wa Magharibi. Kimsingi shule 
zilitumika kufuta utamaduni wetu kwa kutufundisha kuwa 
utamaduni wa Magharibu ulikuwa wa “kisasa” zaidi na kwa 
hiyo wa hali ya juu zaidi. Hata sasa, mamilioni ya vijana 
ambao nyumbani huongea lugha ya Kiafrika na ambao 
hujifunza stadi nyingi za kijamii, baadaye iliwabidi kuacha 
nyuma ujuzi huu na kwenda shule kujifunza njia mpya kabisa 
ya maisha. Hivyo pale pale, kuanzia umri mdogo wa miaka 
mitano unapoingia shule ya mwanzo, kama mtoto wa Kiafrika 
unakumbana na mkinzano mkubwa kati ya unayoyaona, 
unayoyasikia na kujifunza nyumbani na unayoyaona, 
unayoyasikia na kujifunza shuleni. 

Wakati naandika kitabu hiki, nafahamu vizuri kuwa 
naendelea kubeba mgongano huu ndani yangu. Hivi siyo 
kusema kuwa yote tunayoojifunza shuleni ni mabaya, kwa 
sababu siyo ya Kiafrika! Baadhi ya ujuzi tunaojifunza ni wa 
manufaa kabisa, lakini mvutano unaoendelea kati ya mifumo 
hii miwili ya ujuzi unaleta mgogoro. Badala ya kujifunza 
kwamba inatubidi kuchagua yaliyo mazuri kutoka dunia zote 
mbili, na kujenga juu ya utamaduni wetu; tumefundishwa 
kuwa utamaduni wetu “uko nyuma sana' na kwamba mtindo 
wa maisha wa Magharibi tu unafaa kwa siku hizi na kizazi cha 
leo. 

Jinsi ninavyozeeka na jinsi nilivyosafiri katika Afrika na 
katika sehemu zingine za dunia, nilizidi kuona kuwa kuna kitu 
hakipo sawa katika njia iliyotumika kunilazimishia lugha na 
dini ya kigeni. Nimekuwa mtu mzima nimefundishwa kuamini 
kuwa mizizi yangu ya Kiafrika na utamaduni vilikuwa ni 
hasara kubwa na kwamba dini yangu ya Kiafrika na utamaduni 
vilikuwa ni chanzo cha matatizo yote tuliyonayo Afrika! Kwa 
hiyo, kukua katika hali na mawazo hayo, kunakufanya ufikiri 

kuwa jawabu ni kutelekeza “Uafrika” wako na kuchukua kila 
kitu cha Magharibi. 

Nilitambua zaidi kuwa maeneo mengine ya dunia ambayo 
yalikuwa yametawaliwa pia na Wazungu kwa miaka 200 — 300 
kama sisi Waafrika tulivyotawaliwa, yameonekana 
kushughulikia huu “uvamizi wa Magharibi' kwa njia chanya 
zaidi. Kwa mfano, baadhi ya watu wa Asia walionekana 
wamepata njia ya kutambua tofauti kati ya teknolojia ya 
Magharibi na utamaduni wa Magharibi. Matokeo yake, kwa 
mfano Wajapani wameweza kuchukua mawazo na teknolojia 
ya Magharibi na kuyaelezea ndani ya utamaduni wao 
wenyewe, bila kupoteza dini au utamduni wao wenyewe. Kwa 
kweli, walikuwa wanatohoa kwa akili sana kutoka Magharibi, 
kwa kutambua kuwa teknolojia ya kigeni inaweza kuboreshwa 
na utamaduni na dini yao wenyewe. Kwa mfano, dini na 
utamaduni wa Kijapani ina misingi ya kujiboresha jinsi 
inavyoendelea. Wanatumia misingi hii kwa teknolojia 
wanayoweza kuichukua kutoka Magharibi. Kwa njia hii 
wanatengeneza bidhaa bora kwa ujumla. 

Pia niliona ningali mtu mweledi, kwamba ningali mweledi 
wa Kiafrika, fundisanifu au mtu wa kazi, sikuwa mstadi na wa 
kujiamini kama Waasia walivyokuwa katika kutohoa mawazo 
kiakili, na hatimaye kuyaleta nyumbani, kwenye muktadha wa 
watu wangu. Tuna utani hapa kwetu ambapo tunasema, kama 
una Waasia wanakwenda Ulaya, “watatohoa” mawazo bora na 
teknolojia, kuyapeleka nyumbani Asia, watayatamadunisha na 
kufanya vizuri kuliko Wazungu. Kama ukimtuma mweledi wa 
Kiafrika kama mimi, kitu atakachojifunza zaidi ni tabia za 
ukaaji na ulaji mezani kwa Wazungu! Nimekuja kutambua, 
kuwa kama mledi wa Kiafrika ambaye ameona ujuzi mwingi 
kutoka nje ya Afrika, sijaweza kugeuza ujuzi huo katika hali ya 
manufaa kwa watu wangu nyumbani. 

Kama tukiwaangalia Wajapani kwa karibu zaidi, tutaona 
kuwa karibu miaka 150 iliyopita walianza kutohoa kiakili 
kutoka Magharibi. Ni kipindi hiki hiki Wazungu walipoanza 
kweli kweli ukoloni wa Afrika nzima. Wajapani walipeleka 
ujuzi wa Magharibi katika shule na viwanda vyao, lakini 

wakabadilisha ujuzi huo katika lugha ya Kijapani, ili 
wawafundishe watoto wao ujuzi kwa lugha yao ya Kijapani. 
Wachina walifanya hivyo hivyo; matokeo yake ni kwamba kila 
mtoto wa Kijapan na Kichina aliweza kujifunza kuhusu dhana 
hizi mpya zilizotoka sehemu zingine za dunia kwa lugha yao 
wenyewe. 

Kama Mwafrika, kwa upande mwingine, najikuta 
ninaweza kuwasiliana na watu wangu kwa lugha yangu 
mwenyewe kwa viwango fulani. Kama nikitaka kuingia kwa 
ndani zaidi kwenye teknolojia, kwa mfano, siwezi kuwasiliana 
kwa lugha yangu. Kwa sababu teknolojia ni muhimu sana kwa 
kipindi hiki tunachoishi, ina maana kuwa kwa kame hii lugha 
tunazoweza kutumia kuzungumza juu ya teknolojia hii itakuwa 
lugha ya mamlaka. Katika miaka mia mbili iliyopita lugha hizi 
zilikuwa Kiingereza, Kifaransa, Kijerumani na Kijapani. Kwa 
jinsi ambavyo watu wanaoongea Kichina duniani kuwa kubwa 
na kasi ya kukua kwa uchumi wa Kichina kwa miaka ya 
karibuni, inaonekana kuwa lugha ya Mandarin inaweza kuja 
kuwa lugha nyingine ya mamlaka baadaye. Kwa Afrika, kama 
ilivyo kwa nchi nyingi kote duniani, Kiingereza — lugha ya 
ubepari wa Magharibi — kwa kweli ni lugha ya mamlaka. Watu 
wengi wasioweza kuimuda Kiingereza kwa hali ya juu hawana 
nafasi ya kutoa sauti zao zikasikika kwenye siasa, sayansi, 
teknolojia na dini. 

Muda mfupi uliopita, nilikuwa nazungumza na rafiki 
yangu Mghana, Profesa Kwesi Prah, mmoja wa wataalamu 
bingwa wa lugha duniani kwa sasa. Alikuwa akiniambia 
kwamba haiwezekani kwa jamii yoyote kuendelea sana kwa 
kutumia lugha ya kigeni. Hakuna jamii iliyowahi kufanya 
hivyo. Hata kwa mataifa madogo yanayoonyesha kiwango 
linganifu cha mafanikio ya kiuchumi, kama vile Iceland, lugha 
ya kufundishia ni ya mama. Kwa hiyo vijana wanazungumza 
lugha hiyo hiyo na kufuata utamaduni wao nyumbani, shuleni 
na hata chuo kikuu. Hii ina maanisha kwamba wanajifunza 
kufasiri ujuzi wanaoupata kutoka nje kwenda kwenye hali 
inayofaa katika utamaduni wao wenyewe. Kitu ambacho sisi 
Waafrika lazima tujifunze kutokana na hili ni kwamba lazima 

tupate njia ya kutafsiri ujuzi wowote tunaoupata nje ya 
utamaduni wetu kwenda kwenye lugha moja au zaidi za 
Kiafrika zinazoeleweka kwa watu wengi hapa Afrika. 
Tunahitaji kuongezea thamani ya utamaduni kwenye ujuzi 
tunaouchukua kutoka kwa wengine. Bila kutafsiri ujuzi huo 
kwa lugha ya Kiafrika, hili litabaki kuwa ngumu sana. 

Rafiki yangu Kwesi pia alinipa utani wa kikoloni kutoka 
Ghana unaoonyesha uwezo wa dini na lugha. Kwa sababu 
tumetawaliwa na ukoloni kupitia lugha na dini, tunamweka 
mtu mweupe karibu na Mungu kuliko sisi Waafrika. 
Tunaamini kuwa mtu mweupe alimleta Mugu kwetu. Hivyo 
utani wa kikoloni ni kwamba kama Jumapili asubuhi ukikutana 
na mtu mweupe wakati unaenda kanisani, unaweza hata kurudi 
nyumbani, kwa kuwa tayari umeshakutana na Mungu 
Mwenyewe ukiwa njiani kwenda huko! 

Ninaibua hoja hii, kwa sababu nataka kusisitiza kuwa ni 
muhimu sana kwetu sisi Waafrika kuamini kuwa mababu zetu 
walikuwa wakiwasilina na Mungu wakati wote, 
hawakumhitaji mtu mwingine yeyote ili kuwasiliana na 
Mungu. Matokeo yake, tusiamini kuwa sisi ni “duni” kwa mtu 
mweupe, kwenye masuala ya uhusiano wetu na Mungu. 
Mababu zetu walimjua Mungu mapema kabisa kabla mtu 
yeyote mweupe hajatembea juu ya ardhi ya Afrika! 

Leo, Waafrika, watu wenye asili ya Kiafrika walio 
ughaibuni, wanachanganya mambo ya kiroho na dini. Sitaingia 
ndani sana kwa suala hili kwenye kitabu hiki. Kwa kifupi, hata 
hivyo, ukuaji wa kiroho unahusu ufahamu unaoongezeka wa 
muunganiko wa mtu na watu wengine, na umoja wake na asili, 
na nguvu bunifu iliyopo kila mahali inayounganisha 
ulimwengu wote. Dini, kwa upande mwingine, ni kujiunga na 
aina ya imani husika, mafunzo na matendo yanayohusiana 
nayo pamoja na imani kwa Mungu. Hivyo, kwa ujumla, 
mambo ya kiroho ni uzoefu wa mtu na dini ni shuguli 
iliyopangwa na kundi. Mambo ya kiroho yanajumuisha yote; 
dini ni utambulisho unaojitenga - - kujiainisha na wale wenye 
imani sawa. 

Kwanini nashughulika na suala hili? Kitabu hiki hatimaye 
ni kuhusu imani binafi, na utambulisho wetu binafsi sisi 
Waafrika. Jinsi tunavyopoteza utambulisho wetu wa 
kiutamaduni na mfumo wa imani, tunakwenda kwa wingi wetu 
katika aina zote za makanisa tukitafuta utambulisho. Zaidi ya 
hayo, kwa mapokeo sisi ni watu wa kiroho na tulizoea kutenda 
hivyo kupitia Unhu-Ubuntu-Botho. Wakati tunapoteza 
muunganiko huu, tunadhani kuwa kanisa ni suluhisho kwa 
masuala ya ukuaji wa kiroho. Fikiria tena. 

Wakati nilianza kuuliza baadhi maswali ningali mvulana 
mdogo wa Kishona, nikiwa mledi tu katika kazi yangu nilianza 
kuona jinsi gani nisivyokuwa sahihi kutokuthamini utamaduni 
wangu na dini yangu. Utambuzi huu ulikuja kama mshtuko 
mkubwa sana kwangu, kwa sababu nilikuwa nikiamini mpaka 
wakati huo, kwamba utamaduni wangu wa Kiafrika na dini 
yangu ya Kiafrika vilikuwa “nyuma” ukilinganisha na vya 
Magharibi, kwa sababu ya ujuzi wao ulioonekana wa hali ya 
juu. Wakati naanza kutambua kutokuelewa kwangu, nilikuwa 
nimeshachapisha vitabu zaidi ya nusu dazani na pengine 
makala mia moja, yote yakirudia uzuzu wangu katika hili! 
Nilikuwa mtaalamu anayetambulika duniani katika maeneo 
matatu: masuala ya usalama wa chakula kwa Afrika, uchumi 
wa umwagiliaji mdogo Afrika, na masula ya umiliki wa ardhi. 

Baada ya kuwa mhadhiri katika Chuo Kikuu cha 
Zimbabwe tokea mwaka 1980 nilikuwa nimepandishwa cheo 
kuwa Profesa mwaka 1992. Kisha mwaka uliofuata, 1993, 
niliteuliwa na Rais wa Zimbabwe Robert Mugabe kuwa 
mwenyekiti wa Tume ya Uchunguzi kuhusu Mifumo ya 
Umiliki Ardhi katika nchi hiyo. Niliianza kazi hiyo ya muda, 
ambayo niliifanya kwa muda wa karibu miezi 14, nikiamini 
kuwa mifumo ya Kiafrika ya umiliki ni tatizo, kwa sababu 
elimu yangu rasmi ya Magharibi ilikuwa inaniambia hivyo. 
Nilikuwa na mtazamo thabiti kuwa inatubidi kubadilisha 
mifumo yote ya kijadi ya kumiliki ardhi na kutumia mtindo wa 
umiliki ardhi wa Magharibi, yaani kukodisha na hati za 
umiliki. Pia niliamini kuwa mifumo ya jadi ya Kiafrika ya 
kumiliki ardhi ilikuwa mibaya. 

Ndani ya miezi sita ya kufanya kazi ya mifumo ya umiliki 
ardhi nilitambua jinsi gani nisivyokuwa sahihi katika kufikiri 
kwangu! Wakati nilipokamilisha zoezi, nilikuwa nimetembelea 
wilaya 44 kati ya 56 za Zimbabwe. Na kwa kila wilaya 
nilishaongea na makundi yote tofauti na wakulima kutoka 
kwenye mashamba madogo, hadi wakulima wadogo wa kilimo 
cha biashara mpaka wakulima weupe wakubwa wa kilimo cha 
biashara, na watu waliokuwa wamehamishwa katika ardhi yao 
na serikali, wakiwemo vijana na wanawake. Mwishoni mwa 
zoezi hili nilishtushwa sana na ujinga wangu juu ya utamaduni 
wangu na watu wangu mwenyewe. 

Mshtuko mkubwa kuliko yote ni kuwa mpaka wakati huo 
nilikuwa nimeamini kuwa utamaduni wa Kiafrika na imani za 
jadi na taasisi zake vilikuwa vitu vilivyopitwa na wakati na ni 
masuala ya hisia tu. Nilishtushwa kugundua kuwa kwa kweli 
vilikuwa vinaisha na vina nguvu, na kwamba Waafrika wengi 
jadi na walikatishwa tamaa sana na aina ya uongozi wa 
kuchaguliwa. 

Mshangao mwingine kwangu ulikuwa ni baada ya 
kuzungumza na asasi za kiraia na asasi za wanawake zilizoko 
mijini, nilikuwa pia nimechukua mtazamo thabiti kuhusu 
utamaduni wa Kiafrika kuwa haujali masuala ya kijinsia na 
kwamba kila kitu kilikuwa kibaya kwa jinsi utamaduni wa 
Kiafrika ulivyokuwa unashughulikia masuala ya jinsia, usawa 
na demokrasia. Nilishangazwa nilipokuta kuwa kwa ujumla, 
wanawake kwa wanaume wote kwa pamoja na vijana katika 
jadi pamoja na mapungufu yake yote. Hii ni kwa sababu 
mifumo ya jadi bado inawapa mbinu ya kuwasaidia inayofanya 
kazi na kufikika, kuliko mifumo ya “kisasa” ya serikali za 
mitaa inayothaminiwa sana pamoja na mifumo inayohusiana 
nayo ambayo inaungwa mkono na serikali. 

Huu ndio wakati nilioanza kutambua kuwa tokea wakati 
nilipokuwa mvulana wa Kishona mpaka kuwa kijana mledi wa 
Kiafrika nilikuwa nimemezwa na dhana za Kimagharibi na 
ujuzi wa Kimagharibi, kiasi kwamba sifai kwa hali iliyopo 

katika nchi yangu mwenyewe. Hii ilikuwa ni pigo kubwa la 
kisaikolojia kwangu. Ilikuwa ni aibu kubwa sana kwangu, kiasi 
kwamba nilihisi kuwa uprofesa wangu niliopewa miaka 18 
iliyopita ilikuwa kama bandia. 

Ilikuwa inaaibisha kweli na kushtusha kutambua kuwa 
nilichukuliwa kama mtu aliyeelimika sana, ninayeheshimika 
sana katika jamii yangu na hata kimataifa, kwa kuandika juzuu 
hizi nyingi za kazi, ambazo kiufundi ni nzuri sana, lakini 
mfumo wa ujumla wa kufikiri haukuwa sahihi. Mpaka wakati 
huo nilikuwa nafanya kazi.na misingi na mawazo yasiyokuwa 
na uhusiano wowote na uhalisia wa hali iliyokuwepo. 

Kazi hii ilidhihirisha hisia ya msingi niliyokuwa nayo kwa 
muda mrefu sana. Ambayo ni kwanza, kwamba utamaduni wa 
Kiafrika ni halisi kivitendo na unaofanya kazi kuliko 
utamaduni wowote niliopata kuona kwingineko. Pia 
ilidhihirisha mfumo wa msingi wa fikra za Unhu-Ubuntu- 
Botho, na jinsi mababu zetu walivyotumia mfumo huo kuunda 
taasisi kama vile familia na jumuiya, ulikuwa ni moja kati ya 
mifumo yenye nguvu sana katika ustaarabu wa mwanadamu. 

Kwa ufupi, jamii ya Kiafrika iliundwa kwa karne nyingi, 
ili iwe inajitosheleza na kufanya kazi katika ngazi ya jamii. Hii 
ina maanisha kuwa masuala yote muhimu katika maisha 
yanashughulikiwa katika ngazi ya familia na jumuiya. 
Matokeo yake, vipengele vyote muhimu vya jamii tajiri kama 
vile dini, elimu, siasa na utawala, amani na usuluhishi wa 
migogoro yanashughulikiwa kwanza kabisa ndani ya familia 
na kisha ndani ya jumuiya. Ni baada tu ya kushughulikiwa 
katika ngazi hii, unaanza kufikiria serikali na taasisi zote hizi 
za juu. 

Kwa hiyo kuanzia 1993 mpaka 1994 nilianza kutambua 
kuwa taathira ya kuanguka kwa jamii ya Kiafrika, inaweza 
kufuatiliwa kwa kuangalia kuanguka kwa taasisi za familia na 
jumuiya iliyotengenezwa na mababu zetu kwa karne nyingi. 
leo, utawakuta yatima wasio na hali, bila nyumba wala familia 
zinazowahudumia. Utakuta kuwa baadhi yao wanahudumiwa 
na wasamaria, wakala wa wafadhili, taasisi za serikali, au 

WI 


wanalelewa na mama na baba wa kujitolea. Kimsingi, 
wanahudumiwa na kundi zima la taasisi zisizo za kudumu. 

Nikajiuliza mwenyewe swali: inawezekanaje wakati 
mababu zetu walijenga mfumo wa familia pana kwa karne 
nyingi, ambayo ingefanya kusiwepo watoto wala wazee 
wasiojiweza, - kwamba ndani ya kipindi cha miaka 30 — taasisi 
yote hii imeanguka kiasi hiki? VVU/UKIMWI unaweza 
kuelezea janga hili au UKIMWI umekuwa pigo la mwisho kwa 
mfumo uliokuwa unajikongoja wa familia pana? 

Jibu liko wazi: yapata miaka mia moja, Waafrika 
walipoanza kuacha mambo ambayo mababu zao 
waliwatengenezea na kuanza kuchukua mawazo ya 
Kimagharibi ya “familia ndogo”, ya ubinafsi na uhuru. 

Kwa kweli hili likuwa linanisumbua sana, kiasi kwamba 
siku moja — ilikuwa Machi 2006 — nilihamaki! Nilikuwa nakaa 
katika hoteli mjini Bulawayo, Zimbabwe kwa mkutano 
uliolenga masuala mapana ya kujenga upya jumuiya za 
Kiafrika. Asubuhi nilipoamka, niliona nakala ya gazeti la kila 
siku chini ya mlango wangu. Nililichukua na katika ukurasa 
wa kwanza wa gazeti hilo kulikuwa na picha iliyoibua hasira 
sana. Picha hii ilikuwa ya rangi kamili — ikimuonyesha mtu 
mweupe aliyeko ziarani ambaye alikuwa ni makamu wa rais 
wa shirika la misaada la kimataifa, amekaa juu ya kiti 
akizungukwa na karibu nusu dazani ya wanaume wa Kiafrika 
na wanawake waliokaa juu ya viti vyao, kila mmoja akiwa 
amembeba mtoto yatima. Maudhui ya picha ni kwamba hawa 
Waafrika walikuwa wanaonyesha shukrani zao kwa shirika la 
misaada a kimataifa kwa misaada yote waliyokuwa wanapata 
kuwatunza hawa yatima. Kilichonikasirisha ni kwamba, 
mababu zangu wenyewe, kwa miaka mingi, walitengeneza 
mfumo ambao ungehakikisha kuwa hata katika hali ya 
umaskini mkubwa, hakutakuwa na haja ya kuwa na mtoto au 
yatima mmoja aliye na hali mbaya. Hata katika hali ya 
umaskini mkubwa, yatima watashiriki kipindi hicho na kaka na 
dada zao katika familia pana. Sasa, kwa kipindi cha chini ya 
miaka thelathini, tuna hali amabayo sisi Waafrika tunahitaji 
shirika la misaada la kimataifa na mtu mweupe kupanda ndege 

kutoka Ulaya, kutusaidia kuwatunza yatima wetu wenyewe! 
Kwangu mimi hili linamaanisha kwamba badala ya kwenda 
mbele kwa kutumia Umagharibi, kama utamaduni tumekwenda 
nyuma kwa karne kadhaa! 

Bado nina hii picha. Ninatembea nayo kwenye begi langu 
kama kitu cha kunikumbusha uelewa huu ili niwashirikishe 
Waafrika wenzangu. 

Ukiangalia tatizo la ujumla la kusambaratika kwa jamii za 
Kiafrika, unaweza kusema kuwa kilichotokea tangu ukoloni 
kwa karibu kame moja iliyopita, ni mwendelezo wa 
kumomonya uwezo wa familia na jumuiya kushughulikia 
masuala na changamoto ambazo mwanzoni zilikuwa 
zinashughulikiwa na familia, familia pana na jumuiya. Familia, 
familia pana na jumuiya zilikuwa taasisi tatu muhimu ambazo 
hulinda utamaduni, elimu, dini, utatuzi wa migogoro, mifumo 
ya utoaji haki, ukusanyaji a ujuzi na usambazaji wake, siasa, 
kujitawala — yote yalikuwepo ndani ya taasisi hizi tatu. 

Leo, taasisi hizo tatu zimemomonywa hasa kwa kuanzisha 
dola kama dhana mpaya ya Magharibi. Dola hizi mpya - 
ambazo zote zina mipaka iliyoamuliwa na Wakoloni wa Ulaya 
— zimepuuzia haja ya kuwa na familia imara na jumuiya imara. 
Kwa kweli, hali ni mbaya sana katika baadhi ya maeneo ya 
Afrika, kiasi kwamba dola mpya zinazoongozwa na Waafrika 
zinapenda iwe hivyo. Wanajua kuwa kama huna familia pana 
imara, hutakuwa na koo imara, na matokeo yake hutakuwa 
(Page 44) na jamii za lugha au jumuiya imara ambayo inaweza 
kuhoji yanayoendelea katika ngazi ya taifa! 

Wakati familia na jumuiya zikishindwa katika nchi za 
Magharibi, majukumu yao huchukuliwa na serikali. Kwa hiyo 
katika nchi za Magharibi serikali inashughulikia kila kitu 
ambacho huwa kinafanywa katika ngazi ya mtu binafsi, familia 
na jumuiya. Hata hivyo, Afrika haina rasilimali za kuwa na 
ujumla kwa Afrika yatapatiwa suluhu kwa kujenga tena 
familia, familia pana na jumuiya na kuweka tena misingi 
mizuri ya maadili ya Unhu-Ubuntu-Botho ndani ya makundi 
haya ya taasisi. Ni hapo tu, kwa mara nyingine tena, njaa na 

ukosefu wa lishe, uvunjaji wa nyumba, na unyanyasaji wa 
ndani, uhalifu na magonjwa yote ya leo, yanaweza 
kushughulikiwa ndani ya miundo ya kifamilia na jumuiya. 
Kisha jukumu la dola litakuwa ni kusaidia taasisi hizi, badala 
ya kuchukua mzigo mkubwa. 

Kwa vyovyote vile, jambo muhimu sana ambalo Waafrika 
wanalo, na wengine hawana kwa kiwango kama hicho, ni 
uelewa wetu wa umuhimu wa mahusiano baina ya binadamu 
na uwezo wa kuyadumisha. 

Nikiwa Mwafrika mnapenda kuwaambia Waafrika 
wenzangu, sidhani kwa muda mfupi ujao tutaweza au tutakuwa 
na haja ya kuipita dunia ya Magharibi kiteknolojia — 
tunatakiwa tu kutohoa kiakili. Sidhani tutaweza au 
tutalazimika kuwapita Waasia hasa hasa Wachina, katika 
uhandisi wa utengenezaji na uzalishaji. Tunaweza pia kutohoa 
kiakili kutoka kwao. Lakini eneo ambalo sisi Waafrika 
tutaiongoza dunia, na kuharakisha ukuzaji wa uwezo wetu 
wenyewe, ni katika uelewa wetu wa watu na mahusiano. 

Sisi Waafrika lazima tuendelee kuionyesha dunia, nini 
maana ya kuwa mwanadamu — maana halisi ya furaha katika 
maisha. Hii tunaweza kufanya tu kupitia urithi wetu, yaani 
Unhu au Ubuntu: mapenzi kwa Mungu, mapenzi kwa kila 
mmoja, na kuleta kwetu sisi wenyewe na dunia yote iliyobaki 
mziki, michezo, sanaa, na aina nyingine ya kujieleza ambayo 
huleta ari ya watu na kuwaunganisha watu nje ya mipaka ya 
maisha ya mali. Sifa hizi, ambazo huvuka mipaka ya 
utamaduni na lugha — hapo ndipo ilipo nguvu yetu kama 
Waafrika. 

Sura 2 


Hazina Iliyosahauliwa ya Afrika 


Kaja nakumbuka tarehe lazima ilikuwa mwaka 2003 
ilipopanda ndege kurudi nyumbani kutoka Marekani 
kuja Afrika. Katika uwanja wa ndege wa Heathrow 
nilipangisha chumba kwa siku nikisubiri ndege ya kuunganisha 
kwenda Afrika Kusini. Nilikuwa naangalia televisheni na 
kujaribu kutafakari. Kisha kipindi maarufu cha Oprah kikaja. 
Siku ile Oprah alikuwa amemwalika Billy Crystal kama mgeni 
maalum na alikuwa pale kuzungumzia familia na mahusiano. 
Vitu alivyovipa umuhimu katika maelezo yake ni jinsi 
alivyomtafuta ndugu pekee wa baba yake aliyebaki — baba 
yake mkubwa. Hakumjua vizuri mtu huyu wakati yeye anakua, 
na baba yake mwenyewe alifariki wakati mwigizaji huyu 
maarufu wa filamu na mchekeshaji alikuwa mdogo sana. 

Billy Crystal alikuwa anazungumzia furaha ya kwenda 
kumtafuta ndugu wa baba yake, na hatimaye kumpata. 
Alizungumzia kuhusu jinsi ndugu huyo wa baba yake 
alivyokuwa anamwambia mambo yanayohusu familia yao, 
ikiwemo kuhusu baba yake. Billy Crystal na Oprah walikuwa 
wanashirikishana ujumbe wa umuhimu wa kuunganika kati ya 
familia na wanaowapenda. Walikuwa wanazungumzia 
kumbukumbu muhimu, kumbukumbu za kitaasisi na urithi 
unaokuja pamoja na kuwa na mshikamano mzuri kifamilia. 

Nilitazama mazungumzo haya kwa sababu namfahamu 
Billy Crystal kutokana na TV na nampenda kama mchekeshaji 
mashuhuri. Hata hivyo, nilikuwa nimekaa na kuangalia 
televisheni kwa kustaajabu, nikifikiri kuwa hiki ni kipindi cha 
Oprah ambacho hutazamwa na mamilioni ya watu kote duniani 
— na Billy Crystal anaiambia dunia jinsi alivyompata tena 
ndugu wa baba yake, akiwa mzee! Sikuweza kujizuia kufikiri 

mwenyewe kwamba kama Oprah angekuja Afrika, sisi wote 
tungeishia kuwa katika kipindi chake, hususan mimi, kwa 
sababu nina baba wasiohesabika, mama, wajomba na 
mashangazi ambao nina hadithi zao za kuelezea! 

Nikulia katika mazingira ambamo nilikuwa 
nimeunganishwa na jamaa wengi sana. Kaka zake baba yangu 
wote walikuwa baba kwangu, binamu zake baba yangu 
walikuwa baba kwangu. Kwangu mimi, kila mmoja wao 
alikuja na umuhimu tofauti, ambao uliboresha maisha yangu. 
Kama nilitaka kwenda kuwinda, nilijua ni baba yupi 
nimwombe anipeleke. Kama nilikuwa na matatizo na 
wanawake, nilijua nitapata ushauri kutoka kwa baba yupi. 
Kama nilitaka kujifunza ujuzi au ufundi fulani, kulikuwa na 
mtu ambaye angeweza kuniongoza. 

Kwa hiyo nimekaa pale, namwangalia Billy Crystal 
kwenye Oprah, akizungumzia kumpata mmoja tu wa baba zake 
na akiwa na umri mkubwa pomoja na kuwa tayari ni mtu 
aliyefanikiwa katika maisha! Kwa hiyo nikajisemea 
mwenyewe, kama huku ndiko tunakoenda, kama mimi 
Mwafrika itabidi kwanza kufanikiwa na ndipo nianze 
kuhangaika na familia yangu, basi tuna shida kubwa. Kwangu 
mimi umuhimu wa msingi wa familia ni wa hali halisi na siyo 
tu wa nadharia. 

Hii si tu kwa sababu ya msingi wa jadi, ambao mababu 
zetu waliunda, lakini bado leo ni msingi pekee, ambao sisi 
kama Waafrika tunao na juu yake tunaweza kujenga jamii ya 
Kiafrika ya kisasa. Uwezo wa kujenga mahusiano makubwa 
baina yetu na familia imara, na kupitia hilo, kujenga jumuiya 
imara ni “Hazina Iliyosahauliwa” ambayo inamilikiwa na 
Waafrika. Tunahitaji kuchimba ndani zaidi kwenye bustani ya 
kumbukumbu za mababu zetu kufungua chanzo hiki muhimu 
cha utajiri kitakachotusaidia sisi kusonga mbele kama bara 
imara na yenye mafanikio. 

Kwa Waafrika mpaka kati ya familia na familia 
kubwa/pana ni nadharia. Tunapozungumzia familia, mara zote 
tunamaanisha familia kubwa/pana. Labda tunaweza 
kuzungumzia nyumba, kama tukitaka kuzungumzia kundi 

fulani la watu wanaoishi pamoja. Lakini nyumba ni jiwe dogo 
la kujengea familia ya jumla. 

Familia ni muhimu, kwa sababu hapo ni mahali na fursa 
ambayo huanza kupata viungo vyote vya imani binafsi na 
utambulisho. 

Hakuna zahama zito kwa binadamu kuzidi tatizo la kukosa 
utambulisho. Watu wanapenda kuwa na kwao. Wanajenga hali 
ya kuwa wa sehemu fulani na kuunganika pamoja na wengine. 
Hisia hizi za kuwa wa sehemu fulani na kuunganika na 
wengine huanza ndani ya familia. Kama mtu akipoteza hisia 
juu ya kwao ndani ya familia yake, na kujaribu kuijenga hisia 
hizo badaye maishani, mtu huyo ni ngumu sana kuwa mwenye 
furaha. Mara nyingi hujaribu kuwa sehemu ya genge, kanisa au 
mbadala mwingine dhaifu. 

Hii ndiyo sababu ujumbe wangu kwa Waafrika wenzangu 
na hata kwa wanadamu wenzangu kwingineko ni kwamba, 
tunakuwa bora zaidi tukiungana na kuhusiana na familia zetu 
tokea umri mdogo, badala ya kujikita kwenye malengo ya 
kitaaluma na kujaribu kurudi kwenye familia baadaye. Hiki 
ndicho kilichoua na kinaendelea kuua jamii yetu. 

Familia ni nafasi ambapo Waafrika walijenga dhana ya 
mahusiano. Na kisha kuikarabati hata kuwa mfano bora kwa 
karne nyingi. 

Kwanza kabisa familia huanza na ndugu wa damu. Halafu 
unawajumuisha ndugu wa ndugu wa damu, ambao wanaweza 
wasiwe ndugu zako wa damu. Kisha tunawaweka wakwe na 
ndugu zao, marafiki na majirani na wote hawa wanaunda ukoo 
na, au jumuiya. 

“Hazina nyingine iliyosahauliwa” ambayo Waafrika 
wanaweza kuirudia tena ni matumizi ya mizimu na majina ya 
ukoo. Waafrika wengi wanajivunia mizimu na majina yao ya 
ukoo. Bado sijakutana na Mwafrika ambaye hajivunii kwa 
dhati unapowaita kwa mizimu yao au majina yao ya ukoo. 
Kwa mfano, mzimu wangu ni “Moyo'. Moyo ni neno la 
Kiswahili yenye asili ya Kishona na inawahusu watu wenye 
“moyo mrefu”, yaani watu ambao kwa ujumla wana mtazamo 
chanya kuhusu maisha. Jina langu la ukoo ni Moyondizvo. Jina 

hili linatokana na Moyo na linamaanisha “watu halisi wa Moyo” 
ili kutofautisha ukoo wetu na watu wengine wa Moyo. 

Kama ukiangalia hili kwa mtazamo wa kisasa, mizimu na 
majina ya ukoo ni baadhi ya chapa zenye nguvu sana kwa 
jamii za Kiafrika. Kwa mfano, kama unataka ufananisho ili 
kuelewa mizimu na majina ya ukoo katika mazingira ya kisasa, 
tunaweza kufananisha “Moyondizvo' na “Coca-Cola”. Napenda 
Coca-Cola na ni moja ya chapa imara kabisa duniani leo. 
Lakini kama ukiniambia nichague kati ya Coca Cola na 
Moyondizvo, sitaweza kusita hata kwa sekunde kuchagua 
chapa ipi nichague: Moyondizvo, bila shaka! Chapa ya Coca- 
Cola ina thamani ya mamilioni ya dola. Tukiwa Waafrika 
tunahitaji kukubali thamani ya chapa za mizimu na majina yetu 
ya ukoo. 

Waafrika walielewa umuhimu ya kuweka chapa — chapa ya 
utamaduni-mapema kabla hatujatawaliwa au kufunguliwa kwa 
misingi ya ubepari. Umuhimu wa “chapa' ya utamaduni au 
ukoo ni kwamba inampa mtu mara moja urithi wote wa 
mababu zake. Hii ni namna ya kujua kwamba kabla hata 
sijafanikiwa chochote katika maisha yangu na ndani mwangu, 
tayari ninamiliki mafanikio yote ya mababu zangu. Natembea 
na sherehe ya mafanikio yao na mafunzo ya kushindwa kwao, 
lakini juu ya yote, nipo hapa kuendeleza mambo makubwa ya 
watu wangu. Mimi siyo “ajali ya asili” tu, niliyezaliwa duniani 
kwa bahati mbaya bila kuwa na kusudi la kuwepo. Mimi ni 
matokeo ya mlolongo wa mahusiano yenye umri wa kizazi cha 
muda mrefu. Pia ni uthibitisho kuwa — tokea mwanzo wa 
muda — mababu zangu walikuwa imara kushinda vikwazo 
vigumu kuliko vyote ambavyo walikabiliana navyo hapa 
duniani. Hii ina maana kwamba nina njia ya kufikia rasilimali 
ya kudumu, chanzo cha utajiri — kama ujuzi au stadi — ambazo 
hakuna mtu anayeweza kuichukua kutoka kwangu. 
Ninatembea na hisia za utambulisho inayonipa hisia za ndani 
za kujiamini mwenyewe kwa sababu nina hisia za moja kwa 
moja za kwetu. 

Hisia hizi za kujisikia nina kwetu inaanza katika familia. 
Na pia hisia za kuunganika na Mungu zinaanza huko. Hivi 

vyote viwili vinaweka msingi kwa kila mtu kuwa na hisia 
thabiti za kusudi la uwepo wao: kusudi letu kama Waafrika ni 
kwanza, kuendelea kuimarisha uhusiano wetu na Mungu, na 
pili, kuendeleza mambo makubwa na mababu zetu. 

Pia, familia ni kitengo cha kijamii, kinachotuandaa sisi 
wote tokea umri mdogo kwa maisha kamili. Kupitia familia 
yetu tunajifunza jinsi ya kujenga mahusiano na wengine, 
namna ya kufikiri na kutafuta majibu pamoja na wengine, jinsi 
ya kufanya mawazo yafanye kazi na kufanya kazi na wengine. 
Na, bila shaka, namna ya kushirikishana hisia na wengine — 
kama hizi hisia zinahusu furaha, masikitiko, ushindi au 
kushindwa. Ni muhimu kupitia matendo yote haya na hisia 
pamoja na familia. Hali hii ndiyo inayotuandaa kwa mambo 
makubwa maishani. Stadi zinazohitajika kuifanya familia ya 
Kiafrika kufanya kazi vizuri na kwa ufanisi, ni stadi zile zile 
zinazohitajika kuiendesha jumuiya, biashara, nchi na bara. 

Katika familia na dini ya Kiafrika nafasi na majukumu ya 
kila mwanajamii ni muhimu sana. Isitoshe, kuwajibika katika 
nafasi mbali mbali ndiyo utamaduni: tunajifunza kushika 
nafasi mbali mbali kutokea umri mdogo sana. Hii ina maana 
kwamba kila mmoja wetu anashika nafasi zingine zote kwenye 
familia kwa nyakati tofauti. Nafasi na majukumu halisi na 
jinsi yanavyotekelezwa ni tofauti kutoka utamaduni mmoja wa 
Kiafrika hadi mwingine, lakini kuwa na nafasi tofauti ndani ya 
familia pana ni hali inayofanana kwa jamii za tamaduni mbali 
mbali za Afrika. 

Kwa mfano, kwangu mimi kama mwanajamii wa watu wa 
Shona, japokuwa mimi ni mwanaume, nashika nafasi zingine 
zote ndani ya familia pana. Kama mwanaume nashika nafasi 
ya mume. Mimi pia ni baba, kwa watoto wangu na pia kwa 
watoto wa kaka zangu. Lakini kwa watoto wa dada yangu, 
nashika nafasi ya mama wa kiume! Kwa sababu kwao mimi ni 
mama wa kiume, naingia kama mama yao na kushika nafasi ya 
mama yao, wakati wowote kutapokuwa na haja ya aina hiyo. 

Kwa dada zake mama yangu na binamu zake, mimi ni 
mtoto wao. Kwa hiyo haijalishi kama mmoja wa binamu zake 
mama ana miaka kumi na mbili, wakati mimi naweza kuwa na 

miaka 53. Bado namchukulia huyo mtoto wa miaka kumi na 
mbili kama mama yangu na bado nashika nafasi kama mtoto 
kwake — hata katika uzee wangu. Na yeye anatarajiwa 
kumwakilisha mama yangu na kunichukulia mimi kama 
mwanaye wakati mama wengine wote hawapo au wamefariki. 

Hali nyingine iliyopo katika jamii za tamaduni zote kote 
Afrika ni kwamba mama ni muhimu sana kwenye nyumba. Hii 
ni kweli kwa jamii zenye mfumo wa kufuata nasaba kuumeni 
na zile zenye kufuata nasaba kukeni. Mama ni muhimu. 
Hakuna nyumba bila mama. Katika mifumo ya jadi ya 
Kiafrika, mwanaume hawezi kupewa ardhi au nyumba, kama 
hakuna mke, kwa sababu ni mama ambaye ndiye muhimu 
katika nyumba. Kwa Waafrika, mama huwa wako karibu na 
Mungu kuliko baba, kwa sababu ya nafasi ya kutoa maisha 
waliyonayo. 

Matokeo yake, unyanyasaji wa wanawake hauendani na 
jadi na misingi ya kihistoria ya Waafrika. Kwa kweli, mimi 
mwenyewe nilikulia katika familia ambayo niliambiwa tokea 
nilipokuwa mdogo sana, kwamba kumwonea mwanamke ni 
hali mbaya sana ya udhaifu. Matokeo yake, ilikuwa 
inakubalika kuingilia kama mwanaume mwingine alikuwa 
anamwonea mwanamke. Niliweza hata kuingilia kati baba 
yangu, na katika hali ya hatari hata kumwadhibu baba yangu, 
kama akiwa anampiga mama yangu au mwanamke mwingine. 
Hata hivyo sikuweza kufanya hivi kwa mama yangu kwa 
sababu yupo karibu na Mungu, na angeweza kuonyesha hisia 
kupita kiasi au kufanya makosa kutokana na kuwa na upendo 
mkubwa na kwa hiyo ni wa kusamehewa. 

Sifa nyingine inayopatikana kwa mifumo ya familia za jadi 
kote Afrika, ni kwamba utoaji maamuzi hupitia mchakato wa 
majadiliano. Majadiliano haya yanaweza kuchukua sura 
tofauti, kutegemeana na suala lenyewe. Kwa mfano, kwa 
masuala fulani majadiliano yanaweza kuishia kwa wazazi, 
ambapo nyakati zingine majadiliano yanawahusisha watoto 
wote. Wakati mwingine majadiliano ni kati ya wazazi na 
watoto wakubwa tu. 

Mume kwa ujumla ni kichwa cha nyumba, kwa hiyo hii ni 
nafasi anayopaswa kuishika. Hata hivyo, katika familia za 
Kiafrika, hii siyo nafasi ya kiutendaji. Kwa kweli, katika 
nyumba ya Kiafrika mwanaume hatakiwa kufanya mambo 
kiimla au hata kuchukua maamuzi mengi. Kama uamuzi 
unatakiwa kuchukuliwa, sehemu kubwa ya sauti anapewa 
mama au familia, kwa sababu yeye ana uwezekano mkubwa 
wa kuelewa masula ya nyumbani. Lakini mara uamuzi 
unapokuwa uymefanywa, baba kama kiongozi jina wa familia, 
anatarajiwa kushika uamuzi huo na kuuelezea nje ya familia. 
Yeye pia anawajibika kulinda uadilifu wa uamuzi, na wakati 
huohuo akilinda uadilifu wa nyumba. 

Acha nitumie mfano kutoka kwenye utoto wangu 
mwenyewe. Mama yangu na baba hukaa kuamua mgawanyo 
wa rasilimali. Mama yangu atakuwa na mengi ya kusema, kwa 
sababu yeye ndiye atakayetekeleza uamuzi. Hata hivyo, kama 
uamuzi unamhusu mtu mwingine nje ya familia, wakati baba 
yangu akiwasilisha uamuzi huo kwa mtu wa nje, anatarajiwa 
kuuwasilisha uamuzi huu kama wa kwake mwenyewe. Nafasi 
ya mwanaume kichwa cha familia ni ya kuwasilisha maamuzi 
yaliyofanyika ndani ya nyumba, kuhakikisha kuwa uadilifu wa 
nyumba unabaki kama ulivyo na kulinda uamuzi dhidi ya 
ukosoaji kutoka nje. 

Mazoea ya jumla ni kwa wanaume, walioshiriki katika 
shughuli nje ya nyumba, kuleta masuala hayo ndani ya nyumba 
kwa majadiliano. Kwa sababu wao wanashughulika zaidi na 
kuchangamana na dunia ya nje, maoni yao yanaweza kuwa ya 
muhimu sana katika haya. Hata hivyo, mambo hayo ya nje 
lazima yajadiliwe kwa uwazi na mke, na inapofaa, na familia, 
kwa sababu yanaweza hatimaye kuwa na athari kwa nyumba. 

Kwa hiyo, kama mume anafanya kazi nje, au anawinda au 
ameanzisha biashara, michakato yote inayohusiana na kazi 
yake, safari za kuwinda au biashara lazima yaletwe nyumbani 
na mke anatarajiwa kusaidia kufikiri jinsi gani haya yanaweza 
kuathiri familia. Pale amabapo mume na mke wote wanafanya 
kazi nje ya familia, wote wanatakiwa kuleta nyumbani kwa 
majadiliano masuala wanayokumbana nayo huko nje ya 

nyumba. Kwa kushirikishana ana ya matatizo 
wanayokumbana nayo kazini, katika shughuli zao binafasi za 
kijamii au katika biashara zao na familia, wanasaidia kujenga 
uwezo wa wanafamilia wote au walau wa wenzi wao wa ndoa 
kuyakabili kwa ukamilifu masuala kama hayo kwa siku za 
usoni. 

Kama Waafrika wenzi wa ndoa wakifanya hivi kwa 
nyakati hizi za leo, tutakuwa na uwezo wa kukabili matatizo ya 
aina zote, yakiwemo ya VVU/Ukimwi, mahusiano ya 
kimapenzi nje ya ndoa, na mengineyo. 

Isitoshe, pamoja na kwamba kuwa na wake wengi lilikuwa 
ni jambo linalokubalika kimila kwa maeneo mengi ya Afrika, 
leo, kwa sababu ya ushawishi wa Magharibi, haikubaliki hivyo 
kwa uwazi. Kwa hiyo kinachotokea ni kwamba mahusiano nje 
ya ndoa hayatangazwi na hivyo husababisha aina zote za 
matatizo ya kijamii na VVU/Ukimwi. Zamani mwanaume 
anaweza kuwa na mke au kuoa mwingine, baada ya familia 
kukubaliana na pendekezo hilo. Kwa kweli, mke au wake 
waliopo watapaswa tu kukubali uamuzi huo, kwa sababu hata 
hivyo watakabiliwa na ongezeko lingine ndani ya nyumba. 
Mahusiano ya siri nje ya ndoa yalikuwa hayakubaliki kabisa! 

Kwa sababu ya tofauti dhahiri kati ya mila zetu na za 
Magharibi, pamoja na tafsiri ya biblia ya Wakristu, suala la 
ndoa ya wake wengi limefunikwa chini ya zulia/jamvi. Hata 
hivyo, huna haja ya kwenda ndani sana ya dunia ya Magharibi 
kuona kuwa mfumo wa ndoa uliopo katika mila za Magharibi 
unakabiliwa na shinikizo kubwa. Kwa mfano, nchini Marekani 
zaidi ya nusu ya ndoa zote huishia kwenye talaka. Hii ina 
maana kwamba hata siku ya harusi yako itabidi ukabiliane na 
uhalisia kwamba ndoa yako ya mahaba ina uwezekano 
mkubwa wa kushindwa, kuliko kuendelea “mpaka kifo 
kiwatenganishe'. 

Kwa Marekani, licha ya viapo vya dhati vinavyoliwa 
mbele ya Mungu altareni, imekuwa ikikubalika sana, kote 
kwenye sheria na dini, kuwa na ndoa nyingi upendavyo, ili 
mradi tu ndoa hufuata nyingine kwa mpangilio. Kwa mtazamo 
wangu, hii ni ndoa ya mke moja baada ya mwingine. Ni ujinga 

kufikiri kuwa baada ya ndoa moja kuisha na unaenda kwenye 
nyingine, uhusiano ulioanzishwa katika ndoa ya kwanza haupo 
tena! Bado itabidi uwe na uhusiano na mke wako wa zamani 
au mume wako wa zamani, kwa sababu ya watoto na mali. Na 
mabadiliko ya ghafla ya kijamii nayo ni mabaya, au mabaya 
zaidi kuliko mfumo wa wake wengi kwa pamoja. Kwa kweli, 
kwenye mfumo wa wake wengi kwa pamoja, haki za mwenzi 
wa zamani na watoto waliozaliwa kutokana na ndoa hiyo kwa 
ujumla zinalindwa kuliko kwenye mtindo wa Magharibi wa 
ndoa ya wake wengi kwa mfululizo. 

Kama ukiniuliza mimi ipi ni bora, ndoa ya mke moja 
baada ya mwingine au ndoa ya wake wengi kwa pamoja, 
nitasema hakuna iliyo bora au mbaya. Isitoshe, muda na nafasi 
ni masuala tu ya kidunia. Katika ngazi ya roho, kama ilivyo 
katika ngazi ya kanuni ya kiasi, vitu ndivyo vilivyo, na hakuna 
tofauti halisi ya maana kati ya vitu vinavyotokea kwa 
kufuatana ikilinganishwa na vile vinavyotokea vyote kwa 
wakati mmoja! Mfuatano wa muda na nafasi halisi havina 
thamani ya asili katika ngazi ya kiroho. Kwa sababu hiyo basi, 
hakuna haja ya kusumbuka na mdahalo kati ya mifumo tofauti 
ya ndoa duniani. Hakuna msingi wa utamaduni mmoja 
kuufundisha au kuuhubiria mwingine kuhusu ndoa. Kuna ndoa 
zilizopangwa, tofauti na mtindo wa mapenzi ya mahakamani. 
Kisha kuna ndoa za mke moja baada ya mwingine, na za wake 
wengi kwa pamoja, na kadhalika. Yote haya ni mambo ya 
imani za kitamaduni na busara zinazotumika kufanya 
maamuzi, vinginevyo ukweli ni kwamba kila moja kati 
tamaduni zote mbili ina faida na hasara zake. 

Inaonekana, hata hivyo, utamaduni unaoweka wazi suala 
hili kupitia sheria, dini yake na katika shughuli za kitamaduni 
za jamii ni bora zaidi. Ni kwa sababu hiyo jamii za Kiislamu, 
ambazo zinatangaza moja kwa moja ndoa za wake wengi kwa 
pamoja, na zile jamii za Ulaya ya Kaskazini, ambapo masuala 
haya yanakabiliwa kwa uwazi, huwa katika hali bora zaidi kwa 
mambo ya VVU/Ukimwi kuliko jamii za Kiafrika, Asia ya 
Kusini au Marekani ya Kusini, ambazo hazichukulii suala hili 
kwa hali ya uwazi. 

Turudi kwenye jambo la msingi: vipengele vyote muhimu 
vya maisha vipo katika jinsi familia inavyofanya kazi. Katika 
ngazi ya jamii, tunashughulika kwa kiwango cha juu jinsi 
familia inavyofanya kazi. Kwa ujumla siasa, dini na jinsi 
tunavyojitawala kwa pamoja huwa muhimu zaidi. 

Mfumo wa Kiafrika wa kushughulikia masuala, ambao 
unaanza katika ngazi ya familia, unajulikana kwa lugha ya 
Kishona kama 'dare'. Kwa lugha nyingine za kusini mwa 
Afrika unaelezea kama “inkundla', 'lekotla', “imbizo' au 
“ndaba' na humaanisha njia iliyokubalika ya jinsi watu 
wanavyoshirikishana ujuzi na kufanya maamuzi yenye kuathiri 
pande zote zinazohusika. Misingi ya “dare” au “ndaba' ni 
muhimu sana kuienzi katika ngazi ya familia na jumuiya. 
Huwa muhimu zaidi katika ngazi ya jumuiya kwa sababu 
jumuiya pana hujumuisha familia mbali mbali na familia pana, 
ambazo baadhi yake zinaweza zisiwe na uhusiano wa damu. 
Lakini msingi wa mahusiano thabiti bado unashikiliwa katika 
ngazi ya jumuiya. 

Katika jadi ya Kiafrika 'Dare' ni njia iliyokubalika kwa 
wote ya kujifunza, kushirikishana busara ya kupanga, ya 
kushughulikia masuala ya pamoja na changamoto katika 
familia, usuluhishi wa migogoro, pamoja na hatua za wote za 
kudumisha amani na mafanikio. 

Misingi ya Dare inahusisha ujumuishaji, ikiwa na maana 
kwamba pande zote zilizoathirika zinahusishwa. Pili, 
mashauriano ni msingi mwingine. Hakuna suala, kubwa au 
dogo, linaloweza kupitishwa au kukubaliwa vyo vyote 
viwavyo kabla mashauriano ya kina hayajafanyika kwenye 
jumuiya hiyo. Msingi wa tatu ni mazungumzo. Mababu zetu 
waliboresha sanaa ya mazungumzo ya hali ya juu. Waliamini 
sana mazungumzo, kiasi kwamba hakukuwa na suala lolote 
kubwa au dogo, ambalo litaachwa eti tu kwa sababu watu 
wameishiwa muda. Mazungumzo lazima yaendelee kuhusu 
suala hilo, kama ni lazima, kuacha na kuendelea tena, hata kwa 
muda mrefu sana, mpaka azimio litakapofikiwa. 

Msingi mwingine ni kufanya maamuzi kwa makubaliano. 
Maamuzi mengi katika ngazi ya jumuiya kwa jadi za Kiafrika 


32 


—. 


hufanywa kwa makubaliano. Kwa kutumia mazungumzo, 
mashauriano na kujumisha watu wengi zaidi, baadhi wakiwa 
na ujuzi, wengine na busara, wengine na mawazo yenye 
ubunifu, suala linajadiliwa mpaka makubaliano yafikiwe. 
Sababu ya kufanya hivi ni kwamba kama makubaliano 
yakifikiwa, uamuzi una uwezekano mkubwa wa kukumbatiwa 
na jumuiya kubwa na una nafasi kubwa ya kutekelezwa kwa 
ufanisi. 

Kwa hiyo, katika siasa za jadi ya Kiafrika, kufikia 
makubaliano kulipendwa zaidi, kuliko kupata kura za wengi. 


ha 


Mazungumzo 
Mashauriano 


Kielelezo 1: mambo muhimu kwa ujenzi wa Familia, 
Jumuiya, Nchi na hata Bara la Afrika, 


Changamoto tunayokabiliana nayo katika ngazi ya jumuiya 
ni kwamba, badala ya michakato hii yote ya mashauriano na 
kujenga makubaliano, jumuiya zimekuwa  zikipendelea 
uchaguzi. Na kama sisi Waafrika tunavyojua, masuala 
hubadilika na kuwa magumu. Kukimbilia tu kupiga kura 
hakuleti matokeo bora mara zote. Mababu zetu pia walijua 
hilo. Mara nyingi sana, wengi huweza kukosea. Kwa hiyo, 
kwanini tusijadili suala kwa kina, mpaka makubaliano 

yafikiwe? Hii inajenga msingi mzuri zaidi kwa ufumbuzi wa 
kudumu kwa masuala yanayoikabili jumuiya zetu. 

Jambo moja muhimu la kuonyesha ni kwamba kwa 
kutumia njia ya dare katika kusuluhisha masuala ya kisiasa na 
kiuongozi, viongozi hawatawali! Viongozi wanaongoza 
michakato. Viongozi wanashikilia uadilifu wa mfumo. 
Viongozi huwepo kujenga imani na umiliki katika michakato 
ya kisiasa. Hawako pale kufanya maamuzi au kuwatawala 
wengine. 

Changamoto tunazoziona leo katika ngazi ya jumuiya ni 
kwamba tuna serikali za Kiafrika zinazopenda uchaguzi badala 
ya kujenga mifumo thabiti ya jumuiya. Wako tayari 
kutengeneza vituo vya uchaguzi na kuwaandikisha watu kwa 
ajili ya kupiga kura, kuliko kutumia muda kujenga mfumo wa 
jumuiya kwa ajili ya mashauriano bora na wa kufanya 
maamuzi kwa kufikia makubaliano. Matokeo yake, serikali za 
mitaa ni dhaifu, isiyofanya kazi na isiyoweza kutekeleza 
wajibu wake kwa watu wengi. 

Changamoto kwa hiyo ni namna ya kugeuza upya mifumo 


ya kifamilia na jumuiya ili tujenge tena michakato ya jadi 
kama msingi wa siasa za mtaa na utawala. 

Mifumo thabiti ya kifamilia ni Hazina Iliyosahauliwa 
amabayo Waafrika wanahitaji kuivumbua tena kutokea 
zamani, kuibuni upya kuifanya iende na wakati wa sasa 
tunaoishi na kutengeneza upya ili kuwa jumuiya imara. 


Sura 3 


Kujenga Nyumba Kuanzia Juu 


K ama ningekuwa na nafasi kuwa na mazungumzo yasiyo 

asmi na viongozi wa serikali za Kiafrika chini ya mti 
ninavyoona mimi mnajitahidi sana kujenga nyumba kutoka juu 
kwenda chini.” Serikali katika Afrika zinajitahidi sana kujenga 
paa juu ya nyumba dhaifu sana yenye msingi unaoporomoka. 
Lakini badala ya kuongeza jitihada zao ili kuweka msingi sawa 
kwanza, hawaonyeshi nia ya kuimarisha au kujenga taasisi hizi 
za familia au jumuiya. Badala yake, wanaendelea kutupa fedha 
katika miundo migumu ya kitaifa ambayo kwa hakika haina 
namna ya kumfikia mtu binafsi au jumuiya. Kwa kweli, kuna 
utengano wa hatari kati ya vitu hivi viwili: watu kule chini 
wanatazama kwa mashaka hili “paa” lililopo juu yao kama kitu 
cha kigeni, iliyojazwa na warasimu inayoonekana kutengwa 
mbali na mahitaji halisi katika ngazi ya jumuiya. 

Kwa kweli, njia hii haitumiwi na serikali za Afrika tu. 
Sekta ya mashirika pia ina tatizo hili hili la kutoona mbali. 
Angalia kwa mfano sekta ya huduma za fedha. Wengi wa watu 
wanaowatumikia ni wasomi ambao ni sehemu ndogo tu ya 
idadi ya watu waliopo. Hata bila ya kusema, woga wa 
mashirika haya ya kimataifa uko wazi. Kwa mtazamo wao 
mdogo, wanaona bahari ya umaskini inayokua na uhalifu 
unaohatarisha matarajio yao. Kama wangeweza kutumia muda 
wao na kuwa na uthubutu wa kwenda chini kutoka kwenye 
nafasi yao ya wasiwasi kwenye mawingu, wangeweza kuona 
upande mwingine wa shilingi: unaoonyesha fursa zisizo na 
kikomo! 

Naamini kuwa kama tukitaka kuona Mwamko wa Kiafrika, 
lazima kwanza tubuni upya familia na jumuiya, kwenye 
misingi iliyoelezewa katika sura iliyopita. Sambamba na hili, 

maadili na misingi hiyo hiyo inabidi kutumika kwa taifa zima. 
Kwa maneno mengine, serikali za mitaa, serikali kuu, vyama 
vya siasa, miundo ya jamii za kiraia, vyombo vya biashara — 
wote wanahitaji kurudu nyuma na kutumia misingi mipana ya 
“Jare' inayoruhusu shirikisho la kijamii. Chama chochote cha 
siasa katika Afrika kisiruhusiwe kufanya kazi au kutawala 
nchi, kama hakifuati misingi ya ujumuishwaji (kukubali 
utofauti), mashauriano, mazungumzo ya wazi, kufanya 
maamuzi kwa makubaliano na ustahimilivu. Hii ni misingi 
ambayo lazima iingizwe kwenye mfumo mzima wa michakato 
ya kisiasa na kiutawala, mpaka kwenye bunge na baraza la 
mawaziri. Pia ikiwemo polisi na jeshi, ili tuwe na mchakato 
wa kujenga jamii imara zaidi kuliko michakato ya uchaguzi 
isizoaminika mara nyingi. 

Historia ya hivi karibuni katika Afrika imethibitisha kwa 
masikitiko kwamba mara tu baada ya mapambano ya 
ukombozi yaliongozwa na mashujaa wa “umma” kupelekea 
watu wao kupata uhuru wa kisiasa kutoka Ulaya, wanaonekana 
kusahau mara moja mizizi yao na muundo halisi wa jamii yao 
ya Kiafrika. Badala yake, hujenga kwa ghafla mapenzi mapya 
na kujikita kwenye kujenga serikali ya taifa, ama kwa sababu 
ya mamlaka ya kisiasa iliyonayo au kwa sababu ya kuelewa 
vibaya jukumu la kulea la kuanzisha “mfumo wa kutekeleza 
majukumu' katika ngazi ya taifa kwa ajili ya makazi, kazi au 
elimu kwa raia wanaowaona kuwa hawajiwezi kabisa kujenga 
nyumba zao wenyewe, kutengeneza fursa zao za kujipatia 
kipato au kutoa elimu sahihi kwa watoto wao wenyewe! 

La kushangaza, wanakwenda mbali zaidi kufikia hatua ya 
kujaribu kujenga dola zinazofanana na adui wao wa zamani: 
Ulaya. Kwa kuongezea, pia wanaingiza kutoka nje utamaduni 
unaotawala wa Magharibi wa Amerika ya Kaskazini, 
wakidharau “hazina iliyojificha” ya utamaduni wa kizawa. Kwa 
kufanya hivyo, wanaishia kufanya kazi kwa karibu sana na 
waliowakandamiza kuendeleza mchakato wa ukoloni wa fikra 
zetu kwa kutulazimisha mawazo na njia za kigeni. Mwishoni 
matokeo ni kwamba wakombozi wetu kwa kweli wanaendelea 
kutuweka katika nafasi ya utegemezi wa kiuchumi kwa nchi za 

Magharibi. La kushangaza ni kwamba, kwa sababu 
wamebadilika kutoka kuwa wakombozi wa kisiasa kuwa 
vyama vya siasa mashuhuri sana, hakuna anayeweza kuthubutu 
kuwahoji viongozi wetu wapya, wenye mamlaka makubwa. 

Lingine la ajabu ni kwamba harakati zetu za ukombozi 
ziliishia katika mipaka iliyochorwa na wakoloni kwa kalamu 
kote kwenye ramani ya Afrika, badala ya kufanya kazi kwa 
pamoja nje ya mipaka hii kuunganisha tena idadi kubwa ya 
familia ambazo zilitenganishwa kwa nguvu na mipaka ya 
kikoloni. Mingi ya mipaka hii haileti maana. Siyo tu hukata 
katikati koo na makabila mbalimbali, lakini pia huleta umbali 
zaidi kati ya watu ambao vinginevyo ni wamoja, kwa 
kuwalazimisha kila wakati kuwasiliana kwa kutumia lugha ya 
kigeni, na hapo kuwatenganisha zaidi na watu wao wenyewe! 

Kwa mfano, Washona wanaozungumza Kimanika katika 
jimbo la Manika Msumbiji, wamekatwa mbali na dada na kaka 
zao wa Kimanika wa upande wa Zimbabwe. Lugha rasmi kwa 
ajili ya elimu ya Msumbiji ni Kireno, wakati lugha 
inayotumika kwa upande wa Zimbabwe ni Kiingereza. 
Utenganishaji huu wa watu wa ukoo mmoja kwa kutumia 
mipaka bandia ya kitaifa na lugha rasmi ya kigeni imerudufiwa 
kote Afrika. 

Swali ni kwamba, kwa jinsi gani haya yote yanahusiana na 
siasa za kitaifa na ujenzi wa taifa? 

Kama nilivyosema kabla, tatizo kubwa tulilonalo Afrika ni 
kwamba kila nchi, bila kuacha hata moja, inajengwa kinyume: 
kutokea juu kwenda chini, kutokea kwenye paa kwenda 
kwenye msingi! 

Sisi Waafrika tumetiwa kasumba mbaya sana, na 
tunaendelea kujitia kasumba wenyewe, katika kuamini kuwa 
tutajenga dola ya taifa kwa kutumia miundo inayomomonyoka 
ya kifamilia na jumuiya. Kwa kweli, karibu kila serikali 
inachangia kuleta hasara mkubwa katika kuangamiza familia 
na jumuiya, koo na makabila, kuondoa tofauti na namna 
mbalimbali, katika jitihada dhaifu za kujenga dola ya taifa feki. 

Eneo lilotengwa kijiografia haitoshi kujenga hisia za kuwa 
wamoja. Kila mpaka wa taifa katika bara la Afrika si lolote 
zaidi ya mistari iliyochorwa hivi karibuni kwenye ramani ya 
Afrika, bila mpangilio wakati wavamizi wa kikoloni 
walivyokuwa wanapigana wenyewe kwa wenyewe kuchukua 
maeneo waliyoyavamia katika bara la Afrika. Wanasiasa wetu 
na wakuu wa nchi katika Afrika wanapaswa kukumbuka kuwa 
mipaka ya kisiasa iliyopo leo ni mabaki ya wakati wa ukoloni, 
ambayo bado inaendeleza lengo la awali la mabeberu la 
kuwagawa Waafrika kwa lengo la kutawala Afrika kutoka nje. 
Kwa kuangalia mtindo wa mahusiano ya kimataifa ya vipande 
vipande inayoendelea kati ya viongozi wa nchi mbalimbali 
katika Afrika na washirika wa biashara kutoka maeneo 
mengine ya dunia, huu ni mkakati unaofanya kazi vizuri sana! 
Pia, utabaki kuwa mkakati muafaka kwa wakoloni kama sisi 
Waafrika hatutasimama pamoja, badala yake tukawa tunajaribu 
kutetea maslahi binafsi ambayo haitasaidia Afrika yote. 

Waafrika wengi, jumuiya, makabila, koo na makundi 
mapana ya kiutamaduni yanavuka mipaka ya kitaifa. Ni upuuzi 
kwamba Umoja wa Afrika unaendelea kuhimiza suala la udola, 
hii ni kusisitiza utengano wa taifa moja moja, wakati inaondoa 
kabisa gundi inayounganisha Afrika pamoja; yaani kuhusiana 
miongoni mwao nje ya mipaka iliyopo ya kisiasa. Kama 
Mwafrika wa kisasa ninashangazwa hasa jinsi gani vyama vya 
siasa vya Kiafrika na wanasiasa walivyokuwa wajinga, kwa 
kutokuona kitu gani kinapaswa kufanyika ili kujenga Afrika 
kweli na kutoiruhusu kufurahia utamaduni na uchumi tofauti 
mbalimbali za asili za bara letu. Tumerudi nyuma sana walau 
miaka mia moja katika maendeleo yetu. Hata mababu zangu 
walikuwa wanaweza kutembea kwa uhuru katika bara lote, 
miaka mia moja tu iliyopita! 

Uwezo wa mababu zetu kutembea kwa uhuru katika bara 
lote ndiyo uliowafanya Waafrika waendelee na kufanikiwa 
kwa haraka kuliko tunavyofanya leo: kiutamaduni, kisiasa na 
kijamii. 

Mimi ni wa kusini mwa Afrika na hata leo naweza kwenda 
sehemu za kusini mwa Afrika ambako kuna watu 

wanaofanana kwa karibu na mimi kwa sura na wanaongea 
lugha ambayo inafanana na lugha yangu ya mama. Wanadhani 
mimi ni mmoja wao! Lakini wanaishi katika nchi ambako 
serikali inategemea nipate viza kwanza, kabla sijaweza 
kuwatembelea. 

Jambo hilo hilo hutokea kama nikienda Afrika ya 
Mashariki au Magharibi. Hii ina maana kwamba utajiri wa 
utamaduni wa Kiafrika leo na umaarufu wa mahusiano ni 
gundi muhimu sana ya kijamii katika ngazi zote. Kwa kweli, 
tunaposafiri kote Afrika leo, mtu anaweza kusema kuwa 
wakati mababu zetu wakihama kwenda uelekeo tofauti, 
wakienda mbele na kurudi nyuma walikotoka na kukatiza bara 
mara nyingi, bado waliacha nyuma mtandao imara wa kijamii 
ambao tungeweza kuutumia kujenga mahusiano imara katika 
bara lote. Kuna tofauti, lakini tukiongea kwa upana vipengele 
vya kiutamaduni na kijamii vinaruhusu shirikisho kubwa la 
kijamii na mtaji wa kijamii wa pamoja. 

Hii inafanya dhana kwamba leo tunatumia rasilimali zetu 
nyingi sana kujaribu kudumisha dhana ya dola ya taifa kuwa ni 
ya kubezwa kweli! Dhana hii ya kigeni iliyoletwa kwa 
Waafrika kutoka nje imesitisha uhamiaji wa asili ndani na nje 
ya maeneo mbali mbali ya Afrika, ambayo ndiyo faida 
waliyokuwanayo watu wote wa Afrika zamani. Kwa hakika, 
Mungu hakukusudia kuwa dunia ikatwe katika dola za taifa 
amabako binadamu wengine hawakuwa na uwezo wa kuingia! 
Haya ni matokeo ya siku hizi ya mawazo ya siasa za ulafi, 
mawazo finyu na ya uchoyo kote duniani. 

Watu wote wa dunia hii ni makundi yanayohama, bila 
kujali mahali tulipo kwa hivi sasa. Wote tulihama kutoka 
sehemu fulani. Haileti maana yoyote kwangu kwamba eti 
dunia hii itakuwa mahala pazuri zaidi katika miaka elfu moja 
kwa kuendelea kuzuia mizunguko ya watu na kwa kutumia 
nguvu halisi kuwazuia watu kuhusiana na kuchangamana nje 
ya vikundi vya utamaduni, mabara na mipaka ya kisiasa. 

Kama Mwafrika naweza kusema kwa kujiamini kwamba 
kwa sababu asili ya binadamu ilianza kwanza katika bara hili 
kupitia mabadiliko ya viumbe kama sokwe kuwa binadamu, 

kila binadamu leo anafuata asili yake nyuma kwa hao watu wa 
Afrika. Kwa kuwa ilikuwa ni mapenzi ya Mungu kuwa 
tuendelee kutoka kuwa sokwe hata kuwa binadamu, na kisha 
kusambaa baada ya muda kote duniani, siwezi kuona kuwa ni 
matakwa ya mababu zetu wala matakwa ya Mungu, kwamba 
mamilioni ya miaka baadaye watu wanafungwa kwenye 
maboksi. Mawazo haya finyu ya utaifa na ujenzi wa dola 
yanaendelea kufanya kuwa ngumu sana kwa bianadamu wote 
kuingiliana kwa uhuru na kufikia matamanio ya dunia kwa ajili 
ya amani, maendeleo na uhuru. Kwa kweli, ni hii mipaka ya 
kipuuzi ya kitaifa ambayo, pamoja na kufuata sana ukabila na 
udini bila kutumia akili, yamesababisha vita vyote hivi vya 
dunia na yanaendelea kuchochea mapigano kote duniani. 

Kwa kuhitimisha, mimi naamini kweli inaeleweka kuwa 
itakuwa ngumu kufikia amani ya kudumu, maendeleo na uhuru 
katika dunia ambayo vipingamizi hivi vitaendelea kuwepo. 
Uondoshwaji wa mipaka hii bandia ya kisiasa unaweza 
kuchangia kwa sehemu mkubwa amani ya kudumu, maendeleo 
na uhuru wa watu katika Afrika, pamoja na wa dunia nzima. 

Sura 4 


Njia za Kiafrika za Kuwa 
Binadamu 


| sura iliyopita nilisisitiza utajiri mkubwa tulionao sisi 
ama Waafrika, lakini — kama mtu anayehifadhi vyombo 
vya fedha kabatini kwa nyakati maalum tu — tunakalia hazina 
hii badala ya kufurahia manufaa yake kikamilifu kila siku. 
Nimekuwa nikikosoa serikali zetu za Kiafrika, kwa kujaribu 
kujenga nyumba kutoka juu kwenye paa kwenda chini. Hali ni 
hiyo hiyo kwa kila mmoja wetu, kama tukijaribu kujenga 
familia imara, lakini tukipuuzia ukweli kwamba familia 
inajengwa na mtu mmoja mmoja. Ni kwa sababu hiyo nataka 
nitumie sehemu inayofuata ya hiki kitabu kushirikishana 
mawazo ambayo mababu zetu walitumia kwa muda mrefu 
kuwa imara, na wenye ufanisi kwa mtu mmoja mmoja, familia 
pamoja na jumuiya. 

Familia zinaweza tu kuwa imara kwa kiwango kile 
ambacho watu waliokuwa ndani ya familia ni imara. Familia 
inatengeneza watu ambao nao hutengeneza familia. Mchakato 
huu wa utengenezaji sambamba ni muhimu kwa jinsi Unhu- 
Ubuntu —Botho au “utu” unavyoonekana na kutumiwa kama 
mtindo wa maisha katika jadi ya Kiafrika. “Nipo hivi kwa 
sababu tupo hivi.” Kila mmoja wetu ni matokeo ya watu 
waliofanya maisha yetu yalivyo. Kuwa binadamu, tunahitaji 
haya mahusiano na binadamu wengine na muktadha wa 
kifamilia una athari kubwa sana kwetu tunavyokuwa vijana 
wakubwa na hiyo hatimaye kuipa familia sura na ustawi wake. 

Unhu-Ubuntu-Botho una njia nyingi sana kama mtindo wa 
maisha, ilhali wakati huo huo unaendeleza familia, jumuiya na 
kwa hiyo nchi za Kiafrika imara na za kisasa. Hizi njia zilizopo 
kwa kizazi zimetengenezwa kumwezeshe mtu binafsi ili kila 

mwanaume na mwanamke Mwafrika awe na uwezo wa 
kutimiza wajibu kwa maisha yake, familia na jumuiya yake, na 
nguvu ya kushiriki kuamua hali ya baadaye ya bara la Afrika. 

Katika kitabu hiki, ninaelezea tafsiri ya Kishona ya njia 
hizi. Hata hivyo, kutokana na safari zangu katika nchi za 
Afrika, na majadiliano niliyofanya na watu wa aina mbalimbali 
katika nchi hizi tofauti, sina mashaka kuwa misingi muhimu 
inayoongoza kila njia hizi inapakana katika hali moja au 
nyingine miongoni mwa makundi mbali mbali ya kiutamaduni 
kote barani Afrika. 

Njia za Unhu-Ubuntu-Botho zimekuwepo tokea zamani 
sana. Changamoto inayotukabili ni kuendelea kuzitafsiri tena 
na tena ili ziendelee kwenda na wakati na kuwa muafaka kwa 
mazingira yetu yanavyobadilika. Ndiyo maana ni muhimu 
kutumia hizi njia kumi kama mtindo wa maisha. Wakati huo 
huo ni lazima turekebishe maana halisi ya njia hizi kwa “kasi 
ya maisha” katika muktadha wa kisasa. 

Kwa kuzichukua njia hizi, tunaweza kuharakisha mchakato 
wa Mwamko halisi wa Kiafrika, ambao tayari upo. Kwa 
kuanzia, mwamko huu utakuwa wazi zaidi katika ngazi ya mtu 
binafsi, baadaye hali hii ya kuzaliwa tena itajidhihirisha katika 
jamii pana. Lakini la msingi ni kwamba: mageuzi kwa maana 
ya amani, maendeleo na uhuru katika Afrika lazima yaanze na 
mtu mmoja mmoja. 

Nimejifunza kuwa siwezi kubadilisha dunia, kama sitaanza 
kwanza kujibadilisha mwenyewe. Kwa kutumia nukuu kutoka 
kwa Mahatma Gandhi, kila mmoja wetu inabidi “awe chanzo 
cha mabadiliko” tunayotaka yatokee! Kwa kweli nimejifunza 
kuwa njia ya haraka zaidi ya kujibadilisha hali yangu ni 
kujenga uwezo mkubwa zaidi wa kujibadili na kujivumbua 
mwenyewe ndani ya hali hiyo ninayoikabili, kwa kutumia njia 
pana kumi kama mwanga unaoniongoza. 

Kwa hiyo, wakati kitabu hiki kinaleta baadhi ya mawazo 
kuhusu hali ya baadaye ya bara letu pendwa la Afrika, hasa 
hasa kimeelekezwa kwako kama mtu binafsi. Kinatarajiwa 
kubadilisha mtazamo wako kuhusu kinachohitajika ili tuijenge 
upya Afrika tunayoitaka. 

Itahitaji kiwango cha juu cha utambuzi kwa kila mtu ili sisi 
hatimaye tutengeneze nguvu inayohitajika ili kufikia mageuzi 
tunayoyataka katika ngazi za familia, jumuiya na taifa. 
Kiwango hiki cha juu cha utambuzi kitatupeleka mbali zaidi ya 
hitaji la uhuru hata kufikia kwenye kusherehekea utegemeano 
wetu kama binadamu: Nipo hivi kwa sababu tupo hivi! 

Sura 5 


Fahamu Unakotoka 


Njia ya Kwanza: 
Ziva kwawakabva 


Fahamu unakotoka, fahamu na heshimu 
familia yako, jamaa na mababu zako. 


ababu zetu inaonekana walikuwa na akili kutushinda. 

Walijua kuwa Roho wa Mungu ni wa milele na 
alikuwepo wakati wote, kabla dunia haijaumbwa na kabla 
muda haujatengenezwa. 

Mababu zetu pia walijua kuwa Roho wa Mungu 
ameendelea kuwepo na kupitia kwenye uumbaji wote wa 
Mungu. Kwa binadamu, Roho wa Mungu amepita kuja kwetu 
kupitia kwa mababu zetu. 

Kwa hiyo kumfahamu baba yangu na mama yangu hata 
kuwapenda na kuwaheshimu ni kumfahamu, kumpenda na 
kumheshimu Mungu. Mababu zetu pia walijua kuwa wazazi 
wetu na wazazi wao waliokuwapo kabla yao, yaani mababu 
zetu, ni kiunganishi cha moja kwa moja kiroho na kimwili 
ambacho sisi kama biandamu tunacho kati yetu na Mungu. 

Katika maisha, kabla hujasonga mbele kwa nguvu, 
kujiamini na ujasiri, lazima ujue ulikotoka. Lazima ujue na 
kuendelea kuwa mdadisi, wa asili yako. 

Kama Mwafrika una mzimu na jina la ukoo. Ni muhimu 
kwako kuufahamu mzimu wako na jina la ukoo kama msingi 
utakaokusaidia kuchimba historia ya familia yako na watu 
wako. Kwa sababu ya jadi ya Afrika ya mapokeo ya mdomo, 
imekuwa ni rahisi kupoteza ujuzi mwingi na busara. Mababu 
zetu waliamini sana katika elimu kwa njia ya mapokeo ya 

mdomo. Ni muhimu kwa hiyo, kwetu sisi Waafrika wa kisasa 
kuhakikisha kuwa tunajielimisha na kutoa hadithi kuhusu 
familia zetu na historia zetu kwa watoto wetu. 

Kwa kweli, kuna vitu vingi ambavyo lazima uvifanye 
wakati wote ili kufufua urithi wa familia yako mwenyewe. 
Kwanza, yakupasa kukariri na kurudia mashairi ya majisifu ya 
ukoo wako. Ndani ya mashairi ya majisifu, yapo kwa 
muhtasari, ushahidi mwingi na taarifa za historia ya familia 
yako. Hii ni sherehe ya mafanikio ya mababu zako. 

Jambo la pili ni kuwafahamu na kuwapenda ndugu zako na 
jamaa zako mbali mbali ulionao katika familia yako pana. Ni 
muhimu kuweka na kudumisha mahusiano binafsi kwa 
wanafamilia wako mbali mbali, pamoja na marafiki na ndugu 
zao. 

Mababu zetu waliamini kuwa unatakiwa uwapende jamaa 
zako bila masharti. Hii ina maana kuwa ni mwiko 
kuwatelekeza jamaa zako na marafiki wa karibu, hata wakati 
wa matatizo makubwa au ugomvi. Wafundishe watoto wako na 
kuwaelimisha wawajue jamaa zako muhimu katika familia. 
Usemi wa Kishona ni huu, “kuziva mbuya huudzwa, yaani 
“kumfahamu bibi ni kuwa na ujuzi'. Leo, Waafrika tunadhani 
watoto watajifunza peke yao kuwajua ndugu zao. Tunadhani 
kuwa watajitafutia muda wao wenyewe wa kuanzisha 
mahusiano ya maana na wanafamilia wengine. 

Hii haiwezekani! 

Kujifunza kuhusu familia yao lazima kuwe sehemu 
muhimu ya malezi ya Mwafrika yeyote kutokea umri mdogo. 
Lazima wajenge mawasiliano na kudumisha mahusiano mazuri 
na mababu zao, binamu zao na jamaa zao wengine. Ni muhimu 
sana kutokea umri mdogo, watoto wetu wajifunze kushika 
nafasi mbali mbali zinazotarajiwa kutoka kwao katika familia 
pana, ya kuwa baba, mama, mjomba, shangazi na aina 
nyingine za mahusiano ambazo hufuatwa kuhakikisha kuwa 
kila mtu ni sawa na anatarajiwa kushika nafasi mbali mbali 
kwa nyakati tofauti. Haya ni maandalizi mazuri kabisa 
yanayowezekana kwa ajili ya kujenga mahusiano na watu wa 
aina zote na kupata muafaka kwa kila moja kuwa mshindi 


46 


baadaye: kufuata haya mahusiano kunatufundisha kujiweka 
katika nafasi ya wengine. Maandalizi gani mengine mazuri 
kuliko haya ambayo huubadilisha mitazamo kwa haraka na 
kupata suluhu inayowanufaisha wote kwa changamoto 
zitakazotukabili baadaye maishani? 

Wapende na kuwaheshimu wazazi wako bila masharti. Hii 
ni muhimu kwa sababu katika maisha ya utu uzima wakati una 
familia yako mwenyewe, utatarajia kupendwa na watoto wako 
bila masharti, bila kujali mapungufu yako mwenyewe. 

Uzoefu wangu ni kuwa kama katika umri mdogo hukuwa 
na heshima kwa wazazi wako mwenyewe, katika maisha ya 
utu uzima marafiki zako na mwenzi wako watakuheshimu kwa 
kiwango kile tu ambacho wewe unaiheshimu familia yako. 
Hivi ndivyo itakavyokuwa wakati wa ugomvi au 
kutokukubaliana na mwenzi wako na marafiki. 

Ndiyo maana ni muhimu, kama sehemu ya kuwa hai, kujua 
unakotoka. Jikumbushe wakati wote kuwa mababu zako na 
Mungu wako wapo nawe wakati wote. Kila wakati wa uwepo 
wako ni kilele cha kile ambacho mababu zako na Mungu 
walikupa. Kwahiyo, roho yao ipo pamoja nawe, kila wakati. 
Hii pia inakusaidia uendelee kuwa na mawasiliano na Mungu 
wakati wote. Isitoshe, mababu zako wapo karibu na Mungu, 
kwa sababu walimfahanu Mungu kabla yako na baada ya 
kuondoka kwao wapo karibu zaidi na Mungu kiroho. 

Kwa hiyo, mababu zetu na pia wewe na mimi, hatuhitaji 
kitu kingine chochote ili kuwa na uhusiano thabiti na Mungu. 
Hatuhitaji kusoma vitabu vilivyoandikwa vizuri. Hatuhitaji 
kuhubiriwa na mtu mwingine. Watu wote ni sawa mbele ya 
Macho ya Mungu. Wewe haupo juu ya mtu mwingine yeyote. 
Haupo chini ya mtu pia. Hakuna mwenye miliki ya ufahamu 
wa Mungu. Kwa hiyo ni muhimu kwetu sisi kama Waafrika 
kujenga upya ujuzi na kujiamini kwetu, kujua kwamba mababu 
zetu na Mungu wetu wapo nasi wakati wote na hatuhitaji njia 
nyingine ya kiroho. 

Sura 6 


Fahamu unakokwenda 


Njia ya Pili: 
Ziva kwaurikuenda 


Fahamu unakokwenda na kamilisha karama 
alizokupa Mungu wako. 


asa unajua unakotoka, na kwa njia ya sala unaendelea 

kuwasiliana na chanzo cha maisha yako ili kuiiongezea 
nguvu nafsi yako na ujasiri, umejiandaa vizuri kujua wapi 
unakokwenda na kufanikisha mambo makubwa zaidi kwa 
maisha yako. 

Maisha ni safari na siyo kikomo chake. Ni muhimu zaidi katika 
maisha kuwa na furaha na kufanya shughuli zenye maana. 
Swali ni utakwendaje mbele kupata furaha na kazi yenye 
maana? Utajuaje ni kazi gani ufanye, aina gani ya maisha 
unataka kuishi? Uzoefu wangu ni kuwa, ili kujibu maswali 
yote haya muhimu kuhusu maisha yako, ni muhimu kukubali 
mapema kabisa kwamba hili linaweaza kupatiwa ufumbuzi tu 
kwa kupitia mchakato wa kujigundua mwenyewe. 

Kuna mambo mengi sana unaweza kuyafanya na maisha 
yako. Na si mara zote ni rahisi kuamua njia gani ya kuchukua. 
Busara kutoka kwa mababu zetu ni kwamba kuna njia kuu 
mbili ambazo yakupasa kuzifuata kwa pamoja: 

eo Ya kwanza ni kufanya kazi kwa bidii kwa kila fursa 

inayokuja mbele yako, na kutumia talanta bora 
ulizopewa na mababu zako na Mungu wako. Kupitia 
kwa wazazi wako, jamaa na majirani utakuwa umepata 
ujuzi na stadi katika maeneo fulani. Mara nyingi 
unajikuta unavutwa na mambo ambayo familia yako 

imepata umaarufu au kuheshimika. Sasa familia yako 
na mababu zako hujisikia vizuri kila mara 
wanapokuona unfuata jadi waliyoachia. Matakwa 
yako, na bila shaka, matakwa yao ni kuwa utatumia 
fursa hii kufanya vizuri zaidi ya kile ambacho wazazi 
na mababu zako waliweza kufanya. 

0 Njia ya pili ni kugundua kwa makusudi talanta zingine 
ambazo unaweza kuwa nazo, ambazo hujazigundua 
kikamilifu. Nia ni hatimaye kugundua kile kitu 
unachokipenda sana. Katika maisha utafanikiwa zaidi 
kuliko wengi kama ukiwa na bahati ya kugundua 
mapenzi yako ya kweli, ukiwa bado na nafasi ya 
kuchukua njia uipendayo. Ni rahisi sana kujua kama, 
na kwa wakati gani unakuwa na mapenzi na kazi au 
shughuli yako. Unapogundua mapenzi yako na 
unayafanyia kazi, muda huwa kama umesimama. 
Unaipenda kazi hii sana, kiasi kwamba ghafla 
unagundua nguvu isiyo na mipaka ndani mwako, ili 
kuifanya kazi yako. Matokeo yake ni kwamba unaishia 
kufanikiwa mengi, na wakati huo huo ukifurahia! 

Lakini kumbuka, unaweza tu kugundua shauku na mapenzi 
yako kwa kuchukua hatua, kwa kufanya vitu. Kama 
nilivyosema, shauku hii na mapenzi inaweza kuhusiana na 
maeneo au stadi ambazo familia yako imekuelekeza, au 
inaweza kuwa kitu kipya katika familia yako, lakini ambacho 
unagundua kuwa unakipenda. 

Jinsi unavyoendelea katika maisha, ni muhimu kwamba 
wakati wote wa maisha yako unaweka malengo makuu ya 
uwepo wako kwa wakati huo. 

Ukweli kwamba malengo yako katika maisha yanaweza 
kubadilika jinsi muda unavyokwenda siyo muhimu. Ilimradi tu 
kila wakati unaishi maisha yenye malengo. 

Nilijifunza hili kutokea umri mdogo, kwa sababu mama 
yangu ni msimamizi mwenye bidii. Kama vijana wengine 
wengi, huwa nafikiri kuwa naweza kumaliza kazi yangu halafu 
nitapumzika, na kwamba kama sitafikiria kazi zaidi za 
kufanya, basi sina haja ya kufanya kazi. Lakini kila mara 

mama yangu aliponikuta sina kazi ya kufanya, na kumpa 
kisingizio cha kuwa hakuna kazi ya kufanya, au kuwa ndiyo 
nimemaliza kazi aliyonipa, basi nilipata fundisho kubwa la 
maisha yangu: “Kila mara lazima utafute kitu cha kufanya kwa 
ajili yako mwenyewe, kitu ambacho ni muhimu kwa wakati 
wowote wa maisha yako.” 

Hii ni hali inayokuandaa wewe kwa mambo makubwa 
maishani. Ni hali hiyo hiyo inayokuruhusu ujikwae katika fikra 
na fursa ambazo vinginevyo huwa zimejificha. Baadhi ya watu 
wanafikiri kuwa bahati nzuri hutokea tu. Uzoefu wangu 
mwenyewe unaonyesha kuwa bahati nzuri ni matokeo ya 
kufanya kazi kwa bidii, kufikiria mbele na kwa ujumla 
kujiandaa kuainisha fursa inapotokea. 

Wale wanaoishi maisha yenye malengo na kufanya kazi 
kwa bidii na wamejiandaa wana uwezekano mkubwa zaidi wa 
kuona fursa pale inapotokea. Watu kama hao wanapofanikiwa, 
au wanapofanya mambo makubwa, walio wavivu wana 
uwezekano mkubwa wa kufikiria kuwa una bahati tu. Ukweli, 
hata hivyo, ni kuwa bahati ni mchanganyiko wa utayari na 
kutmia fursa zinazokuja kwako. 

Sura 7 


Tawala Mitazamo yako 


Njia ya tatu: 
Iva munhu anozvibata 


Jiweke ukiwa na roho nzuri 
na furaha wakati wote — dhibiti hisia zako 
ili kuwa na mtazamo chanya! 


K wanza, kuwa mtu mwenye furaha, bila kujali chochote. 

usara ya Kiafrika inasema kwamba lazima uwe mtu 
mwenye furaha kwanza, kabla hujafanikisha mambo makubwa 
maishani. Katika dunia ya leo, tumejawa na shauku ya kufikia 
malengo ya kupata mali, kama kusema vile hatutapata leseni 
ya kuwa na furaha, mpaka tutakapopata kitu fulani cha 
kuonekana. Hii inaelezea kwanini watu wengi “waliofanikiwa” 
ni watu wenye huzuni. Wengi wa wanaoitwa watu 
waliofanikiwa huwa wanaendeshwa na haja ya kufanikiwa 
malengo fulani ya mali. Mara nyingi, wamedhamiria kutokuwa 
na furaha mpaka watakapofanikiwa malengo yao. 

Katika dunia ya leo, ambapo Waafrika wengi wa daraja la 
kati wanonekana kuchanganyikiwa kuhusu maisha kwa 
ujumla, utakuta wengi wanaamini hasa kuwa furaha ni 
matokeo ya moja kwa moja ya kufikia malengo fulani ya mali. 
Tatizo ni kwamba, japokuwa kufikia malengo ya mali ni 
shughuli yenye maana, kama hili likifanyika kwa namna 
ambayo inapuuza kabisa kudumisha mahusiano mazuri na ya 
maana, na nafsi yako, mwenzi wako, wanafamilia, jamaa, 
marafiki, mara nyingi wakati utakapofikia malengo hayo ya 
mali, utakuwa umepoteza mawasiliano mengi ambayo ni 
muhimu ili kufikia utimilifu wa kweli kwenye maisha! 

Matokeo yake, mara nyingi tuna watu waliofikia mafanikio ya 
mali katika kazi na biashara zao, lakini wakati huo huo ni watu 
waliopoteza uwezo wao wa kuhusiana na wengine na kwa hiyo 
mara nyingi hawawezi kupata furaha ya kweli katika maisha. 
Wakati mwingine, hii huwasukuma hata kujaribu kufikia 
malengo makubwa zaidi ya mali, wakitarajia kuwa hii 
itawaletea furaha. Lakini, kwa masikitiko makubwahali hii 
huchochea tu wivu na uroho. 

Kama mledi kijana, aliyesoma vizuri na kufunzwa vizuri, 
nilisubiri kwa hamu kazi yangu ya kwanza. Na niliwaza mara 
zote kuwa nitafanya kazi kwa bidii na kujinunulia gari zuri 
sana. Hakika, nilidhamiria kununua gari ghali sana la 
Kijerumani na kuamua kutokuwa na furaha mpaka 
nitakaponunua gari hilo. Lakini baadaye nikatambua kuwa 
jinsi nilivyofanya kazi kwa bidii zaidi, bila kufikiria ukuaji 
wangu kihisia na kiroho, malengo yangu yote ya mali yalikosa 
maana hata kama ningefikia. 

Kwa hiyo wakati nilipojinunulia mwenyewe BMW nzuri 
nilishajua kuwa hiyo isingekuwa chanzo cha furaha yangu. 
Kwa kweli, haina umuhimu kabisa kama ningeshindwa 
kununua BMW au ningeishia kununua gari la bei rahisi. 
Sehemu yangu ya kusikitisha ni kwamba ninaona kila siku kwa 
Waafrika wa daraja la kati, jamaa na marafiki zangu, watoto 
wangu, kaka na dada zangu na binamu, kwamba harakati za 
kusaka furaha zinadanganya sana. Wengi hujikuta au 
wamepewa talaka, au wametengwa na marafiki na watu 
muhimu katika maisha yao, mapema sana kabla hata 
hawajafikia malengo ya mali. Na, hili halipaswi kuwa hivi. 

Kufikia maelengo mazuri, ya mali, ni jambo jema, ilimradi 
tu si sharti la kupata furaha. Kwa kweli, naweza kusema wale 
watu wazuri na wenye wenye furaha wenye “moyo mzuri” 
kwanza kabala ya kuja kuwa matajiri, hujikuta wana furaha 
jinsi wanavyopata mafanikio makubwa maishani. Na mara 
nyingi, huwa ni watu ambao wanatumia mafanikio yao 
makubwa kwa manufaa ya jamii na watu wote. 

Kwa hiyo, katika maisha ni muhimu kujiambia mwenyewe 
kila siku kuwa: “nitakuwa mtu mwenye furaha na 
kuwaambukiza watu wengine furaha yangu, wakati wote!” 

Busara ya Kiafrika inasema kuwa utajiri ni mzuri na ni 
muhimu ili kuondoa umaskini na magumu mengine ya maisha. 
Haikubaliki, hata hivyo, kwa mantiki ya Kiafrika, kwamba 
utajiri unatengenezwa kwa ajili ya utajiri tu, bila ya malengo 
makubwa kwa manufaa kwa jamii. Kwa kweli, Wafrika 
wanawaheshimu sana watu waliopata mafanikio na utajiri kwa 
kufanya kazi na kwa kutoa huduma na bidhaa muhimu kwa 
jamii. Hata hivyo, kwa mujibu wa hekima ya kihistoria, 
Waafrika wakati wote wamekuwa na mashaka sana juu ya 
utajiri usioelezeka au utajiri wa ghafla, hususan aina ya utajiri 
ambao hautokani na huduma na bidhaa muhimu kwa jamii 
yote. 

Bila shaka, ninavyofikia malengo mazuri maishani, 
naongeza furaha yangu. Lakini ninapokutana na vikwazo na 
vipingamizi, bado nataka nibaki kuwa mtu mwenye furaha. 

Ili kuwa mtu mwenye kawaida ya kuwa na furaha, 
unahitaji kuwa na “moyo mzuri” au kwa Kishona “moyo 
murefu'. Na moyo mrefu kwa Kishona humaanisha kukubali, 
subira, uvumilivu, pamoja na mapenzi ya dhati kwako 
mwenyewe na kwa wengine. “Kujishika mwenyewe” au 
“kuzvibata” kimsingi humaanisha kutawala hisia zako 
mwenyewe. Mababu zetu waligundua mapema sana ujuzi 
kuhusu hisia kabla wanasayansi wa Magharibi hawajaipa jina. 
Lakini ili kutawala hisia zako mwenyewe na ili zikufanyie kazi 
vizuri, unahitsaji kujielewa mwenyewe na kujifahamu 
mwenyewe. 

Kwa hiyo hatua ya kwanza ili kupata “moyo mzuri' ni 
kujijua mwenyewe. Huu ni mwanzo wa kujifunza mahusiano 
yako na watu wengine. Kuwa mtu ni uwezo wa kutawala hisia 
zako mwenyewe, ila hatimaye uweze kutawala mahusiano 
yako na watu wengine. 

Tumezoea sana kuwalaumu wengine kwa jinsi 
tunavyofanya mambo yetu na jinsi tunavyojisikia. Hii siyo 
sahihi. Busara ya Kiafrika inasema siyo kitu anachokuambia 

mtu, au anachokufanyia mtu, kinachokufanya uamue hatimaye 
wewe ufanye nini. Badala yake, ni uamuzi utakaoufanya 
mwenyewe kuhusu kile unachotaka kufanya, baada ya mtu 
mwingine au amejaribu kukuridhisha au kukukasirisha. 

Kama umejifunza “kushika moyo mzuri', utaweza 
kudhibiti nafsi yako na hisia zako, ili tabia zako ziendane na 
wewe ulivyo badala ya mtu unayeingiliana naye! 

Uzoefu wangu wa kukua katika familia kubwa na kaka 
wanne na dada wanne, ni kwamba kama unaweza kufanya 
kosa na usijulikane, unaweza kusababisha tatizo na wakati 
wote ukaelekeza lawama kwa mtoto mwingine. Wakati 
mwingine tulifanya hili kwa kucheza tu. Kinachosikitisha, hata 
hivyo, ni kwamba watu wengi hawaachani na tabia hii na 
kuwajibika kwa matendo yao, hata baada ya kuwa weledi 
katika kazi zao. Mara nyingi watu hawawezi kutawala hisia au 
mitazamo yao. Matokeo yake wanawalaumu wengine kwa jinsi 
wanavyofikiria au wanavyojisikia, badala ya kukubali kuwa 
hisia hizo ni zao wenyewe. 

Katika umri wangu wa ujana mtu mzima nilipenda 
kuendesha, lakini pia nilikuwa mtumiaji wa barabara asiye na 
subira. Kwa hiyo bila shaka, nilikuwa nasababisha hasira 
barabarani, na kuwa mpokeaji wa hasira hizo, mara nyingi. 
Lakini nilivyojifunza kujielewa mwenyewe na kujifunza jinsi 
ya kujitawala mwenyewe jinsi wazazi wangu na wale 
waliowatangulia walivyojitawala, nilitambua kuwa hakika 
sikuwa na kisingizio cha kukasirika barabarani, kwa sababu tu 
mtu amefanya kosa mbele yangu. Hakukuwa na sababu ya 
mimi kukasirika kwa kuwa mtu alikuwa anajaribu kwa 
makusudi kunikasirisha kwa jinsi alivyokuwa anaendesha. Cha 
msingi ni kwamba, uamuzi bado ni wa kwangu: kama 
nikasirike au la! 

Muda ulivyokwenda nilitambua kuwa mara nyingi zaidi 
kuliko ilivyokuwa kabla, niliweza kuchagua kutokukasirika 
ninapochokozwa. Hisia zangu au hatua nilizochukua bado ni 
chaguo langu. Mara nyingi nimechagua kutokukasirika, ndipo 
nilipokuta kuwa wale waliokuwa wakinichokoza wakikasirika 
kwa sababu sikasirishwi na uchokozi wao! Hii ina maanisha 

kuwa lengo lao lilikuwa kunikasirisha. Lakini kwa kuchagua 
kwa muda wangu mwenyewe na kwa kasi yangu juu ya hatu za 
kuchukua, nilidhibiti hali na sikuruhusu kudhibitiwa kihisia na 
mtu mwingine. 

“Moyo mzuri” kwa hiyo, ni aina muhimu sana ya udhibiti 
wa ndani — ni “kitufe cha kuwasha/kuzima' hisia zako. Kitu 
cha mwisho kabisa ambacho hutaki maishani ni kuwa na 
udhibiti wa nje, ambapo majibu yako na tabia zako 
hudhibitiwa na watu wengine. 

Hii ni muhimu sana kukumbuka! Kwa nyakati zetu, 
vyombo vya habari vya uma kama radio, televisheni, magazeti 
au majarida mara nyingi huonekana kutawala nini watu 
wafikiri au wafanye. Usiruhusu vyombo vya habari 
vikutawale: wakati wote uwe mwangalifu na ujumbe 
unaowasilishwa na vyombo vya habari na amua mwenyewe 
jinsi ya kufikiria na hatua utakazochukua kwa kile 
unachokisikia au kuona. Hususan, kumbuka kuwa vyombo vya 
habari ni zana zinazotumiwa na wale watu wanaotaka wewe 
ukubaliane na mawazo yao, upigie kura vyama vyao vya siasa 
au ununue chochote wanachouza. Katika kufanya hivyo, 
hawatasita kutumia kila mbinu iliyopo kudhibiti mawazo yako 
au hisia zako. 

Kwa mfano, watakupata wakati unapumzika mbele ya seti 
ya televisheni na wakati akili yako haiko makini, kwa 
kuonyesha tangazo la biashara linalomwonyesha mwanaume 
au msichana anayevutia akitumia bidhaa wanayotaka kuuza. 
Wanachanganya hili na mziki mzuri wa Kimarekani na 
unaingia kwenye mtego! Kama hutawali mawazo yako, wala 
hutaona kuwa umefanywa uamini kuwa kama ukinunua hiyo 
bidhaa, au utakuwa wa kuvutia kama huyo mwanaume au 
msichana wa kwenye tangazo au utampata rafiki wa kike au 
wa kiume wa kuvutia kama yule wa kwenye tangazo. Zaidi ya 
hayo, utaanza kuamini kuwa unatakiwa uanze kuenenda kama 
Mmarekani kama ukitaka kuwa poa. 

Kushawishi ashiki zako ni njia rahisi sana kwa mtu yeyote 
anayetumia vyombo vya habari kuweka udhibiti wa nje wa 
fikra zako. Kama tusipolifahamu hili, tunaingia kirahisi 

kwenye mtego wa kuruhusu silika zetu kupumbaza akili ili 
ituruhusu kufanya vitu ambavyo hatukupaswa kuyafanya. Hii 
ni moja ya sababu kubwa ya watu kutumia fedha zaidi, kula 
zaidi zaidi na kutawaliwa na tamaa ya mapenzi. Lakini kama 
ukijiweka na moyo mzuri, hakuna hatari ya “kukosa udhibiti” 
wa fikra zako, hisia au mwili wako. 

Wakati wote kumbuka kuwa moyo mzuri ni kitu kilicho 
karibu sana na wewe mwenyewe na roho yako. Ni kinyume 
cha ubinafsi wako. Ubinafsi wako ni sehemu ya nje yaudhibiti, 
kwa sababu kimsingi ni mtazamo wako uliokuzwa, jinsi 
unavyotaka watu wengine wakuone. Hivyo, ni wazi, kama mtu 
akichochea ubinafsi wako, kwa kuwa ni mkubwa, lazima 
utajibu na kukasirika katika jaribio la kulinda taswira yako 
unavyoiona kwa kupitia ubinafsi wako. 

Kwa hiyo ubinafsi wako si wewe halisi, kwa kweli 
ubinafsi wako si kitu kingine zaidi ya mtazamo wako wa 
kijeuri wa jinsi ulivyo. Na ujeuri na ujinga ni jamaa wa karibu 
sana. 

Ni muhimu kujijenga mwenyewe kila siku. Watu wengi 
hupenda kudhani kuwa tabia na hulka zako, hazibadiliki na 
wala haziwezi kuwa nzuri zaidi kadiri muda unavyokwenda. 
Hii siyo kweli. Kwa kweli, unatakiwa kujikumbusha 
mwenyewe kila unapoamka asubuhi, kwamba utajitahidi leo na 
muda wote wa maisha yako, ili kujiimarisha kujenga sifa zako. 

Unahitaji kuweka kichwani mwako taswira imara ya aina 
ya mtu unayetaka kuwa, ili kila unapoenda kulala usiku na 
unapoamka kila asubuhi, ujikumbushe mwenyewe aina ya mtu 
unayetaka kuwa au unayejitahidi kuwa na vitu unavyotakiwa 
kuvifanya kujiimarisha kuwa mtu huyo. 

Aina ya mtu ambaye wewe ndiye hujengwa na sehemu nne 
muhimu: j 
eo mwili wako 
o fikra zako 
eo hisia zako na 
eo roho yako 

Ngoja nielezee kidogo kwa undani zaidi umuhimu wa 
kujikuza mwenyewe na kujijenga mwenyewe katika sehemu 
hizo nne. Mwili wako ni mwonekano wa nje wa utu wako. 
Fikra zako zinahusisha kimsingi sehemu ya unafsi na utu wako 
inayofanya kazi. Hisia zako hukusaidia kuwasiliana na watu 
wengine. Na roho yako ni wewe halisi inayokuunganisha na 
Mungu. 

Kila kimoja ya sehemu hizi nne inahitaji kuboreshwa kila 
siku. Mwili wako kwa kula chakula sahihi na kufanya 
mazoezi; fikra zako kwa mawazo yanayochambua na 
kutengeneza ujuzi; hisia zako kwa kuzitawala na kuchagua 
mtazamo chanya kuhusu maisha; na roho yako kwa kuimarisha 
kuunganika kwako katika umoja na wengine, katika asili na 
Mungu. 

Kumbuka, kila mara ujitawale na kudhibiti hisia zako ili 
ziwe sahihi kwa kila hali utakayokuwepo. Uwe na moyo 
mrefu, ili uwe na uwezo wa kuongoza hisia zako na maamuzi 
yote utakayofanya mwenyewe. Mwisho, kuwa mtu mwenye 
furaha, bila masharti. Kwanza uwe na furaha, kisha ongoza 
maisha yako. Usisubiri mpaka upate kazi kubwa, au kupata 
fedha nyingi, ukitarajia kuwa utapata furaha baadaye. 
Haitatokea kamwe! 

Kwanza uwe na furaha, kisha nenda kaitwae dunia yote. 
Kwa njia hiyo, utakuwa mwenye furaha wakati wote, bila 
kujali nini kinatokea. 

Sura 8 


Wekeza Hisia Zako Zote 


Njia ya Nne 
Ita basa nemoyo wako wose 


Kitu chochote unachokifanya, fanya kwa 
moyo wako wote, 
kwa ujasiri na nguvu zako zote. Hii ni njia 
pekee ya kujenga dunia halisi. 


akuna hisia kubwa ya utimilifu katika maisha zaidi ya 
kuchukua hatua na kufikia malengo au kusudi. Kufanyia 
kazi na kutenda dhamira na matakwa ya mtu ni kitu cha 
muhimu sana kuelekea mafanikio muhimu ya maisha. Kuna 
msemo wa Kishona: “kufuma inshungu', ikiwa na maana 
“utajiri wa kweli upo kwenye hisia za ndani.” kwa hiyo ni 
muhimu maishani kufanya kazi zako kwa moyo wote, kwa 
nguvu zako na hisia zako zote. 

Pia ni busara ya Kiafrika ya Kishona kuwa 'sango rinopa 
waneta' kwa tafsiri rahisi “msitu utakupa (chakula na mavazi) 
utakapokuwa umechoka'. Hii ina maana kwamba unahitaji 
kufanya kazi kwa bidii sana mwenyewe, kiasi kwamba 
hauwaachii mababu zako kisingizio cha kutokukutuza kwa 
bidii yako! 

Maisha ni safari na siyo mwisho wa safari. Njia nyingine 
ya kuielezea hii ni, kitu muhumu maishani ni kile ulichonacho 
au unachokipata, ila jinsi unavyoipata. Maisha yanahusu “jinsi 
ya kupata” na siyo “nini umepata”. 

Mababu zetu walijua wakati wote kuwa kama 
tumebarikiwa tu na kupewa utajiri wote duniani bila kufanya 
kazi yoyote, ni vigumu sana kutupatia ukuu na furaha. Kwa 
hiyo, bidii na hatua za makusudi ni vitu muhimu. Matendo, 
hata hivyo, huwa na maana pale tu unapokuwa na nia kamili. 
Isitoshe, unatakiwa ulenge kazi na kuipa kila shughuli lengo na 
uangalifu kama unataka kupata matokeo makubwa. 

Hakuna kitu maishani kinachokua au kustawi kama haipati 
uangalizi. Kama ukiangalia yanayokuzunguka, kama 
ukiangalia nyumba yako, watoto wako, mahusiano yako, 
bustani yako ya maua, hali ya nyumba yako, hali yako ya 
kifedha, utaona mara moja kuwa ni vile vitu tu vinavyopata 
uangalizi wako ndivyo vinavyostawi. 

Ni busara ya Kiafrika ya Kishona kuwa 'basa 
mangwanani', ikitafsiriwa moja kwa moja humaanisha, “kazi 
ni asubuhi'. Hii inamaanisha kuwa kama upo makini 
kufanikisha kitu, amka mapema asubuhi na anza kazi. Hiyo ni 
njia pekee ambayo utatumia nguvu zako bora na akili yako 
tulivu kwa malengo yako. 

Hii inatufikisha kwenye ukweli kwamba ni muhimu kweli 
kwako kuelewa mzunguko wa nguvu zako na jinsi asili 
inavyofanya kazi kwa manufaa yako. Panga kazi zako kwa 
namna ambayo mambo ya muhimu sana yanafanyika pale 
unapokuwa na nguvu nyingi zaidi na muda wa kutosha. 

Vile vile, unahitaji kujifunza kupanga kazi yako kwa 
namna ambayo vitu vingi unavyovifanya vinahusiana katika 
kichwa chako. Ni muhimu kutambua kuwa vitu vingi maishani 
vina uhusiano. Siyo hoja vina umbali gani kwa maumbile au 
kwa dhana: vitgu vingi vina uhusiano. Kwa hiyo kama una 
malengo mengi na shughuli tofauti za kufanya, ni vigumu 
kufanikisha mengi ya haya kama yanashindania muda na 
uangalizi wako. Vitu vingine vitapotea na kufa kwa kukosa 
uangalizi. 

Kwa njia ya kuendesha malengo na kazi tofauti ni kukaa 
chini na kutafakari vizuri mpaka upate uhusiano baina ya 
mambo yako muhimu maishani. Kwa kuweza kuonyesha na 
kuelewa jinsi gani vitu tofauti na muhimu katika maisha yako 

vinavyohusiana, inakuwezesha wewe kufanya shughuli 
mbalimbali kwa wakati mmoja, kwa ubunifu mkubwa kati ya 
kazi tofauti. 

Kwa mfano, kama mama na baba yangu, mimi pia ni aina 
ya mtu mwenye kawaida ya kufanya vitu vingi kwa wakati 
mmoja. Pia napenda kufanya vizuri katika mengi kati ya hayo. 
Nimebahatika kuwa nimefanya vizuri katika mambo mengi 
ambayo ni muhimu katika maisha yangu, kama vile kazi 
yangu, familia yangu, mali zangu, mahusiano yangu na 
marafiki na wengine ninaowapenda, na kadhalika. Hata kazini 
kwa ujumla huwa nafanya kazi katika kiwango cha juu cha 
shughuli. Pengine watu hushangaa napata wapi nguvu zote na 
muda wa kufanya kazi zote hizi na bado napata matokeo 
mazuri kwa shughuli nyingi. 

Jibu ni rahisi sana: vitu vyote muhimu katika maisha 
yangu vinahusiana kikamilifu ndani ya akili yangu. Natafuta 
muunganiko na kuukuza wakati wote, ili wakati nafanya kitu 
muhimu sana kwa wakati huo, moja kwa moja nafanya kazi za 
mambo mengine yote, hata kama ni polepole. Kwa kufanyia 
kazi kitu kimoja, naongoezea kwenye vitu vingine vyote. 

Kwa mara nyingine tena, hii siyo zao la mantiki au akili, 
kwa sababu mimi sina akili zaidi ya watu wengi 
ninaowafahamu. Lakini badala ya kutumia tu akili zangu, 
huwa natumia pia akili a asili. Asili inayo tayari megi ya 
mahusiano tunayoyatafuta maishani. Kwa kuiangalia asili 
vizuri, unakuta kuwa unaweza kujifunza mengi kuhusu 
mwingiliano baina ya vitu. 

Aidha ni busara ya Kiafrika ya Kishona kwamba 
'chawawana batisa, midzimu hayipi kaviri' ikiwa na maana 
“chochote ulichofanikiwa, shikilia vizuri. Mababu hawatakupa 
kitu kimoja mara mbili.” Katika lugha ya Kiingereza kuna 
msemo ambao kimsingi una maana inayofanana na hii 
kwamba, “ndege aliye mkononi ni wa thamani kuliko wawili 
walioko porini. Maana ya hii ni kwamba inafaa kuwekeza 
zaidi kwenye chochote ulichonacho kwa maana ya vipaji, 
chochote ambacho umeshafanikiwa katika biashara yako au 
kazi, au uhusiano uliopo, badala ya kujaribu kuwekeza 

uangalizi wako kwingine. Kwa hiyo bidii na uangalizi kwa kitu 
ambacho tayari unacho ina uwezekano wa kufungua njia 
zingine kwa shughuli na fursa zinazohusiana badala ya 
kujaribu kuongeza wigo wa kazi na shughuli zako. Kuwekeza 
muda wako na uangalizi kwenye fursa ya biashara na kazi 
inayohusiana au inayoimarisha uhusiano uliopo, kutakuruhusu 
wewe kufanikiwa zaidi na zaidi kwa jitihada kidogo. 


64 


Sura 9 


Toa kwa Ukarimu, Pokea kwa 
Shukrani 


Njia ya Tano: 
Batsira yvamwe 


Wasaidie wengine, wape wengine, pokea toka 
kwa wengine na uwe na shukrani unapotoa na 
kupokea kutoka kwa wengine 


akuna zawadi kubwa unayoweza kuitoa kwa mtu 

mwingine zaidi ya kumwunga mkono na kutoa msaada. 
Kuwa wa msaada kwa familia yako, mwenzi wako, marafiki na 
wafanyakazi wenzako ni kitu kimoja kinachojenga mahusiano 
imara. j 

Ni muhimu kwako kuingia katika aina yoyote ya uhusiano 
au ubia na mtazamo unaosema “naenda kuwa wa msaada kwa 
kadiri ninavyoweza”. Siyo lazima uwe mtaalamu, siyo lazima 
uwe tajiri, siyo lazima uwe na nguvu nyingi za misuli, bali 
unaweza kuwa mtu wa msaada katika uhusiano au hali yoyote. 
Kwa hiyo kuwa wa msaada ni mtazamo. 

Mtu anaweza kuwa wa msaada kwa njia zote. Na mtu 
anaweza kutoa kwa njia mbali mbali. Najua katika dunia ya leo 
Waafrika wengi wamepoteza busara ya jadi ya Kiafrika, 
ambayo kimsingi inasema kwamba kutoa na kusaidia ni kitu 
kizuri, hususan unapotoa na kusaidia kwa njia isiyo ya mali. 

Waafrika wengi leo wanafikiri kuwa pesa ni aina muhimu 
sana ya kutoa au ni zawadi muhimu sana kupokea. Na vijana 
wengi wa Kiafrika wanajaa makanisani na kwenye jumuiya 

zingine za binafsi wakiahidi kutoa pesa, wakiamini kuwa hiyo 
ni njia muhimu sana ya kutoa na kusaidia, wakati hivi sivyo 
maisha ya kawaida yalivyo. 

Mara nyingi Waafrika leo wanauwezekano mkubwa zaidi 
wa kutokuwa wa msaada nyumbani kwa wanafamilia, jamaa 
na marafiki au wafanyakazi wenzao, badala yake wanaenda 
kutoa zaidi kanisani au kwa chama. 

Kuna imani hii potofu kuwa hiki ndicho Mungu 
anachokitaka na hiki ndicho kitu kizuri kwa watu kwenye 
dunia ya kisasa. Lakini, hakika hii siyo kweli. unatakiwa 
kusaidia, kuunga mkono na kuonyesha njia kwa familia yako, 
jamaa na marafiki, kwa sababu kimwili na kiroho hao ni watu 
muhimu sana katika maisha yako. Ni muhimu pia kutambua 
kuwa katika busara na utamaduni wa Kiafrika, kupokea ni 
muhimu sana kama ilivyo kutoa. Katika mahusuano mengi ni 
muhimu na inajenga kwamba unatoa na pia unapokea kutoka 
kwa wale watu muhimu kwako. Kwa kweli, nyakati zingine 
kupokea ni muhimu zaidi kuliko kutoa. Kwa mara nyingine 
tena, Waafrika wanapoteza busara hii ya msingi kutoka kwa 
mababu zetu. 

Ngoja nikupe mfano: kama una jirani ambaye kwa ujumla 
siyo tajiri wa mali kama ulivyo wewe, basi uwezekano ni kwa 
wewe kuwa na uwezo wa kutoa kwao, kuliko wao 
wanavyoweza kukupa mali mpya. Hata hivyo, utakuta kuwa, 
jirani yako masikini kama ni Waafrika wa kweli, wana 
uwezekano mkubwa wa kukupa wewe chochote walichonacho 
au wanachoweza kukupa kama zawadi, katika hali ya dhati 
kuwa wewe ni muhimu kwao. Hapo ni muhimu kwako 
kupokea zawadi yao kwa upendo na shukrani, hata kama 
utahisi kuwa hutahitaji zawadi zenyewe. Utakuta kuwa kama 
utatoa tu na hutapokea uhusiano huo hatimaye hautakuwa na 
maana kwa pande zote mbili. 

Katika moyo wa kweli wa Kiafrika kutoa na kupokea 
kunaweza kuchukua sura au njia yoyote. Kusaidia na kutoa 
kusifanywe katika mali tu. Yenye thamani kubwa kuliko mali 
ni kutoa zawadi binafsi zisizo mali na msaada. Hii ni pamoja 

na vitu kama salamu za upendo, asante, shukrani, hata 
kusikiliza na kuonyesha usikivu ni namna timilifu ya kutoa. 

Hivyo hivyo, unapaswa kuwa tayari kupokea zawadi 
zinazofanana na hizo kutoka kwa familia, marafiki na jamaa, 
kwa sababu wewe ni wa thamani kwao. 

Katika Afrika ya kisasa njia muhimu sana ya kutoa na 
kusaidia ni kushirikisha na ujuzi, taarifa na stadi za lazima ili 
kufanikiwa katika mazingira magumu ya kisasa kikazi na 
biashara. Kwa hiyo kama unafahamu kitu, au umepata tu stadi 
mpya au umempata mtu anayehitaji stadi hizo, basi mfundishe 
mwingine. Kama kila mmoja wetu akijipa jukumu la 
kumfundisha mtu mwingine kitu fulani wakati wote, na 
kwamba tunawaomba wengine kutufundisha kitu 
wanachokijua vizuri zaidi kuliko sisi, tungekuwa tunafanya 
vizuri zaidi katika Afrika leo! 

Ngoja nikupe mfano wa jinsi nilvyopitia hali hii kazini 
kwangu. Karibu kila kazi niliyowahi kuifanya, nimekuta kuwa 
kwa ujumla naishia kushirikiana au kumfundisha mtu 
mwingine stadi ambayo ninaijua au ninayo. Hata hivyo, 
nimekuta kuwa jinsi ninavyozeeka, kuna vijana wengi, wakati 
mwingine watu wasioshika nafasi za juu kazini, au hata 
wasiosoma sana elimu rasmi, na bado mara zote ninakuta wana 
kitu amabacho ngaweza kujifunza kutoka kwao. 

Kwa kweli, katika kuwasimamia watu wengine kazini 
nimekuta kuwa baadhi ya mahusiano yangu timilifu na watu 
ninaowasimamia ni mahusiano na wale ambao nimepata muda 
wa wao kunifundisha kitu wanachokijua, lakini mimi sikijui 
bado. Kwa hiyo kazini, hakuna kitu kinachokamilisha zaidi 
kama kumfundisha bosi au msimamizi kitu ambacho yeye 
hakijui. Au kama wewe ni bosi, wakati wote hakikisha kuwa 
unapatikana kujifunza kitu kutoka kwa watu unaowasimamia 
na kuwashukuru na kuwatambua kwa thamani hiyo. 

Katika maisha, huwezi kutoa kitu usichokuwanacho. Na 
hivyo, usiende huku na kule kuchukua vitu usivyovihitaji 
kabisa. 

Katika uhalisia hii ina maana kwamba huna haja hata 
kufikiria mara mbili, unapojaribu kutafuta kitu unachotakiwa 

kutoa au kusaidia katika hali yoyote. Toa tu ulichonacho. 
Usijaribu kutoa vitu usivyo navyo. Hiyo inakosa maana, ya 
kubabaisha na ngumu na inaweza kukupeleka kwenye matatizo 
— kifedha au vinginevyo. 

Hivyo hivyo, usiende huku na kule kuwaomba watu vitu 
au ujuzi amabao huuhitaji, ili tu kuwavutia wao. Chukua tu au 
omba kitu unachokihitaji kweli. huo ni msingi wa mahusiano 
yaliyo kamilifu. 

Sura 10 


Penda Kujifunza 


Njia ya Sita 
Iva nechidakwadakwa cheruzivo. 


Jenga udadisi mkubwa kwa ajili ya 
ujuzi katika maisha. 


i sehemu ya thamani ya utamaduni wa Kiafrika 

kuheshimu na kuthamini ujuzi, na hususan, busara. Kwa 
sababu busara hupatikana kupitia uzoefu unaojirudia, ambao 
hatimaye humruhusu mtu kuwa na uwezo wa kujua na kuamua 
vizuri kabla ya muda. Waafrika wakati wote huthamini sana 
uzee, kwa sababu unakuja na busara ya uzoefu. 

Wakati huo huo, Waafrika pia huwathamini vijana na 
ubunifu. Hivyo, kwa ujumla, Waafrika hulinganisha au 
huhusisha busara na umri kwa upande mmoja na ujana na 
ubunifu, majaribio na matendo kwa upande mwingine. 

Hii wakati wote iliunda mkakati muhimu sana kwa jinsi 
mfano, kwa masuala yanayohitaji uzoefu, busara na maamuzi 
yaliyotafakariwa vizuri, wazee katika jamii huwa na sauti 
zaidi. Kwa upande mwingine, wakati wa changamoto mpya na 
matatizo mapya, vijana wakati wote wameshirikishwa kwa 
sababu ya hulka yao kuu ya kujaribu vitu, pamoja na shauku 
waliyonayo wanapokabiliana na mawazo mapya na 
changamoto. 

Kwa ujumla, hata hivyo, ni busara ya Kiafrika ya muda 
mrefu, kwamba kujifunza huwa hakuishi tokea ulipozaliwa 
mpaka unapokufa — kila mmoja wetu anajifunza kila mara. 

Hiyo ndiyo sababu ni muhimu kwamba sisi kama Waafrika 
tuvumbue tena urithi huu muhimu ambao inaonekana 
tumeupoteza. Tunahitaji kutoa nafasi na fursa kubwa zaidi kwa 
watoto na vijana kuendeleza uwezo wao wa kuwa wadadisi na 
kujifunza. ; 

Moja ya matatizo tunayokabiliana nayo katika Afrika ya 
leo ni kwamba ujuzi wetu wa kijadi na wa wazawa 
umeshushwa sana kwenye nafasi dhaifu ukilinganisha na aina 
za ujuzi wa magharibi. Kuna hisia kwamba umepoteza thamani 
na umuhimu wake. Kwa mara nyingine tena, kwa sababu 
tumetiwa kasumba sana kwa karne kadhaa zilizopita, wote kwa 
pamoja, Waafrika na wasio Waafrika hudhani kwamba kama 
ujuzi haujaandikwa kwenye kitabu cha mtindo wa Kimagharibi 
au kama ujuzi usipofundisha katika shule rasmi, chuo au chuo 
kikuu, siyo ujuzi hata kidogo! 

Mbaya zaidi, kuna dhana kwamba sayansi ni mchakato wa 
pekee ulio wa kweli ambao kwa kupita huko ujuzi hupatikana 
na kufanywa halali. Kwa mara nyingine tena, matokeo yake ni 
kwamba katika dunia ya kisasa, katika Afrika ya kisasa, 
sehemu kubwa ya ujuzi muhimu uliokusanywa na 
kuendelezwa kwa karne, upo umekaa tu au umesahaulika au 
unayeyuka, kwa sababu ulikuwa, na bado ni ujuzi ambao 
mpaka sasa haujapitia katika taasisi za mtindo wa Kimagharibi. 

Inasikitisha sana kuwa matokeo ya hali hii ni kwamba 
sehemu kubwa ya ujuzi wa jadi ya Kiafrika imepotea kabisa! 
Na kwamba siku zinavyokwenda tunaendelea kupoteza busara 
na ujuzi huu. Kila siku, mwanmke au mwanaume mmoja mzee 
mwenye busara hufa. Ujuzi wote walionao unaondoka 
kabisa.... 

Sisi Waafrika tumefanya vibaya sana katika kutunza ujuzi 
huu, ama kwa kuuandika au kwa kuuendeleza kwa mapokeo ya 
mdomo yanayoendelea, ili kuhakikisha kuwa unakuwepo kwa 
vizazi vijavyo. 

Kujifunza na ujuzi ni vitu muhimu sana kwa Afrika ya leo. 
Nitawapa hatua tatu za kujua na kujifunza ambazo zina 
umuhimu mkubwa kwa jamii yetu ya Kiafrika. 

Hatua ya kwanza ni uwezo wetu wa kujifunza kutokana na 
ujuzi uliopo ili kupata ufumbuzi wa matatizo yaliyopo. 
Ninachomaanisha ni kwamba kuna ushahidi mwingi 
unaoashiria kuwa Waafrika wamepoteza uwezo wao wa 
kufumbua matatizo yanayowakabili leo kwa kutumia ujuzi 
ambao tuliupata miaka ya mwanzoni. 

Katika hatua hii ni muhimu kwako na kwangu kama 
Waafrika, kuwekeza muda na nguvu zaidi katika kukusanya 
ujuzi, kuufanya wazi zaidi, kuuandika na kushirikishana ujuzi 
asilia wa jadi ya Kiafrika ambao utakwenda mbali katika 
kufumbua matatizo ya kisasa na migogoro ndani ya familia, 
katika jumuiya, sehemu za kazi, ndani ya vyama vya siasa na 
serikalini siku hadi siku. 

Hatua ya pili ni uwezo wetu wa kutohoa ujuzi kutoka kwa 
wengine, na kufanya hivyo kwa kutumia akili. Utamaduni wa 
Kiafrika ni utamaduni unaobadilika. Kwa kweli, umekuwa 
wakati wote utamaduni unaobadilika. Kwa takriban miaka mia 
moja iliyopita, utamaduni wa Kiafrika umepoteza hali yake ya 
kubadilika kwa sababu umetupwa pembeni kama mfumo duni 
wa ujuzi. Matokeo yake hautumiki katika kuendesha dola za 
kisasa. Hata hivyo bado unatumika kwa kiwango kidogo katika 
ndiyo chanzo pekee cha ujuzi walionao ili waweze kufanya 
kazi. 

Hii inamaanisha kuwa uwezo wetu wa kutohoa ujuzi 
kutoka kwa wengine kwa kutumia akili umepunguzwa sana. 
Mtu anahitaji kuwa na imani, kujiamini kuwa na jamii na 
utamaduni unaobadilika ili kuchukua ujuzi kutoka kwingine 
kwa kuchagua na kutumia akili, kisha kuuleta nyumbani na 
kuufanya ufae kwa jamii na watu wake. 

Hatua ya tatu ni uwezo wa kubadilisha mawazo yetu mtu 
mmoja mmoja na kwa pamoja kwa masuala makubwa katika 
maisha. Kama utamaduni mwingine wowote unaobadilika, 
Waafrika walikuwa na mtindo uliojaribiwa kwa muda mrefu 
wa kufikia hitimisho kwamba hali imebadilika sana, kiasi 
kwamba ujuzi au uelewa wa hali unahitaji urekebishaji 
mkubwa, au “kubadilisha mwelekeo” kabisa — yaani namna 

tofauti kabisa ya kutazama vitu. Njia hii ni 'dare' au “imbizo' 
iliyoelezwa mwanzoni katika kitabu hiki. Michakato hii ya 
mashauriano ni mambo yaliyopita, kwa maana ya kuwa na 
mijadala ya kina ya kweli kwa masuala makubwa. Matokeo 
yake inaonekana kuwa Waafrika wamepoteza kwa kiasi fulani 
uwezo wa kushughulikia mara moja changamoto mpya kama 
vile VVU/Ukimwi hali ya kidunia inayobadilika kila siku 
kutokana na utandawazi. 

Napenda kupendekeza kuwa tuvumbue upya hatua ya 
kwanza ya kujifunza, kupitia mchakato wa kukusanya na 
kuandika vyanzo vya Kiafrika vya kupata ujuzi, busara na 
hadithi, pamoja na elimu ya mila na desturi na kuwa nazo hizi 
kwa lugha za Kiafrika. Ni kupitia hadithi za Kiafrika, elimu ya 
mila na desturi, mitholojia, mashairi ya majisifu, methali na 
vitu kama hivyo tunapata utajiri wa busara ya Kiafrika 
ukisubiri tu kutumiwa na sisi wote. 

Sehemu ya kusikitisha ni kwamba tuna uwezekano 
mkubwa sana leo kukariri methali na busara za Kiingereza au 
Kichina, kuliko tunavyoweza kushirikishana urithi tuliopewa 
wa busara ya Kiafrika iliyo muafaka zaidi kwa hali yetu. 

Mababu zetu pia walijua vizuri sana kwamba asili ni 
mwalimu mzuri wa kila jambo na kwamba tunajifunza mengi 
bure kutoka kwa wanyama wengine, ndege, miti, milima, mito 
na mimea na viumbe vingine hai. Nitazungumzia zaidi hili 
katika sura ijayo. 

Katika dunia ya leo ya utandawazi, ujuzi ni kitu cha 
thamani sana anachoweza kuwa nacho mtu. Ujuzi pia unakuja 
kuwa aina ya mamlaka ya juu. Mtu anaweza kusema kwamba, 
kama ukiangalia mamlaka kwa ujumla yawezekana kuna 
vyanzo vine vikuu vya mamlaka na aina moja ya mamlaka 
iliyopuuzwa leo duniani. j 

Aina ya kwanza ya mamlaka ni nguvu. Kwa kweli 
inasikitisha kusema kuwa matumizi ya nguvu yawezekana 
bado ni aina moja muhimu sana ya mamlaka hivi leo. 
Inasikitisha kwa sababu inathibitisha kuwa tunadhani sisi ni 
watu, lakini kihalisia nchi nyingi zinaongozwa na watu ambao 
utu wao umepungua, kwa sababu hatimaye hutumia mamlaka 


72 


juu ya watu wao wenyewe na watu wengine kwa nguvu kama 
njia kuu. 

Hali ni hiyo hiyo katika ngazi ya familia na jumuiya. Kwa 
sababu ya kuoza kwa Afrika ambako tumeshazungumzia, 
tunakuta kuwa kwa mara nyingine tena matumizi ya nguvu 
yanajitokeza kama chanzo cha mamlaka muhimu kuliko zote 
katika familia na jumuiya, mara nyingi ikisababisha 
unyanyasaji wa wanawake na vijana. Hii ni dalili ya Afrika ya 
leo, na kwa namna yoyote ile haiwakilishi busara ya Afrika ya 
zamani. Ushahidi wangu kwa hili ni rahisi sana: mara nyingine 
tena, kama mababu zetu waliweza kutengeneza mfumo ambao 
hakuna mtu yeyote kijana au mzee, mwanaume au mwanamke 
anakuwa fukara, kama mababu zetu walitengeneza mfumo wa 
familia na familia pana ambao ni mfumo wa ulinzi jamii mzuri 
kuliko wowote duniani, ni dhahiri kwa hiyo, kwamba 
isingewezekana kujenga na kuweka pamoja mifumo hii kwa 
matumizi ya nguvu kama njia kuu. Kwa kweli, njia pekee 
iliyotumika kujenga mfumo huu wa kushangaza ni kama 
upendo ulikuwa njia kuu — upendo wa dhati kwa jamaa. 

Aina ya pili ya mamlaka inayotumika sana leo dunia ni 
itikadi iliyopangwa. Hii inaonyeshwa sana kupitia siasa na 
dini. Vyote hutumia mshikamano wa uma na shinikizo rika na 
mara nyingi huwatawala watu kwa hila kwa kutumia 
uhamasishaji wa kijamii. Inasikitisha, mamlaka ya kisiasa 
hutumiwa mara nyingi kama matumizi ya nguvu 
yanayokubalika kisheria. Sababu yake ni kwamba mara mtu 
anapopata mamlaka ya kisiasa, anaweza kuitumia kubadilisha 
vyombo vya ulinzi wa taifa , kama vile polisi, jeshi na 
mashirika ya ujasusi kuwa vyombo vya taifa vya kutumia 
nguvu. 

Aina ya tatu ya mamlaka leo duniani ni pesa. Pesa inaweza 
kutumika kununua kuungwa mkono katika siasa na dini, na 
hapo kutoa upenyo mkubwa zaidi wa kutumia njia za ubabe na 
udhibiti. Ikitumiwa kwa busara, hata hivyo, pesa inaweza 
kuwekezwa kwa ajili ya amani na maendeleo makubwa ya 
watu. 

Chanzo cha nne cha mamlaka ni ujuzi: pamoja na upendo, 
ambao ni chanzo cha tano, ujuzi ni chanzo cha mamlaka yenye 
msingi wa kiroho. Aidha, kama upendo, ujuzi ni chanzo cha 
mamlaka kinachoweza kutumiwa na wote bila ya kuififisha. 
Kwa kweli, ujuzi unapotumiwa kwa pamoja, bado unabaki 
kwa yule anayeutoa. Hii ina maana kwamba ujuzi — kama 
ulivyo upendo — unaweza kukua kwa kuwashirikisha wengine. 

Kwa vyanzo vile vingine vitatu, mamlaka hufifishwa pale 
tu unapowashirikisha wengine. Hivi ndivyo ilivyo kwa 
matumizi ya nguvu, mamlaka ya kiitikadi au ya kidini, au 
fedha. Hii inamaanishi vyanzo hivi vitatu ni vyanzo dhaifu vya 
mamlaka. 

Kwa hiyo kama wewe na mimi tutakuwa wakala wa 
mabadiliko katika dunia leo, kama wewe na mimi tutakwenda 
kuibadilisha Afrika kuwa nzuri, uwekezaji mkubwa tunatakiwa 
tuuweke kwenye ujuzi. Muhimu kuliko zote katika huo ni ujuzi 
na busara ya Kiafrika, pamoja na ujuzi na stadi za kuunda ujuzi 
wa kizawa zaidi kwa ajili ya Afrika ya kisasa inayoingia katika 
utandawazi. 

Ninaamini, kama walivyo Waafrika wenzangu wengi, 
kwamba ujuzi wa Kiafrika ni aina ya thamani sana ya ujuzi. Ni 
mzuri kama aina nyingine ya ujuzi ulioundwa na utamaduni 
mwingine. Kwa sababu, kwa namna fulani utakuwa tofauti na 
aina nyingine za ujuzi duniani, na unaweza kutoa majibu 
mazuri zaidi kwa baadhi ya maswali ambayo tamaduni zingine 
wanazo. Ni wajibu wetu kuwashirikisha wengine kutoka 
sehemu zinginge za dunia ujuzi wetu mzuri tulionao katika 
Afrika. 

Inaweza kutokea kuwa, ujuzi amabao dunia inaukosa leo, 
ili kuwa dunia yenye amani na afya zaidi, ni aina ya ujuzi 
tulionao katika Afrika. Kama nilivyosema mwanzoni, dunia ya 
Magharibi imeendelea sana katika ujuzi wa teknolojia na sisi 
kama Waafrika si rahisi kuwashinda wao kwa muda mrefu 
kidogo ujao.  Nilinasema pia kuwa dunia ya mashariki 
imeendelea kwa kiwango kikubwa kwa sisi kuwashinda katika 
muda mrefu kidogo ujao, katika mambo ya uhandisi na 
uzalishaji. Ninasema pia, hata hivyo kwamba inapokuja 

kwenye masuala ya ujuzi unaohusu watu na mahusiano, na 
kama tunazungumzia ujuzi unaozunguka utu, basi sisi 
Waafrika tumeendelea vizuri na tuna mengi ya kuishirikisha 
dunia nzima. 

Ninajua kwamba jambo hili linaweza kuonekana kwenu 
kuwa ni la kufikirika tu, lakini ninaamini kwa dhati, kama 
ujuzi huu wa Kiafrika — ujuzi uliopo kwa watu — ukieleweka 
kwa watu wa Magharibi na Mashariki, utaweka pamoja ujuzi 
wa dunia au ujuzi yakinifu kuwa nguvu kubwa zaidi ya 
maendeleo amabayo yatakuwa na uwezekano mkubwa zaidi 
wa kuweka mazingira ya kimataifa kuwa ya amani zaidi, 
maendeleo na uhuru wa watu. Ni kwa kutumia njia hii ya ujuzi 
na upendo, ndiyo hatua ya mwisho ya “umoja wa binadamu” 
inaweza kufikiwa. Hii ni hatua muhimu kwa mchakato wa 
muda mrefu wa kuwaunganisha watu wote duniani, pamoja na 
kupatanisha uumbaji wote wa Mungu. Wakati hilo linatokea, 
mipaka ya kisiasa itakosa maana. Na hilo linapotokea, nia ya 
Mungu ya mwanzoni ya watu wamoja, ambao wanaelewana na 
asili, itafanikiwa. 

Sura 1 


Sherchekea < Heshimu Uumbaji 
wa Mungu 


Njia ya Saba: 
Yemura, zvisikwa zyvose zvinoera 
Sherehekea asili na uumbaji wote wa Mungu. 
Uumbaji wote wa Mungu ni takatifu 


Uumbaji wote wa Mungu ni takatifu. 
Sherehekea, heshimu na furahia asili na 
uumbaji wote wa Mungu 


wa mara nyingine tena, mababu zetu walikuwa na 
ufahamu zaidi kuliko sisi. Walijua, bila sayansi, kwamba 
asili inahusiana sana na bainadamu. Kupitia teknolojia ya DNA 
leo tunajua kuwa Waafrika walikuwa sahihi muda wote. Kwa 
mfano, DNA ya sokwe na ya biandamu zinafanana kwa 98Yo. 
Hiyo ina maana kwamba tunahusiana na sokwe kwa 98Yo kwa 
maana ya viambato vyote ambavyo asili huweka katika kuunda 
aina hizi mbili za viumbe. 

Kwa makusudi yote halisi, sisi ni binamu. Pia teknolojia ya 
DNA inatuonyesha leo kwamba, kwa kweli mamalia wote — 
tembo, simba, fisi, na kadhalika — wote wana zaidi ya 90Yo ya 
DNA sawa na alizonazo binadamu. Kwa kifupi, wakati sayansi 
ya kisasa ndiyo sasa tu inaweza kuhakikisha hili, Waafrika 
walijua siku zote kuwa tunahusiana kwa karibu na wanyama, 
mimea na maji. Ushahidi wa ujuzi huu upo kwenye hadithi na 
mitholojia za Kiafrika. Katika mitholojia za Kiafrika watu na 

wanyama hawatenganishwi. Kwa kweli, katika mitholojia ya 
Kiafrika wanyama wanaweza kuvaa roho ya mtu na kinyume 
chake pia: mtu anaweza kuvaa roho ya mnyama. 

Haishangazi, kwa hiyo, kwamba majina mengi ya koo na 
mizimu katika Afrika, yana msingi wa wanyama. Pia katika 
elimu ya mila na desturi za Kiafrika, watu, miti na wanyama 
wanahusiana kwa karibu sana. Nakumbuka nikiwa mdogo, 
nilipata fursa ya kusikiliza hadithi nyingi za elimu ya mila na 
desturi kutoka kwa bibi zangu na wazee wengine. Ilikuwa 
inafurahisha kuona kwamba katika hadithi hizi, wanyama na 
watu wanazungumza lugha moja na wanakumbana na 
changamoto sawa. Nakumbuka walau hadithi moja, ambapo 
mwanamke alikuwa ameolewa na sungura. Nakumbuka hadithi 
nyingine, ambapo mwanamke alikuwa na uhusiano wa 
kimapenzi na mamba. Na maskini mume ambaye mwanzoni 
alifurahishwa sana na uwezo wa mke wake kuleta nyumbani 
samaki wengi sana kila siku, alishtushwa baadaye kugundua 
kuwa alikuwa ameanguka katika lindi la mapenzi na mamba na 
kwamba huyu mamba alikuwa anavua samaki kwa bidii kwa 
ajili ya mpenzi wake! 

Pia ninakumbuka hadithi nyingi zinazohusu namna gani 
sisi biandamau tuna mengi ya kujifunza kutoka kwa wanyama. 
Na hii ni kwa maeneo ya maisha, kuanzia mamlaka, siasa, 
mahusiano ya binadamu, lakini juu ya yote sifa na tabia. Moja 
ya seti za hadithi ninazopenda sana ilikuwa juu ya sungura na 
nyani. Katika elimu ya mila na desturi za Kifrika, sungura 
huchukua nafasi ya mtu mjanja na mahiri. Na nyani hakika 
humwakilisha mtu mjinga, ambaye hata hivyo, ni mtu mwenye 
mapenzi. Kwa hadithi hizi za Kishona, nyani ni mjomba wa 
sungura. Na kwa mujibu ya desturi za Kiafrika mahusiano 
imara ya upendo ni kati ya mtoto na kaka wa mama yake. Kwa 
hiyo kwa jadi ya Kishona “mjomba” ni kaka wa mama, siyo 
kaka wa baba. Kwa vyovyote vile, sungara hufanya utani na 
mjomba nyani, akimtega kwa kila namna, lakini maskini nyani 
humpenda mpwa wake sana, kiasi kwamba hata pamoja na 
kuaibishwa wakati wote, bado aliendelea kumpenda kwa moyo 
wake wote na bila masharti. 

Hii bila shaka ina maanisha kuwa kuna hadithi nyingi sana 
ambapo mjomba nyani anaaibishwa muda wote, lakini bado 
aliweza kumkumbatia mpwa wake, sungura. Lakini pia 
unamkuta sungura, kwa sababu ya sifa yake ya ujanja, mara 
nyingi hujikuta matatani na matokeo yake huokolewa na 
mjomba nyani. Huu ni mfano wa hadithi inayojenga sifa na 
tabia katika elimu ya mila na desturi iliyokuwa inawajenga 
watoto kwa maana ya tabia nzuri. 

Pia ninakumbuka katika elimu ya mila na desturi za 
Kishonajinsi bundi na fisi wanavyohusishwa na uchawi. Bundi 
ni ndege wa usiku, hulala mchana wote na huwa macho usiku 
wote. Kwa hiyo hitimisho likafikiwa kuwa bundi lazima awe 
mchawi. Na kwa sababu fisi ana miguu ya nyuma mifupi na 
hupenda kuwinda usiku, kisasili kikajengeka kuwa fisi 
wanatoa aina fulani ya usafiri kwa wachawi usiku. Katika 
elimu ya mila na jadi za Kishona — kama ilivyo kwa jadi 
nyingine za Kiafrika — mchawi wakati wote hupanda fisi, 
badala ya ufagio kama ilivyo Ulaya. Je haipendezi, hata katika 
hadithi za elimu ya mila na jadi, mitholojia yetu ni halisia zaidi 
kuliko mitholiojia ya Ulaya? 

Kisha mchawi anahitaji kuona usiku, kitu ambacho ni 
kigumu kwa macho ya binadamu, kwa hiyo mchawi 
humchukua bundi na bundi hukaa begani mwa mchawi akiwa 
juu ya fisi, ili kumwonyesha mchawi njia. Kila mchawi katika 
Afrika ana bundi anayemsindikiza. 

Unaweza kuhisi katika makuzi yangu niliwachukua na 
kutokutaka kuwa na uhusiano wowote na fisi na bundi! Hata 
hivyo, ninafurahi kujua leo kupitia sayansi ya DNA kuwa 
ninahusiana kwa karibu sana na fisi kuliko nilivyowahi 
kufikiria. 

Ujumbe muhimu kote ni kwamba katika mahusiano yetu 
na asili na wanayama, wote tunahusiana kwa karibu na ni 
sehemu ya ulimwengu na tunaunganishwa moja kwa moja na 
Mungu na kwamba, kwa hiyo uumbaji wote wa Mungu 
unatakiwa kupewa heshima kubwa: ni shemu yetu na sisi ni 
sehemu ya asili. 

Ukweli kwamba wanayama hawa, miti na mimea 
hawaongei lugha tunayoogea, haubadilishi ukweli kwamba 
wote wamepewa busara na ujuzi mkubwa. Unahitaji kuangalia 
tu mmea unavyokua kwa muda na kwa majira yote, kutambua 
kuwa unaweza tu kufanya hivyo, kwa sababu kwa karne nyingi 
mmea huo umejiwekea ujuzi na stadi za kuishi, kujizalisha, na 
kukua na kustawi bila jitihada kubwa zinazoonekana. 

Hivyo kwa namna fulani miti na majani vina akili zaidi 
kuliko sisi tulivyo. Isitoshe, mtu huhitaji miaka na miaka 
kuweza kuishi bila msaada wa baba na mama. Na bado mimea 
mingi na wanyama wanahitaji kuendeleza akili za ndani ili 
kuishi tokea mwanzoni bila kuhitaji msaada mkubwa kutoka 
kwa mtu yeyote. Kwa hiyo mbegu au mmea mdogo wana 
uwezo wa kuishi na kujificha na kupigana na maadui wao, 
kuchipua, kukua, kuishi kwa hali ngumu na kwa vyo vyote 
vilivyopo. Hufanya hivyo bila kupiga yowe na makelele, 
mambo ambayo sisi binadamu yaonekeana ni lazima tuyafanye 
ili kupata kusikilizwa! 

Busara ya Kiafrika inatuambia kuwa uumbaji wote wa 
Mungu una akili na kwa hiyo ni takatifu. Hii ina maana 
kwamba sisi binadamu, pamoja na uwezo wetu mkubwa wa 
kutumia nguvu, lazima tuchukulie uumbaji wote wa Mungu 
kama takatifu. Mababu zetu walijua wakati wote kuwa 
inatupasa kwa hiyo kuishi pamoja na wanyama na mimea, na 
siyo kuwaficha tu kwenye hifadhi na kuwafungia ili tu 
wachache wenye bahati waweze kuwaona. Walijua mara zote 
kuwa maisha ni kuishi kwa pamoja na wanayama, miti na 
moto. 

Mababu zetu walielewa vizuri ukweli kamba unamdhuru 
au kumwua mnyama mwingine au mmea kwa kusudi linalofaa. 
Kwa hiyo mababu zetu walipokwenda kuwinda, huandaa na 
kuzungumza na mababu na Mungu na wanapofika msituni, 
kwa mara nyingine tena wataongea na mizimu ya kwao na 
mababu wanaoangalia msitu huo kwa niaba ya Mungu, 
kuomba ruhusa ili waruhusiwe kuwinda ili kulisha familia zao. 
Haikukubalika kudhuru kwa aina yo yote au kuwinda 
wanyama, kwa sababu tu ya kujifurahisha! 

Leo, Waafrika wanapoteza muunganiko wao na asili na 
wanyama pori haraka sana. Wakati mwingine, naamini kweli 
kwamba sehemu ya kukosa maisha ya kiroho ninakokuona 
kunaichukua Afrika kwa sehemu fulani ni kwa sababu 
Waafrika karibu wamepoteza muunganiko wao na asili. Hii 
inaweza kuwa hivyo hivyo kwa tamaduni zingine, ambazo 
zimekuwa na hali ya mjini. 

Mambo ambayo mababu zetu waliyachukulia tu kama 
yalivyokuwa haiwezekani kufanya hivyo leo. Wao hukaa chini 
ya mti wakijadili na kushinda masuala pole pole na wakati huo 
huo wakifurahia njia moja muhimu ya kuunganika na asili. 
Walitembelea misitu na milima siyo tu kuunganika na asili 
kwa njia hiyo, lakini pia walijua kuwa misitu hiyo na milima 
pia zina roho zingine, kubwa kuliko zao, pia kuhusiana na 
Mungu, walipaswa kumheshimu na kuongea naye kupita kwa 
mababu zao wenyewe. Leo, Waafrika wengi zaidi wanaishi 
katika nyumba za matofali na sementi, mbali sana na asili. 
Waafrika wengi wanajaribu kuhamia kwenye miji mikubwa, 
ambapo huishi mara nyingi kwenye makambi ya wavamiaji. 
Wengi wao hawana mawasiliano kabisa na misitu, milima, 
maji na uumbaji mwingine takatifu wa Mungu unaorahisisha 
mawasiliano yetu na Mungu. 

Haishangazi kuona yanayotokea katika jamii hizi nyingi za 
mijini: utu wa watu umeshushwa sana thamani. Katika miji 
mikuu ya Kiafrika, kama vile Johannesburg, Lagos, Kinshasa 
na mengineyo, hakuna kitu kitakatifu tena. 

Maisha ya mtu si matakatifu kama yalivyopata kuwa. Kwa 
hiyo mwizi mdokozi yuko radhi kumwua mtu ili kupata tu 
kiasi kidogo cha fedha, kwa sababu maisha ya mtu si 
matakatifu kama ilivyokuwa siku za nyuma. 

Ni vizuri basi, mababu zetu wametuachia busara kwamba 
maisha ya mtu, pamoja na aina nyingine zote za maisha, ni 
matakatifu. Aidha wametuachia busara kuwa aina yoyote ya 
mamlaka ya kisiasa, hatimaye lazima yatumike na kutawaliwa 
kwa kutumia utakatifu wa maisha ya watu na muunganiko wao 
na Mungu. Inasikitisha kwamba, busara hii inaonekana 
imesahauliwa kabisa. 

Inasikitisha sana kuona leo kwamba vyama vingi vya siasa 
vinavyotawala katika Afrika vimepoteza utakatifu wa watu na 
asili katika mtindo wao wa kutawala na kuongoza. Hakuna 
anayejali sana mateso makubwa ya wananchi na kwa mambo 
mengine, serikali zimekuwa tayari kuwakandamiza kwa nguvu 
au hata kuwaua watu wake ili tu ibaki madarakani. Kama 
tunajifunza kutoka kwenye asili leo, na kuwaangalia ufalme wa 
wanyama, tutajifunza kuwa mababu zetu wasingeruhusu 
mauaji haya. 

Kwa hiyo, napenda kupendekeza kwamba, kama Mwafrika 
wa kisasa, unatakiwa kujenga mahusiano mapya na asili. Sijali 
unaishi wapi, au unachokiamini ni nini, nitapendekeza tu 
kwako kwamba ni bora kwa akili yako na roho yako kujenga 
mahusiano yako na asili mara kwa mara. Kwa kila fursa, nenda 
ukatembelea nyumbani kwa kabila lako. Nenda kule na 
watafute viongozi wa kabila na familia katika jumuiya yako. 
Jifunze kutoka kwao kuhusu familia yako na uhusiano wako na 
asili. 

Nenda ukatembelee asili. Tembea misituni. Kama hakuna 
misitu tena katika eneo lako, nenda katafute kokote ilipo. 
Tafuta milima na panda mlima walau mara moja kwa mwaka 
au miaka miwili. Lakini wakati wote kumbuka kuwa kabla ya 
kufanya yote haya na kabla hujajitupa katika misitu mikubwa 
na milima, kuwa unatakiwa uonyeshe heshima. Wakati wote 
unatakiwa kuongea na mababu zako na Mungu kukuongoza na 
kuongea na misitu na milima na kuwashukuru kwa umoja wao 
nawe na ulinzi wanaokupa. 

Kutembea misituni na karibu na maji mengi ni njia 
muhimu ya kuwasiliana na roho yako mwenyewe. Ni kwa 
kujihusisha kwa karibu na asili unagundua roho yako, unajua 
vizuri kwamba hii yote ni ushahidi wa nguvu kubwa kule nje 
isiyo na kikomo, muhimu kuliko wewe kama mtu binafsi 
ulivyo. 

Napendekeza pia kwamba, kama Mwafrika, kusanya 
hadithi zote za ufalme wa wanyama ambazo zimehadithiwa 
katika familia na ukoo wako. Andika hadithi hizo, au wafanye 
watoto wako waandike, wafanye wachore michoro na 

kuhadithia hadithi hizo kwa watoto na watu wengine. Hifadhi 
maandishi hayo kwenye computa na sambaza katika tovuti 
kwa watu wengine hususan kwa Waafrika wengine, 
kuwasaidia nao pia, kuunganika tena na utajiri wetu wa 
pamoja. Hii ni aina muhimu ya kutoa. 

Kwa kifupi, tunahusiana na wanyama wote na uumbaji 
mwingine wa asili na Mungu. Kwa kweli, sisi ni jamaa wa 
karibu. Kwa hiyo kwa kadiri tunavyowapenda jamaa zetu, 
tuipende asili na kuiheshimu, pamoja na kujifunza kutoka 
kwake. 

Sura 12 


Cheka, Cheza na Starehe 


Njia ya Nane 
Tandara nekuita mafaro nevamwe 


Starehe na cheza na wengine mara kwa mara. 
Hii ni njia ambayo mwili wako, akili na roho 
huja pamoja. Furaha na michezo 
hujenga hali yako ya “Unhu-Ubuntu-Botho'. 


ukiangalia nyuma kwenye familia ya jadi ya Kiafrika 

wakati wote kulikuwa na muda wa kutosha na nafasi 
iliyotengwa kwa ajili ya starehe na michezo. Starehe na 
michezo ni muhimu katika kumjenga mtu kamili. 

Mara nyingi, starehe na michezo pia hutoa njia ya kweli ya 
kuibua masuala mengine mazito katika jumuiya na wakati 
mwingine hutoa mazingira salama ya kujadili na 
kushirikishana masuala ambayo vinginevyo ni nyeti na ya 
ubishani. Ni muhimu kuhakikisha kuwa unapata muda kila 
baada ya kipndi fulani kushiriki na wengine katika familia na 
jumuiya katika michezo mbalimbali ya starehe. 

Moja ya mambo ninayofurahia sana ni kusikiliza na 
kucheza ala za mziki na miziki ya jadi. Ngoma na marimba ni 
ala za mziki muhimu sana kwa jadi ya Kishona. Mziki wa 
Kiafrika ulivyo unahitaji kila mmoja ashiriki: haibagui wazee, 
vijana, wanaume au wanawake. Katika Afrika, kila mmoja 
anashiriki katika wimbo na kucheza. Kwa jadi, hatuwaangalii 
tu watu wengine wakiimba na kucheza, wakati tumekaa. Wote 
tunashiriki. 

Katika Afrika, kwa mziki wa Kiafrika, hakuna mziki bila 
kucheza. Pia hakuna kucheza bila wizani wa mziki. Mziki na 
kucheza siyo zoezi la kitaaluma. Wote tunatarajiwa kushiriki 
kikamilifu. Baadhi ya ala na nyimbo za jadi huhusishwa na 
matambiko fulani katika jamii na jumuiya. Hivyo kuna nyimbo 
maalum kwa ajili ya harusi, kwa mazishi, kwa kumwabudu 
Mungu pamoja na mababu au kwa ajili tu ya kufurahi na 
kusherehekea. 

Katika sehemu yangu ya dunia, ngoma tu hutumika kwa 
sherehe za kidini na matambiko ya kutuunganisha na mababu 
zetu na Mungu. Katika sehemu nyingine ya nchi yangu, ni 
marimba, ambacho ni chomba cha mwisho cha mziki 
kinachovuta mizimu ya mababu zetu karibu na lugha ya 
kiroho, ili tuweze kuwa na mazungumzo nao. 

Nyimbo za jadi, mziki na michezo huleta hali ya kuwa 
sehemu ya watu wako na kuunganika na watu wako na historia 
yako kuliko kujifunga kusikiliza mziki wa kisasa tu. Kwa 
kweli, ni muhimu kwako kuiga dansi za asili yako. Isitoshe, 
siyo muhimu kuwa wewe ni mzuri kiasi gani kama mchezaji, 
watu watakushuku tu iwapo unashiriki kwa kiwango chochote 
au ustadi na nguvu unazoweza. Hii inaongezea kwenye moyo 
wa umoja “kuunganishwa kwetu”. 

Sehemu mojawapo ya kustarehe na michezo inahusisha 
hadithi, kuchochea furaha kwa wengine, na njia zote za 
kujifurahisha mwenyewe. Ni muhimu sana kwa nafsi na roho 
kwamba tunaweza kujicheka wenyewe. Ni muhimu pia kuwa 
na uwezo wa kukubali na kufurahi pale wengine 
wanapochochea furaha yako! Hivi ndivyo mababu zetu 
walivyotengeneza njia ya kuhakikisha kuwa nafsi zetu hazikui 
sana kiasi kwamba inakuja kuwa ngumu kupata au 
kusahihishwa na wengine. Makisio yangu ni kwamba, katika 
Afrika ya leo, viongozi wetu wengi wamesahau namna ya 
kufurahia na pia wamesahau kuwa ni vizuri wakati fulani 
kuaibishwa na kushushwa kama njia ya kufurahi. Viongozi 
wengi wa Kiafrika, tofauti na inavyotarajiwa kwa busara za 
Kiafrika, wamekosa uwezo wa kujicheka wenyewe. Matokeo 
yake wana kiwango kidogo sana cha uvumilivu, na uwezo 

mdogo wa kusikiliza ushauri na kukosolewa au kusikiliza tu 
mawazo mengine, sauti tofauti na yao. 

Katika dunia ya leo, ni ngumu kwa ujumla kupata riziki ya 
maisha. Watu wengi wanafanya kazi kwa saa nyingi katika 
mazingira magumu. Na mara nyingi, watu weledi hujikuta ni 
vigumu kumudu viwango vya misongo wanayoitengeneza 
sehemu za kazi. Kushindwa huku kumudu misongo ni tatizo 
kubwa miongoni mwa Waafrika wafanyakazi na weledi. 
Sehemu ya tatizo ni kwamba kihistoria msongo wa mawazo ni 
tatizo la Magharibi. Kwa jadi Waafrika hawakupata misongo 
kwa njia sawa na ile ya watu wa dunia ya Magharibi 
walivyopata. Lakini unaona kuwa tumekuwa tukiiga Magharibi 
kwa bidii sana, kiasi kwamba sasa ugonjwa huu unatupata na 
sisi. 

Msongo ni muuaji wa kimya. Waafrika wengi wanaugua 
na kufa, kabla hata hawajajua ni msongo. Ni ugonjwa ambao 
hatujauzoea. Tunahitaji sasa kuukabili hasa na kutegemea 
busara yetu ya Kiafrika kupambana nao. 

Kwanza kabisa, msongo ni tatizo pale tu mtu anapolemewa 
na kazi na matarajio. Msongo unaosababishwa na msisimko wa 
muda si lazima uwe mbaya. Kwa kweli, inaweza hata kuwa 
nzuri kama itakuamsha na kuanza kutenda na kuifanyia kazi. 
Msongo unakuja kuwa tatizo kubwa pale ambapo umelemewa 
sana kiasi kwamba unaendelea tu kutoa adrenalini na juisi 
zingine katika mfumo wako mpaka zinakuwa sumu. Kila 
wakati unapotoa hii adrenalini katika mfumo wako wa mwili 
kwa sababu unahisi unatishiwa na kuelemewa, tatizo ni 
kwamba unahitaji njia fanisi ya kutoa uchafu wote huu wa 
sumu. Kwa mfano, kama ungekuwa mnyama pori, isingekuwa 
tatizo kabisa! Kwa sababu, kama umeogopeshwa, ungekimbia 
tu, kama pundamilia afanyavyo, anapomwona simba. 
Pundamilia anapomwona simba hutengeneza adrenalini katika 
mfumo wa mwili, lakini hatimaye huitumia mara moja kwa 
zoezi analolipata kwa kukimbia kwa kasi ya juu kabisa kwenye 
majani kumkimbia simba. Inasikitisha, kukimbia siyo tabia ya 
binadamu inayokubalika kwa misongo. Lakini jambo la 
kufurahisha ni kwamba pundamilia hawana viwango vya 

msongo kabisa, japokuwa wanaishi na simba, wakati sisi kama 
weledi, tunaoishi mbali sana na simba, tunaumwa viwango 
vikubwa vya misongo, kwa sababu tunapotoa adrenalini 
kwenye mfumo wa mwili, mfumo unakuwa tayari kupigana au 
kukimbia mara nyingi katika mazingira ya kazi, hukimbii wala 
hupigani. Unabaki umekaa tu mpaka utakapoingiza sumu zaidi 
katika mfumo. Ndiyo maana ni muhimu sana kutafuta njia ya 
kutoa misongo yetu kwa kutengeneza fursa za kustarehe, 
michezo na mazoezi ya mwili. 

Ngoja nikupe mfano binafsi, nilipokuwa na miaka 33 
nilikuwa kiongozi mdogo kuliko wote wa kitivo katika chuo 
kikuu cha Zimbabwe. Nilikuwa nafanya kazi sana na 
nilijiamini vilivyo kufanya kazi hii, vizuri zaidi kuliko 
wenzangu walionizidi umri. Nilifanya kazi kwa bidii sana 
kupata mafanikio, hata sikuona kuwa viwango vyangu vya 
misongo vilikuwa vinapanda. Kwa kweli, hata sikuelewa watu 
walikuwa wanzungumza nini wanapozungumzia misongo. 


wa Kiafrika kama mimi kuweza kupata tatizo la kijinga kama 
hilo. Lakini dalili zilikuwepo. Sikujua tu kuwa hizi ni dalili za 
msongo. Viwango vyangu vya nguvu vilikuwa chini. Naweza 
kuamka asubuhi na badala ya kujisikia mchangamfu, wakati 
mwingine naamka nimechoka. Sikujua kuwa ilikuwa ni 
msongo, nilidhani tu nilikuwa na usiku mbaya. Nilianza pia 
kutambua kuwa furaha ya kazi ilikuwa inashuka sasa. 
Sikufurahia kazi yangu kama ilivyokuwa kabla. Hata wakati 
nilipokuwa nafikia malengo yangu yote, furaha na msisimko 
haikuwepo! Kwa kweli, wakati mwingine ilinifanya nijisikie 
vibaya zaidi nilipokuwa nafanikiwa kitu. Sikujua kuwa yote 
haya ni kwa sababu ya msongo. Bila kutaja kuwa hasira yangu 
ikawa mbaya zaidi. Hasira zangu zilikuwa kali mno kwa 
sababu ya msongo, kwamba haikuwa ngumu sana kuniudhi 
mimi. Na nina uhakika wakati mwingine nilikuwa napoteza 
utulivu kwa watoto wangu na mwenzangu, kwa sababu 
nilikuwa nimepoteza kiwango changu cha uvumilivu kutokana 
na msongo. 

Siku moja, jumamosi asubuhi niliamka na kuamua kuwa 
na siku rahisi, kwa sababu nilikuwa nimechoka kwa kitambo 
kirefu. Jambo la kushangaza ni kwamba badaye asubuhi hiyo, 
wakati nilitakiwa kuwa napumzika, moyo wangu ukaanza 
kwenda mbio. Sikuelewa kwanini haya yananitokea mimi na 
kila mara moyo wangu ulipoanza kwenda mbio tena, nilihisi 
hii silika ya kutaka kukimbilia mbali, au kukimbia tu. 
Niliogopa na kumwomba mtu aniendeshee gari kwenda kwa 
daktari. Dakatari mara moja aliniweka kwenye mashine ya 
moyo (ECG) na baada ya kusoma kila kitu akaniambia, 
hakukuwa na tatizo lo lote kwenye mwili. Aliniambia kuwa hii 
ilikuwa ni matokeo ya msongo wa kiwango cha juu ambacho 
amekuwa akinionya wakati wote na mimi nikaamua kupuuzia. 

Sikuamini alichokuwa ananiambia daktari, na kumwomba 
afanye uchunguzi zaidi. Nilifikira kwamba labda mfumo 
wangu wa mmeng'enyo wa chakula haufanyi kazi vizuri. Kwa 
hiyo daktari wangu akaagiza vipimo vyote vilivyowezekana, 
vikiwemo vipimo vyote vya damu. Majibu yalipotoka 
hakukuwa na tatizo. Daktari wangu alinikalisha na kuniambia, 
sikiliza mwanangu, mimi nina miaka sabini. Ninajua wewe 
unaumwa msongo, hutaki tu kuamini. Daktari wangu akaanza 
kunielimisha juu ya tatizo hili na mimi nikaanza kujielimisha 
mwenyewe. 

Haikunichukua muda mrefu kuanza kupata manufaa ya 
mazoezi mazuri, kula chakula kizuri na kuburudika na 
michezo. Lakini zaidi ya yote, niliingia katika mchakato wa 
kupanga kazi zangu na vipaumbele vyangu kwa uangalifu 
zaidi, ili niwe na mlolongo wa kazi ninaomudu vizuri. Hii 
ilikuwa ni pamoja na kutoa vipaumbele kwa vitu muhimu zaidi 
kwa maisha yangu na kuhakikisha kuwa hivyo vinahusiana 
kwa karibu zaidi. Pia, nilianza kukasimisha vitu vingine vingi 
nilivyojua kuwa naweza kuwapa wengine wafanye bila mimi 
kupoteza kiwango changu cha ufanisi na udhibiti. Zaidi ya 
yote, uzoefu huu ulibadilisha maisha yangu kabisa. Siyo tu 
ilinikumbusha mipaka yangu na mwisho wangu, lakini pia 
ilinisaidia kujigundua mwenyewe tena kama mtu asiye na 
jazba na kujijenga kuwa mtulivu zaidi, mvumilivu na mtu 

anayependa burudani. Wakati huo katika umri mdogo wa 
miaka 33, ilikuwa vigumu kupanda ngazi tatu bila kuishiwa 
pumzi. Miaka 20 baadaye, nikiwa miaka 53 niliweza kupanda 
ngazi ishirini kirahisi na bila kupoteza pumzi. Kwa hiyo nina 
afya zaidi nikiwa na miaka 53 kuliko nilivyokuwa miaka 33, 
kwa sababu sasa naelewa umuhimu wa afya nzuri, burudani na 
michezo. 

Hivyo mazoezi ya mwili ni muhimu sana ili kutumia 
adrenalini za ziada zisizohitajika na nguvu katika mfumo 
wako. Burudani na michezo ni njia nzuri ya kuondoa msongo. 
Hii ni kwa sababu una nafasi ya kuunguza sumu zote mwilini. 
Kwa kuongezea, kujishughulisha katika kazi nyingine kiakili 
na kimwili, kama vile burudani na michezo, pia huruhusu akili 
yako kusahau vitu vinavyosababisha misongo katika maisha, 
na hapo ikiburudisha akili yako na mwili walau mpaka pale 
utakapokumbana na mazingira mengine magumu tena. 

Kwa hiyo kwa ufupi, burudani na michezo ni muhimu kwa 
mwili wenye afya, akili na hisia za roho. Hivyo, nenda 
kacheze! 

Sura 13 


Zungumza na Wengine na 
Uwasikilize 


Njia ya Tisa: 
Gara dare nedzimhuri nevavakidzani 


Kila baada ya muda kaa chini na mijadala ya 
mashauriano na familia, majirani na jamaa. 
Hii ni njia ya hakika zaidi ya kujenga 
mahusiano yanayofanya kazi maishani 


6 Dare au mjadala wa mashauriano” ni mojawapo ya ugunduzi 

mkubwa wa mababu zetu. Hakuna sula lililo kubwa sana au 
dogo sana lisilohitaji mashauriano na mjadala wa pamoja. 
Lakini linatakiwa kutokea katika ngazi zote — katika ngazi ya 
familia, kuwajumuisha familia ya karibu; katika ngazi ya 
familia pana kuwajumuisha uongozi wa ukoo na pande zingine 
zinazohusika, na katika ngazi ya jumuiya, hususan kwa 
masuala ya kisiasa yanayowahusu. 

Mchakato wa 'dare' kwa utamanduni wa Kishona, na kwa 
michakato inayofanana katika tamaduni zingine za Kiafrika, 
ilikuwa ni njia ya kufanikisha vipengele vingi vya maisha ya 
mahakama, kutatua migogoro. Dare ilitumika katika mikutano 
ya kutatua matatizo, kwa mazungumzo ya kina na kubunga 
bongo kutatua matatizo. Dare pia ni mahali pa elimu halisi na 
kuwashauri vijana, wanapoingia katika masuala ya uongozi, 
maisha ya kila siku na utawala. Dare ilikuwa zana moja 

muhimu ya kufundishia na kuiishi kweli filosofia ya Unhu- 
Ubuntu-Botho. 

Siridhishwi kuona, hata hivyo, kuwa mchakato wa dare 
unakufa pole pole, hususan, katika ngazi ya familia na familia 
pana. Ubora wa uongozi katika ngazi ya familia na familia 
pana umemomonyoka sana katika miaka hamsini iliyopita. 
Viongozi wa familia na familia pana, mimi nikiwemo, 
hawafanyi vya kutosha kuitisha na kufanya mikutano ya 
familia, ikiwemo kuzingatia matambiko ya familia na shughuli 
nyingine muhimu. 

Matambiko ya familia ni muhimu sana katika maisha ya 
Kiafrika. Kuna matambiko mengi sana ikiwemo inayohusiana 
na ndoa, vifo na mazishi, kushughulikia masula ya urithi katika 
familia, kufanya akida za kidini ili kuwasiliana na mababu zetu 
waliotangulia na jamaa wa karibu, pamoja na kusaidia kutatua 
changamoto na migogoro ndani ya familia. Muhimu zaidi, 
mikusanyiko ya kifamilia ni mahali ambapo mipango muhimu 
na maamuzi hufanyika, ambayo ni muhimu kwa maendeleo ya 
familia yote. 

Licha ya kuwa na mojawapo ya jadi imara za familia 
duniani, Waafrika inasikitisha wameshindwa mpaka sasa 
kubadilisha jadi hii kuwanufaisha kibiashara na viwanda. 
Tofauti na Wahindi, Wachina na Wayahudi, ambao 
wameboresha mfumo wao wa familia kujinufaisha na fursa za 
biashara, Waafrika wameshindwa kutumia mfumo wa familia 
kujifaidisha katika dunia ya biashara. Mtu inabidi aangalie jinsi 
gani vikundi vya tamaduni mbali mbali au vikundi vya kikabila 
walivyojipanga wenyewe wakiwa uhamishoni au ughaibuni. 
Hakuna mashaka kuwa Wachina, Wahindi, Wayahudi na 
makundi mengine wamefanya vizuri sana kutumia mitandao ya 
familia kuendesha biashara za dunia kutoka miji mikuu tofauti 
ya dunia. Matokeo yake, hakuna mji mkuu wowote duniani, 
usio na mji wa Wachina au jamuia imara ya Kiyahudi na 
wanaendeleza mitandao yao duniani kote, wakisafiri huku na 
huko, na kuhamisha biashara za familia. Muhimu zaidi vikundi 
hivi vya kikabila vimekuwa na uwezo mkubwa wa kusaidiana, 
wakiwaruhusu wanafamilia wasio na uzoefu kuupata uzoefu na 

mtaji ili hatimaye kuanzisha biashara zao wenyewe, hapo 
wakikuza utajiri wa familia nzima. 

Sisi Waafrika kwa upande mwingine, tumeshikilia 
viunganishi vya kifamilia, lakini hatuvitumii kwa ajili ya 
biashara, kwa sababu zisizoeleweka. Kwenye mambo ya 
biashara, tunawakwepa na kuepuka kufanya kazi na 
wanafamilia. Kwa kiwango fulani ni kwamba tulilishwa 
kasumba na sisi tukajilisha kasumba kikamilifu kuamini kuwa 
biashara za familia ni duni, na kwamba kwa kweli, kuwaajiri 
jamaa na marafiki zako katika biashara yako siyo sahihi kwa 
uadilifu, kwa kawida huitwa upendeleo wa ndugu. 

Katika uhalisia, duniani kote kuna biashara nyingi 
zinazoendeshwa na kampuni za kifamilia, ambapo ni kitu 
kizuri kufanya kazi na wanafamilia. Sehemu pekee ambapo 
siyo sahihi kuwaajiri wanafamilia kuzidi watu wengine ni 
katika ofisi za uma. Katika biashara, kufanya kazi na 
wanafamilia kunaweza kuwa na manufaa makubwa. 

Sehemu ya kasumba ya kikoloni ilitokana na ukweli 
kwamba wakoloni wapya walihitaji kuwashawishi wenyeji 
kuwafanyia kazi wao, badala ya kujifanyia kazi zao wenyewe. 
Lakini baada ya muda, tatizo limekuwa ni kwamba kwa sababu 
Waafrika ni maskini zaidi na kwa ujumla hawakumiliki 
biashara kubwa za uzalishaji, walizoea kufananisha kazi 
zilizopo mijini, kufanya kazi kwenye kampuni kubwa kuwa ni 
bora kuliko biashara zao wenyewe. Zaidi ya hayo, sisi 
Waafrika wa kisasa tumejilisha kasumba wenyewe kufikiri 
kwamba bidhaa na huduma zinazotolewa na makampuni 
makubwa ya kigeni vina thamani zaidi kuliko bidhaa 
zilizotengezwa nyumbani. Mara nyingi, tunanunua bidhaa za 
ubora mdogo, hususan vyakula, kwa sababu tu imetengezwa na 
kufungwa vizuri, wakati nyumbani hatuthamini vyakula vyetu 
vya jadi venye afya na bidhaa ambazo tulitakiwa tuwe 
tunazalisha na kuwauzia jamaa zetu, marafiki na duniani kote. 

Tatizo lingine ni kwamba wakati serikali nyingi za 
Kiafrika zilipopata uhuru, walijihusisha mno na jamii za 
mijini, ambazo zilikuwa na nguvu zaidi za kisiasa, kuliko watu 

huwapendelea waanyakazi na biashara za mijini. Hii ni pamoja 
na sera za bei rahisi za vyakula kwa watu wa mijini, na hivyo 
bidhaa zao za kilimo. Inasikitisha kuona kuwa katika baadhi ya 
nchi, hususan kusini mwa Afrika, ambako kuna biashara 
chache zisizo rasmi, watu wengi hukimbilia kwenye maduku 
makubwa ya aghali na masoko ya aghali kwa hisia za uwongo 
kuwa eti wanapata vifaa vyenye ubora mkubwa na hadhi, 
kuliko kuzinunua tu kutoka kwa rafiki na jamaa zao, 
wanaoweza kuzalisha bidhaa nyingi kwa bei rasahisi sana na 
kwa mtindo wa kufikika zaidi. Bidhaa hizi ni pamoja na 
vyakula la msingi, nafaka, mboga za' majani, matunda na 
majani yaliyokaushwa, nyama iliyokaushwa, mafuta ya 
kupikia na mengineyo. 

Kwa ufupi, kutokuwa na uwezo, au ukweli kwamba sisi 
Waafrika wa kisasa tumepunguza sana uwezo wetu wa 
kutumia uwezo wa familia, na pia tumepoteza msingi wa 
familia kama chombo cha kiuchumi, una maanisha tuna 
uwezekano mdogo leo kuanzisha biashara imara ya familia na 
kushindana vizuri na mataifa mengine yenye viwanda vidogo 
imara, kama vile Italia na wengine. 

Kutumia dare katika ngazi ya familia na jumuiya ni njia ya 
uhakika ya kujenga uwezo wa kuongoza ndani ya familia. 
Aidha ni njia ya kujenga uwezo wa kutatua matatizo ndani ya 
familia, pamoja na kumbukumbu ya taasisi. Dare pia ni nafasi 
muhimu kwa elimu, ambayo kwa kawaida haipatikani katika 
mfumo wa shule. Hii ni pamoja na elimu kuhusu historia ya 
familia yako, utamaduni wako pamoja na stadi za maisha na 
ujuzi unaohitajika kwa ajili ya kuishi katika dunia ya leo. 

Ni katika Dare nilipoendeleza uzoefu katika ustadi wa 
kutatua matatizo pamoja na kusuluhisha migogoro. Kwa jadi, 
Waafrika walipata ujuzi wa kutatua matatizo na kusuluhisha 
migogoro kupitia vitendo vya uvumilivu na maafikiano, 
pamoja na ustahimilivu katika kutafuta muafaka. Sifa hizi, 
hasa za uvumilivu na maafikiano zimekuja kuwa ni baaadhi ya 
viambato muhimu vya kufanya maauzi na kuwa mwanadamu 

mzuri. Kwa hiyo hii ni muhimu kwa jamii yoyote kufanya 
kazi. 

Lakini hata katika maisha ya kisiasa Dare, kwa mara 
nyingine tena, ni zana muhimu sana katika demokrasia 
shirikishi. Ni kwa kupitia Dare wewe kama mtu binafsi 
unaweza kushiriki kikamilifu na familia na wanajumuiya 
wengine katika kuwa raia na kuwajibika kama mtu binafsi na 
kwa pamoja kwa michakato na maamuzi katika familia na 
jumuiya yako. Bila kutimiza wajibu wako wa uraia, ni vigumu 
kuwa na jumuiya zinazoweza kushiriki kikamilifu katika 
masuala ya kitaifa, kisiasa, utawala na uchumi. 

Dare kimsingi ni njia ya jadi ya kufanya majadiliano ya 
pamoja. Kuna misingi na michakato michache inayoifanya hii 
taasisi ya kipekee kufaa leo kama ilivyokuwa zamani. Kwanza, 
kufanya dare vizuri ni muhimu kwa kiongozi wa familia au 
jumuiya, kuwaalika na kuita pande zote zinazohusika kwa 
suala hilo. Hitaji hili, kwamba pande zote zilizoathirika 
kuwepo, ni muhimu sana, kiasi kwamba dare nyingi 
hushindwa kuendela mpaka wahusika wote wawepo. 

Katika kufanya dare, kuna michakato mbalimbali, ambayo 
lazima ifuatwe. Wa kwanza ni kuainisha suala au masuala 
katika kikao, moja baada ya nyingine, na kuelezea yote kama 
njia ya kuanza, ili kila anayehusika akubaliane na suala 
lenyewe, na aina ya matokeo yanayotakiwa. Kwa kundi la 
Manyika (Manica) la watu wanaoongea Kishona, sehemu hii ni 
muhimu sana kiasi kwamba huwataka watu wote waliopo, kila 
mmoja baada ya mwingine, kuainisha na kuelezea suala, 
kuanzia kwa aliye mdogo kabisa mpaka mkubwa kuliko wote. 
Ukweli kwamba suala hurudiwa, kwa mpangilio kutoka kwa 
mdogo mpaka mkubwa, unaweza kuchukuliwa kuwa 
unachosha kwa utamaduni wa Magharibi au hata kwa makabila 
mengine katika Afrika, lakini Washona wa Manyika 
wameendeleza mwenendo huu kuhakikisha kuwa kila mmoja 
aliyekuwepo, na hususan vijana, wanalazimishwa kuainisha 
kwa kina, ili wawe na umiliki wa masuala na kuonyesha 
uelewa kamili wa suala zito linalowakabili. Ni baada tu ya kila 
mmoja kukubali kuhusu umuhimu wa suala na matokeo 

yanayotakiwa, suala huendelea katika hatua ya mazungumzo 
kamili. 

Kutegemeana na suala, tatizo hushughulikiwa kikamalifu. 
Tofauti kubwa ni kama suala ni la kimahakama, au 
kusuluhisha mgogoro tu au suala la mazungumzo. Kwa suala 
la kimahakama, Dare hugeuzwa kuwa mahakama ya familia au 
jumuiya. Mwenendo huwa mshitaki au mtu anayeiwakilisha 
jumuiya, anaelezea kesi mbele ya mtuhumiwa. Na bila shaka, 
mtuhumiwa hupewa nafasi ya kutoa utetezi wake kabla 
mjadala kamili haujaanza. 
au chifu, huongoza mchakato kuruhusu michango mbalimbali 
kutoka misimamo mbali mbali, wakati mwingine kunakuwa na 
haja ya watu wenye ujuzi mkubwa katika eneo husika, kupewa 
nafasi ya kuelezea kikamilifu suala au ushahidi. Nyakati fulani, 
unaweza ukawa na watu wanaoheshimika tu katika jumuiya, 
kwa kuelewa suala hilo, kupima pia suala husika kwa uzoefu 
wao, wakati mahakama ikitafuta uamuzi wa haki juu ya suala 
hilo. Karibu wakati wote uamuzi hufikiwa kwa muafaka, kabla 
kiongozi wa familia, au jumuiya, au chifu, hajatangaza uamuzi 
na kupitisha hukumu. 

Kwa usuluhishi wa migogoro au utatuzi wa matatizo, au 
kubungua bongo tu na kupanga, mchakato wa dare huendelea 
kwa mtindo tofauti kidogo na katika kiwango cha juu cha 
kubungua bongo na kuboreshana kimawazo. 

Kwa ufupi, mawazo tofauti hupewa nafasi ya kueleza 
mitazamo yao. Kwa mara nyingine tena baadhi huchukuliwa 
kuwa ni mafundi katika suala hilo, baadhi hufikiriwa wenye 
busara kwa sababu ya umri wao na hekima, baadhi wana 
ufahamu mkubwa wa kihistoria juu ya suala hilo na kwa hiyo 
hupewa fursa ya kuzungumza. Mara nyingi, haiwezekani kuwa 
na data na taarifa za kina ili kukubaliana na kumaliza masuala. 
Hata hivyo, wakati wote kuna shauku kwa upande wa Dare, 
kutumia misingi ya haki ya asili kwa suala husika. Msingi huu 
wa haki ya asili huweza kuchukua sura anuwai. Kwa mfano, 
kama ni suala la kisheria au jinai, unaweza kukuta kuwa 
upungufu wa uthibitisho wakati wote haumwachi huru 

mtuhumiwa. Hali hii hutokea pale ambapo wawakilishi wengi 
wa jumuiya hawaridhishwi na mwenendo wa mtuhumiwa 
ndani ya jamii. 

Najua kwamba kwa dunia ya Magharibi, ni lazima ya 
kuthibitisha mashitaka, kabla watu hawajatiwa hatiani, hata 
hivyo, urithi wa Kiafrika unatambua kuwa tumejua wakati 
wote kuwa hatuna rasilimali na teknolojia ya kutosha, 
kuthibitisha kila kesi kwa uhakika. Hata hivyo, rekodi ya 
historia ikiwekwa pamoja na ushahidi wa kimazingira, 
unaweza kutoa uthibitisho wa kutosha kumwadhibu 
walalamikiwa amabao kwa ujumla huchukuliwa kama waleta 
fujo katika jumuiya au familia. 

Nitakupa mfano wa jinsi gani baba yangu na mimi 
tulivyokuwa tunashughulikia kesi za uwizi wa mifugo katika 
mifugo wake, au aliamini kuwa mtu amewaiba na hatukuwa na 
uhakika wa nani kafanya hivyo, iliwachukua mmoja wa baba 
zangu wadogo kuwakusanya wavulana/vijana, na kwenda 
kuzikabali baadhi ya familia hizo, ambazo tunazijua zina sifa 
ya uwizi wa mifugo. Ukweli kwamba kaka zangu wadogo 
hawakuwa na ushahidi wa kutosha wa nani kaiba haukuwazuia 
kuwatishia familia hizo kama hatukupata mifugo yetu. Mara 
nyingi familia zenye sifa za uwizi wa mifugo huamua kutafuta 
mifugo yetu kwa marafiki zao, ambao pia ni wezi wa mifugo, 
na kuturudishia. Kwa ujumla, michakato sahihi ya jumuiya ni 
nafuu zaidi katika mazingira haya. Kwa kesi hizi inakubalika 
sana kuchanganya haki ya asili na ulazima wa kuthibisha. Hii, 
bila shaka, haitafaa kwa dunia ya Magharibi, na itafanya kazi 
tu kwa jamii za Kiafrika, ambako kuna kiwango kikubwa cha 
mahusiano na kuaminiana — imani katika mfumo wa dare na 
katika michakato hii. 

Asili yote ya maisha ni kutafuta amani, mafanikio na 
uhuru. Leo sisi Waafrika ni bara linalosumbuliwa sana duniani 
kwa migogoro na umaskini au ukosefu wa amani na ukosefu 
wa mafanikio, pia uonevu wa binadamu au ukosefu wa uhuru. 
Hii chanzo chake ni sisi kutokuwa na uwezo binafsi, pamoja na 
kukosa maadili amabayo Waafrika kwa jadi waliyaweka katika 

kuchukua nafasi ya uraia bora katika ngazi ya familia na 
jumuiya. Sioni jinsi gani tutapata amani, maendeleo na uhuru 
katika ngazi ya taifa, wakati hatuwezi kuipata katika ngazi ya 
familia na jumuiya. Sioni ni jinsi gani tutawaandaa viongozi 
wa kitaifa ambao wanaelewa kweli umuhimu na thamani ya 
amani, maendeleo na uhuru wa watu katika ngazi ya familia na 
jumuiya, kama viongozi hawa hawajawahi kuchukua wajibu 
wa kuhakikisha kuwa wanafanikiwa kufikia malengo haya 
muhimu katika ngazi ya familia na jumuiya. Sehemu kubwa ya 
uongozi huu, kwa mfano wewe na mimi, mara nyingi 
hatutimizi majukumu yetu ya kifamilia na kijumuiya. Wengi 
wetu ni vigumu kuongoza familia au familia pana, kama 
waliotutangulia walivyokuwa wanafanya; hivyo, 
tunategemeaje, kwa ghafla, kuwa viongozi wazuri katika ngazi 
ya taifa? 

Waingereza wana msemo kuwa “Wema huanzia 
nyumbani”. Kwa busara ya Kiafrika huwezi kufanikiwa kama 
mama au baba wa taifa, wakati umeshindwa kuonyesha uwezo 
wa kuongoza familia au jumuiya. Lakini kwa sababu ya imani 
kubwa inayowekwa na mfumo wetu wa siasa za kisasa kwenye 
uchaguzi kama zana muhimu sana ya demokrasia, matokeo ya 
mifumo yetu ya siasa kote Afrika, ni viongozi wanaweza 
kuzungumza vizuri na kushinda uchaguzi, badala ya viongozi 
waliolelewa na kukuzwa kama binadamu wazuri katika 
familia, wenye unyenyekevu na uvumilivu unaohitajika kwa 
uongozi wa kweli wa utumishi. 

Sura 14 


Ishi katika Misingi ya Moyo wa 
Unhu — Ubuntu — Botho 


Njia ya Kumi: 
Tevera Unhu, ndiyo zhira huru yeupenyu 


Fuata moyo wa Unhu-Ubuntu-Botho. Hii ni 
njia ya maisha, iliyothaminiwa na mababu 
zako na inayokuunganisha wewe na Mungu. 


nhu-Ubuntu-Botho, au kuwa mtu, ni mtindo wa maisha. 

Kwa watu wengi wa Afrika na watu wenye asili ya 
Kiafrika Unhu-Ubuntu-Botho ni njia ya muda mrefu ya 
kujijenga mwenyewe kama nafsi na kama binadamu. Unhu- 
Ubuntu-Botho pia ni njia ya uhakika ya kujenga familia na 
michakato ya kifamilia. Kwa kweli, Unhu-Ubuntu-Botho ni 
njia pekee iliyodumu kwa muda mrefu ya kujenga jumuiya na 
mataifa. Mababu zetu walitengeneza taasisi zote muhimu za 
Unhu-Ubuntu-Botho kwa muda mrefu sana na kutumia 
michakato hii kujenga taasisi imara kuliko zote duniani za 
kifamilia na pamoja nazo, mfumo wa ulinzi jamii wa gharama 
nafuu kuliko yote duniani. 

Kwa kweli, ukoloni na ubaguzi wa rangi uliweza tu 
kudumu kwa muda mrefu kwa sababu ya uwezo mkubwa wa 
kuhimili mfumo wa kifamilia wa Unhu-Ubuntu-Botho. Unhu- 
Ubuntu-Botho, kwa hiyo, siyo tu ni njia iliyotengenzwa na 
mababu zetu kwa ajili yetu, bali pia ni njia ya kuingilia na ni 
mwisho wa njia zote anuwai zinazokwenda kwa Mungu. 

Ili kuwa binadamu mzuri, yakupasa kukumbatia na 
kuendesha maisha yako kwa njia hizi. Hizi ni njia ya uhakika 
ya muda mrefu ya kuwashukuru mababu zako na kuunganika 
na Mungu. Ni muhimu kukumbatia njia hizi kama mtindo wa 
maisha, badala ya dini. Unhu-Ubuntu-Botho haijapata kuwa 
dini iliyopangwa. Kwa kweli, dini iliwekwa ndani ya Unhu- 
Ubuntu-Botho kama njia isiyopendelea upande wowote na 
isiyo na kanuni maalum za kumfanya Mungu na mababu zako 
kuwa sehemu muhimu ya maisha yako ya kila siku. 

Moja ya dhana potofu inayokua katika Afrika ni kuhusu 
“ibada ya mababu” kama dini. Kwa hakika, hii ni rushwa 
nyingine ya utamaduni na dini ya Kiafrika inayotokana na 
zaidi ya miaka mia moja ya hila za kikoloni pamoja na maadili 
yaliyopotoshwa na Afrika ya kisasa. Hivi ndivyo ilivyotkea: 
mababu zetu walijua mara zote kwamba kuna Mungu mmoja. 
Walijua pia mababu zetu ni kiungo cha moja kwa moja na 
Mungu. Mababu zetu wakaanzisha dini, ambayo kimsingi 
inawaunganisha wanaoishi na waliokufa katika kuwasiliana na 
Mungu. Hii ina maanisha kuwa hatuwaabudu mababu zetu, 
badala yake tunamwabudu Mungu. Tunamwabudu Mungu 
wetu kupitia tu kwa mababu zetu. Kwa ujumla, hii ina 
maanisha kwamba kati ya wanaoishi, watu wazee zaidi katika 
kila familia ndio wanaowakumbuka waliofariki siku za 
karibuni. Na kwa sababu wanawakumbuka, kwa sababu 
waliishi nao na kuwaita kwa majina ni rahisi kuongea nao. 

Dhana ni kwamba tunawaomba, wazungumze na wengine 
waliofariki, ambao sisi tunaoishi hatujawahi kuwaona wala 
kuwasiliana nao, lakini tunajua kuwa hawa waliofariki siku za 
karibuni wana mawsiliano ya moja kwa moja na hao 
waliotangulia. Kwa hiyo maombi hupitishwa kwa waliofariki 
siku za karibuni mpaka kwa walifariki zamani ambao bado 
tunaweza kuwataja na kuwakumbuka kupitia mapokeo yetu ya 
mdomo. Hao ndio mababu ambao hatimaye wanaweza 
kupitisha maombi yetu na kutuunganisha na Mungu. 

Kwa sababu mazoea haya yamevunjwa na kuvurugwa 
tokea kuingia kwa Ukristo na Uislamu katika Afrika, 
kutokuelewana kwingi na kuchanganyikiwa kumekuja. 

Matokeo yake, Waafrika kadiri miaka inavyokwenda 
wamechanganyikiwa zaidi kuhusu jinsi gani ya kuwasiliana na 
mababu zao na Mungu wao, pamoja na nafasi wanayochukua 
mababu zao. 

Nyakati zingine, baadhi ya watu huamini kuwa 
unawaabudu hasa mababu. Hili ni kosa. 

Kama unataka mfano sambamba na dini nyingine, mababu 
zetu wanachukua nafasi kama ya Yesu katika Ukristu — wote ni 
watoto wa Mungu na wameungana na Mungu na hivyo 
wanaweza kutuunganisha na sisi. 

Hata hivyo, kuna mwelekeo mkubwa wa watu wanaoishi 
kutaka kuwaabudu watu wengine kama Miungu. Hili ni kosa 
sawa na la Waafrika wanaowaabudu mababu waliokufa, badala 
ya kuwaomba mababu hao kupatana na Mungu kwa niaba yao. 

Kuna Waafrika wengine ambao wamepotoka zaidi. Hawa 
ni wale wanaokwewnda kwa waganga wa kijadi na kuamini 
kuwa waganga wa kijadi wanaweza kuwaunganisha na mababu 
na Mungu wao. Kwa mara nyingine huu ni upotoshwaji wa 
dini ya Kiafrika, kwa sababu tu watu wamepotea kabisa. Kama 
unataka kuwasiliana na mababu zako unakwenda kwa wazee 
katika familia au ukoo wako. Huendi kwa watu wasio jamaa 
zako. 

Baadhi ya Waafrika huenda kwa waganga wa kijadi kwa 
sababu ambazo bila shaka zinafanana na sababu za watu 
kwenda kwa mganga wa Kimagharibi; yaani kwa sababu 
wanatafuta afya ya mwili na ustawi wa kidunia. Inatokea, hata 
hivyo, katika huduma nyingi za tiba ya asili, afya na ustawi ni 
ya ujumla zaidi na inajumuisha akili, mwili, hisia na roho kwa 
kiwango kikubwa zaidi kuliko tiba ya Magharibi. Matokeo 
yake Waafrika wengi wanye ugonjwa wa mwili na misongo ya 
kijamii, huishia kuomba ushauri wa kiroho kutoka kwa 
waganga wa kijadi kwa sababu sawa na za watu wengine 
kwenda kwa mtaalamu mwanasaikolojia  aliyefunzwa 
Kimagharibi. Mara nyingi sana huishia kupata ushauri 
unaojaribu kuwaunganisha tena na jadi yao au dunia ya kiroho. 
Hii siyo dini. Hii ni kutafuta tu afya na ustawi katika dunia ya 
leo. Na hii siyo kumwabudu Mungu wako au mababu. 

Hivyo, kwa kifupi, Waafrika wanahitaji kutambua 
mkanganyiko na uposhwaji huu ulioenea katika utamaduni 
wetu. Hii inatiwa nguvu na mawazo hasi yaliyobebwa na elimu 
ya Kimagharibi, vyombo vya habari, na kwa bahati mbaya, 
baadhi ya matangazo ya kidini. Kwa kweli nimeshuhudia jinsi 
gani uzalishaji wa filamu za Kiafrika unavyoshabikia baadhi 
ya dhana hizi potofu. 

Kwa mfano, ninapoangalia aina fulani ya filamu ya 
Kinaijeria, nakasirika sana na kufadhaishwa kwa jinsi 
ambavyo nyingi ya filamu hizi zinahusu uchawi na badhi ya 
dini za kiwango cha chini na jinsi katika hatua fulani ya 
filamu, aina ya ukristu unakuja kutoa suluhu kuhusu hali 
mbaya ya kiroho. Kwangu mimi hii inatia aibu, kwamba sisi 
Waafrika tunaendeleza dhana hizi potofu kuhusu dini yetu. Ni 
muhimu kwako kukumbuka kwamba dini ni kuhusu Mungu na 
siyo kuhusu roho za hali ya chini ya Mungu. Maisha ya kiroho 
ni kuwa na muunganiko kati ya dunia na Mungu na hilo 
halimhitaji “mchawi, au mganga wa kijadi au 
mwanasaikolojia au mtaalamu wa mambo ya akili wa 
Kimagharibi kukutengenezea mahusiano na kukuunganisha na 
Mungu. 

Unatakiwa uwe wewe tu. Na jinsi unavyokuwa na utulivu 
ndani mwako, ndivyo unavyokuwa na uhusiano na muungano 
na mababu na Mungu wako. Siyo lazima uwe katika chumba 
maalum, siyo lazima utoke kwako, siyo lazima ufanye 
chochote. Tayari umeshaunganishwa. 

Bila shaka, mara kwa mara, unaweza kuungana na familia 
yako na jamaa katika sherehe za kidini kuhusu familia yako, na 
mababu na Mungu. Hii ni muhimu kuleta mshikamano na 
uthibitisho. Hata hivyo, siyo lazima iwe njia pekee ya 
kuwasiliana na mababu zako na Mungu. j 

Mojawapo ya athari kubwa kwa akili ya Kiafrika ni 
utengano wa Mwafrika na mababu zetu na Mungu. Ukweli 
kwamba kihistoria mababu zetu walijua kuwa mababu zao na 
Mungu wao ni “wamoja” kwamba wakati wote wapo, karibu na 
ndani ya kila mmoja, kulifanya dini katika Afrika jambo halisi. 
Hii ilikuwa na maana kwamba kila binadamu, alikuwa mtu wa 

dini na roho. Kwa kuondoa dini katika maisha ya kila siku ya 
watu na kuifanya kuwa taasisi inayotegemea mtu kwenda 
kanisani siku moja ya wiki na hatimaye kusahau dini kwa siku 
zingine sita za wiki, kumeifanya dini kutokuwa halisi kwa jinsi 
inavyoongoza maisha ya watu ya kila siku. 

Hivyo, wakati Waafrika wengi hufuata kama wajibu 
mwenendo wa kujiunga na makanisa mbalimbali na kupata 
ridhaa ya wenzao katika mikusanyiko hii ya kisasa ya kijamii, 
mazoea haya hayajachangia sana kutatua matatizo na shida za 
familia, jumuiya na mataifa ya Kiafrika. 

Kwa kifupi, ni wajibu wako kama Mwafrika wa kisasa 
kuangalia kwa makini katika maisha yako na mfumo wa imani. 
Ni muhumu kupanga tena fikra zako na matendo ili uweze tena 
kujijua mwenyewe kikamilifu na familia yako na historia ya 
watu wako. Ni muhimu kujikumbusha mwenyewe wakati wote 
kuwa wewe ni nguvu ya mabadiliko. Na kwamba uwezo 
uliojificha ndani mwako unaweza tu kutumika kikamilifu kwa 
kujivumbua mwenyewe tena kama Mwafrika anayejivunia, 
unayejivunia utamaduni wako, na unayejivunia urithi wako. 

Ni wakati wa kutupa mzigo ambao umekuwa ukiubeba 
kwa muda mrefu sana, unaokufanya ufikiri na kujisikia kuwa 
utamaduni na lugha yako na wewe mwenyewe ni duni kuliko 
tamaduni na lugha zingine. Ni wakati wa kuachana na 
kasumba, inayotokana na uwongo kwamba wageni wanamjua 
Mungu au kwamba mababu zao walimjua Mungu zaidi kuliko 
mababu zako walivyomjua. 

Wakati umefika wa wewe kujivunia kabisa mababu zako, 
kwa aliyokufanyia. Isitoshe, kama siyo ka ajili yao, wewe 
usingekuwa hapa. 

Ukweli unawiana. Hakuna kitu kama ukweli mmoja tu 
kwa duniani. Kila ukweli unawiana na ni wa binafsi. 
Unachoamini ni ukweli wako. Na haiwezekani au siyo lazima 
kuwa na ukweli wa ulimwengu wote, hususan kwa masuala ya 
kina kama dini na utamaduni. Kitu muhimu sana ni wewe 
kutambua na kusherehekea utamaduni wako na kuwasiliana na 
Mungu, kila siku na kufanya hivyo kupitia uelewa wa dini 
utakayochagua. Wakati huo huo, tambua, heshimu na furahia 

tamaduni zingine. Badilishana mawazo na mitazamo, 
sherehekea uanuwai Mungu aliouumba na boresha utamaduni 
wako kupitia mwingiliano huu. 

Hivyo nenda mbele kama Mwafrika mwenye furaha na 
kujiamini. Songa mbele ujipe nguvu mpya mwenyewe, familia 
yako na jumuiya yako. Sisi sote tufanye hivi, tukijua fika kuwa 
inabidi kuijenga tena Afrika kutoka kwenye “Msingi” na siyo 
kutoka kwenye “Paa'. Tutambue kuwa dola-taifa ni dhana 
dhaifu sana na isiyo halisi. Kwa kweli, haihitajiki kuwa na dola 
imara wakati tuna familia na jumuiya dhaifu, kwa kuwa 
utakachokuwa nacho ni udikteta karimu. Badala yake tujenge 
jamii yetu ya Kiafrika na kuona watu wa Afrika wakiendelea 
katika karne ya 21 kama matokeo ya moja kwa moja kufanya 
mila zetu kuwa za kisasa na kisha kutohoa kiakili kutoka 
sehemu nyingine ya dunia, kama njia pekee ya kujenga jamii 
kubwa. 

Hatuwezi kamwe kuwashinda Wamarekani katika kuwa 
Waamerika. Hatuwezi kufanya vizuri zaidi ya Wazungu/watu 
wa Ulaya katika kuwa Wazungu. Hatuna fursa kabisa ya 
kuwapita Waasia katika kuwa Mwasia. Sisi kama Waafrika, 
hata hivyo, tutafanya vizuri wakati wote kuwashinda wengine 
wote katika kuwa Mwafrika. 

Kwahiyo tuifanye Afrika ya kisasa, siyo kuifanya ya 
Kimagharibi. Tufanye hivyo kwenye msingi imara wa Unhu- 
Ubuntu-Botho, ambao mababu zetu walitengeneza kwa karne 
nyingi kwa jitihada kubwa kwa ajili yetu, kwa sababu 
wanatupenda. 

Zaidi ya yote, dunia iliyobaki tayari inaiangalia Afrika 
kama mahali ambapo mawazo makubwa yanyofuata kuhusu 
utu yatatoka. Dunia iliyobaki imeshazidi katika mambo 
wanayofanya vizuri na kwa haraka wanafikia hatua ambayo 
wanahitaji msaada katika eneo ambalo wao ni wadhaifu sana: 
na hiyo ni katika kujenga familia imara na yenye upendo na 
jumuiya jumuishi, isiyo na fujo, madawa ya kulevya na 
inaoweza kuweka pamoja amani, maendeleo na uhuru kwa 
wote. 

Afrika lazima iipe sehemu zingine za dunia mambo hayo 
yanayokosekana. 
Na hii itaanza na wewe. 

Sura 15 


Kuelekea Mwamko wa Kweli wa 
Kiafrika 


K atika sura hii ya mwisho kuhusu “kuwa Mwafrika', 

inataka kuleta kwenu baadhi ya mawazo mabayo 
nimekuwa nayo ya kuijenga tena Afrika. .Ninaita hii “Nadharia 
yangu ya Jumla'. Wacha nielezee: 

Jamii ya Kifrika, kama jamii zingine, ina maeneo yote 
matatu muhimu ya maisha: kijamii, kiuchumi na kisiasa. 
Nilitambua kuwa Afrika ina matatizo mengi kwa kila moja ya 
meneo haya. Matokeo yake, nimetunga “Nadharia ya Jumla” 
kwa kipindi kirefu, kwa sababu nilihisi kwamba haiwezekani 
tena kuamsha Mwamko halisi bila kutengeneza nadharia ya 
jumla au dhana itakayoelezea kwanini kuoza huku kwa jamii 
ya Kiafrika kumetokea kwa kiwango kikubwa hivi. 

Wakati huo huo, nilitaka kusaidia kutoa mwongozo wa 
hali ya juu na majibu ya jinsi gani utatuzi unaweza kuwa wa 
jumla na kuwekwa vizuri kuamsha maendeleo ya uma. Kwa 
maneno mengine, kwa mtazamo wangu, kujaribu kutatua 
matatizo katika Afrika kwa vipande vipande kumeshindwa 
kufanya kazi. Juu juu mtazamaji anaweza kusema tu: “Ah, 
Afrika in matatizo mengi tu!” Hoja yangu ni kwamba pengine 
Afrika ina tatizo moja tu, ambayo inajionyesha yenyewe na 
hatimaye kuchochea matatizo mengine yote! 

Kwa maneno mengine, fikra zangu ni kwamba kwa 
kuainisha sababu moja kuu ya kuoza kwa uma katika jamii ya 
Kiafrika kwa miaka mia moja hivi iliyopita, tunaweza pia 
kutengeneza kanuni za msingi na miongozo itakayorahisisha 
Mwamko. 

“Nadharia yangu ya Jumla” kwa ajili ya Mwamko wa jamii 
ya Kiafrika: 

Kihistoria, jamii ya Kiafrika ilijengwa katika familia, 
ndipo wananchi walipoandaliwa. Kwa hiyo maadili yote ya 
uraia, ya kuwa raia, yaliandaliwa katika ngazi hii. Hii ni 
pamoja na maadili yanayohusu utamaduni, uchumi na siasa. 

Maeneo haya matatu yalikuwa ni jukumu imara 
lisilobadilika la familia na taasisi za ngazi ya jumuiya. 
Utamaduni kwa upana ulihusisha lugha, elimu, dini, afya yote 
na burudani; wakati uchumi ulihusisha chakula, malazi, 
kubadlishana bidhaa na huduma na shughuli zingine za 
kibiashara. Siasa na utawala ilihusisha mchakato wa 'dare', 
Sheria, utatuzi wa migogoro, na kimsingi ilijaribu kuleta amani, 
haki na usawa. 

Kwa miaka mia moja hivi iliyopitana kama matokeo ya 
ukoloni na kutufanya wa Magharibi, maeneo haya matatu ya 
majukumu na uwajibikaji yamehama taratibu kutoka kwa 
familia na jumuiya kwenda kwenye dola, serikali za mitaa na 
taasisi zisizo za kiserikali. Wakati huo, taasisi za jadi katika 
Afrika zilipuuzwa kwa ujumla na kuachwa peke yao na 
matokeo yake kuonekana kufa kifo cha taratibu na kibaya. 

Ninaamini kwamba uozo katika Afrika ni matokeo ya 
taasisi za mtindo wa Kimagharibi zisizofanya kazi, pamoja na 
uharibifu unaoendelea wa taasisi za jadi. Tazama vyombo vya 
serikali katika nchi yoyote ya Afrika: hakuna vyenye uwezo 
wa kweli kutimiza majukumu katika maeneo hayo muhimu 
matatu ya jamii. 
michakato na taasisi dhaifu za jadi; wakati huo huo mfumo wa 
serikali za mitaa ambao serikali nyingi zimeuweka, hauna 
uwezo wa kuungana na mifumo ya jadi ambayo bado inapata 
Matokeo yake ni kuoza vibaya kwa utamaduni, kukua kwa 
umaskini na migogoro, pamoja na kuzidi kutokuwa na uwezo 
wa kujitawala wenyewe. 

Yote haya yanajielezea yenyewe kwa njia nyingi ambazo 
kushuka kwa kujistahi na kujiamini kama mtu binafsi na kwa 
pamoja, kutokujua utamaduni, kuchanganyikiwa kiroho, njaa 
na lishe mbaya, uharibifu wa mazingira kwa kiwango cha juu, 
utengano wa familia na kuporomoka, vyama vya siasa na 
mifumo ya serikali isivyofanya kazi na kukua kwa uonevu, 
migogoro na kukosa uvumilivu. 

Kwa mtazamo wangu, kuna mambo mawili makuu 
ambayo lazima yafanywe kabla hatujaweza kuamsha Mwamko 
wa Kiafrika utakaodumu na kufanya jamii ya Kiafrika 
iendelee. Hii ni pamoja na, kwanza, lazima tujenge tena imani 
yetu wenyewe na kujiamini kwetu kupitia uamsho wa 
kiutamaduni na kufanya upya maeneo yote ya utamaduni na 
muungano wa kijamii. Maeneo haya ni pamoja na dini, lugha, 
elimu, muziki na sanaa, pamoja na mengine. 

Pili, lazima turudishe tena thamani ya kihistoria iliyopewa 
ujuzi na busara ya Kiafrika. Hata muhimu zaidi ni kuupa 
thamani zaidi ujuzi mpya uliotengenezwa kupitia mwingiliano 
wa kijamii na kushirikishana, badala ya kuthamini sana 
kusoma vitabu kuhusu Afrika, vilivyoandikwa kwa kiasi 
kikubwa Magharibi au na wageni. Lazima turudishe wajibu wa 
elimu na michakato ya kujifunza kwa familia na jumuiya tena. 
Kuacha wajibu mpana wa elimu kwa shule za mtindo wa 
Kimagharibi hakujawahi kufanya kazi na hakutoshi kamwe. 
Yatupasa kuendeleza njia za Kiafrika za kujua na kujifunza. 
Afrika ina jadi ya mapokeo ya mdomo na vielelezo na 
tunahitaji kutumia nyenzo-sauti na mbinu kama kuchukua 
nafasi mbalimbali kwa undani zaidi kwa ajili ya elimu na 
kujenga stadi za maisha, kwa kuwa hizi zilikuwa njia za jadi za 
kupitisha ujuzi. Waafrika kwa ujumla hupenda kujifunza kwa 
kufanya, siyo kwa kusoma. Kwa hiyo, kujifunza kwa kutenda 
na mawasiliano ya makundi yaendelezwe kama zana kuu ya 
kufundishia mashuleni na vyuo vikuu. Hivyo hivyo, hadithi ni 
zana muhimu katika kurithisha busara na ujuzi wa Kiafrika. 
Hadithi ni njia ya kuweka pamoja ujuzi, stadi, busara na 
maadili katika mchakato wa kujielimisha wenyewe. 

Haipendezi kwamba “kusimulia hadithi” inaanza ghafla kwa 
shauku katika biashara za kisasa, kana kwamba huu ni 
uvumbuzi mpya wa Magharibi, wakati thamani ya usimulizi 
wa hadithi kama njia ya kushirikishana ujuzi kwa ukamilifu 
wake imekuwa ni msingi wa elimu ya wenyeji katika Afrika 
wakati wote? Kwa kuongezea, kushika nafasi mbalimbali, 
muziki, dansi na maonyesho ya tamthilia ni maarufu sana na 
njia shirikishi za kujifunza na kupata maarifa. 

Tatizo leo ni kwamba Waafrika wengi wamejazwa 
kasumba mpaka kufikia kiwango cha kutoamini maarifa 
mengine yoyote zaidi ya yale tunayosoma kwenye vitabu na 
magazeti ya Kimagharibi. Kufanya hali kuwa mbaya zaidi, 
kama maarifa hayajatokana na mchakato wa Kimagharibi, 
hususan kama mawazo na maarifa hayajapitia ugumu wa njia 
ya kisayansi, basi maarifa siyo maarifa. Kwa mengine busara 
za Kiafrika hudharauliwa na kwa ujumla hushushwa katika 
ngazi ya visasili, imani au isiyokuwa na maana. 

Kwa hiyo “Nadharia yangu ya jumla” inaelezea kwamba 
kuijenga tena jamii ya Kiafrika na kuendelea sana sana kwa 
Waafrika kunahitaji kuwa kama ifuatavyo: 

Kwanza, inatubidi tuijenge tena Afrika kuanzia kwenye 
msingi mpaka kwenye paa. Sasa hivi, tuna watu, familia na 


Nadharia hii inabashiri kwamba kama tukiendelea katika njia 
hii, ina maana kwamba tutaendelea kupambana katika 
mchakao huu wa pole pole wa kujaribu kujenga taifa-dola la 
Kimagharibi, wakati taratibu tunavunja urithi wote wa Kiafrika 
wa maadili, busara, na taasisi za jadi. Matokeo yake hatimaye 
yatakuwa kama taifa la mtindo wa Magharibi, ambalo litakuwa 
na serikali imara, serikali za mitaa, sekta ya biashara na jamii 
zinazoporomoka vibaya. 

Pili, lazima tuanze safari ndefu ya kujitambua kama mtu 
mmoja mmoja na kwa pamoja kwa mara nyingine tena kupitia 
utamaduni, dini na mengineyo. 

Tatu, inabidi tufungue na kutumia njia kumi za Unhu- 
Ubuntu-Botho katika ngazi zote za Maisha ya Kiafrika, 
kuanzia kwa mtu mmoja mmoja, familia, familia pana, 
serikali. 

Tupime hii inaweza kuhusisha mambo yapi kwa kuangalia 
kila 


1. Utamaduni 

Hivi sasa, serikali za Kiafrika zinachukulia utamaduni 
kama vile watu wa Magharibi wanavyochukulia elimukale, 
yaani kuangalia tena mila za zamani kwa sababu tu ya udadisi 
au maarifa ya historia na labda kwa utalii au mapenzi mengine. 

Hii haitoshi ili kuchangi Mwamko wa Kiafrika. Tazama, 
utamaduni wa Kiafrika unaweza kuwa unaumwa 
(umekandamizwa) lakini bado ni hai sana na bado unatoa 
mwongozo wa msingi kwa maisha ya kila siku kwa Waafrika 
wengi katika bara. Mwamsho wa kiutamaduni, kwa hiyo, 
usiwe tu kwa sababu za mapenzi, badala yake ni kwa ajili ya 
kujipanga upya na kuweka utulivu katika maisha ya kila siku 
ya watu. Pa kuanzia, kwa mara nyingine tena, ni familia na 
fulani pembeni ambapo msisitizo kwa kiasi kikubwa ni ngoma 
za asili na mavazi na kuamsha desturi zinazokufa. Hii 
inasikitisha. Serikali lazima zichukue mtazamo mpana wa 
utamaduni kuhusisha lugha za Kiafrika, dini za Kiafrika, elimu 
kuanzia utoto mpaka ngazi ya juu, sayansi ya jadi ya Kiafrika, 
sanaa, muziki, tamthilia na vitu vyote vinavyotufanya 
Waafrika kwa maana ya sheria za kimila na mifumo ya 
uongozi, na mengineyo. 

Inapokuja suala la sanaa ya ubunifu, muziki na ngoma, 
Afrika na Waafrika wanafaida kubwa ukilinganisha na 
tamaduni zingine duniani. Hii inatakiwa iwe nguzo imara ya 
jinsi tunavyotengeneza na kubuni Mwamko wa Kiafrika. Kati 
ya nguvu zote, sanaa ya ubunifu na muziki pengine ni njia 
yenye nguvu sana ya kuwasiliana na kuhusiana miongoni mwa 
tamaduni. Katika karne ya 21 ni wazi kwangu kwamba lengo 

moja la watu wote ni kufikia kiwango kikubwa cha uhuru na 
utimlifu wa kiroho. Sanaa ya ubunifu, muziki na ngoma zina 
nafasi kubwa katika kufikia lengo hili la watu wote. Na 
Waafrika, kwa vipaji vyao vingi katika sanaa hizi, wanaweza 
kuongoza duniani katika hili. 

Hata hivyo, japokuwa Waafrika tunaweza kudai kuwa ni 
wenye vipaji kwa nguvu za ubunifu kuliko wengine duniani 
hivi leo, hii haijawaletea mafanikioa Waafrika. Hii inatakiwa 
kubadilika kwa maeneo yote, pamoja na muziki, sanaa za 
kuonyesha na za jukwaani, mitindo, tamthilia na maeneo 
mengine ya ubunifu. 

Hii yenyewe inaweza pia kuhuisha kujiamini kwetu kama 
Waafrika, isitoshe, chanzo kikuu za nguvu zote za ubunifu 
inaweza kuwa kwenye urithi tajiri wa Kiafrika tuliachiwa na 
mababu zetu. 


2. Lugha na Elimu 

Lugha ni zana moja muhimu sana kwa mwingiliano wa 
kiutamaduni na kuutia utamaduni nguvu mpya. Kwa sababu 
utamaduni unahusu maisha ya kila siku ya watu, mambo 
tunayoyaamini, tunayothamini, njia gani zinakubalika kufanya 
vitu, inafuata katika mantika hiyo kwamba elimu ni sehemu 
muhimu ya utamaduni. Katika Afrika leo, kwa bahati mbaya, 
serikali nyingi huchukulia elimu kama kitu tofauti kabisa na 
utamaduni. Matokeo yake ni haya tunayoweza kuyaona katika 
Afrika leo: mkanganyiko wa utamaduni ulioenea, kadiri watu 
wanavyopata elimu rasmi. 

Kwa Mwamko wa Kiafrika kushika mizizi, inabidi tutohoe 
kwa nguvu na kwa akili maarifa ya teknolojia kutoka 
Mashariki na Magharibi. Ni muhimu, hata hivyo, kwamba 
maarifa yote, ya ndani na ya kigeni, yanapaswa kutafsiriwa 
kwenye lugha za asili kwa malengo ya elimu. 

Natazamia mchakato wa hakika usio na haraka 
utakaohakikisha kwamba ndani ya miongo kadhaa, Waafrika 
watajifunza viwango vyote vya maarifa kwa lugha zao za 
mama. Ni muhimu kwa Waafrika, kama ilivyokuwa kwa 
Waasia kabla yetu, na mataifa mengine ya Ulaya, kwamba 

watoto wetu wajifunze maarifa yote, ikiwemo hisabati, fizikia 
biolojia na mengineyo kwa lugha zetu za mama. Kwa hakika, 
lazima tujifunze Kiingereza, Kifaransa, Mandarin na lugha 
zingine za kigeni kwa madhumuni ya kibiashara na 
kubadilishana utamaduni na jamii zingine kubwa. Lakini 
tusizitumie hizi kama lugha zetu za msingi kwa ajili ya 
kujielimisha sisi na watoto wetu! 

Japo itaonekana kuwa kutafsiri sehemu kubwa ya maarifa 
kwa lugha ya asili ni shughuli kubwa mno, ngumu 
kuifanikisha, ninaamini kuwa shughuli ya aina hii kadiri muda 
unavyokwenda inazidi kuwa rahisi kufanyika, ukizingatia 
teknolojia zinazotengenezwa sasa hivi. Ninaamini kwa mfano 
kwa miaka mitano mpaka kumi ijayo tutakuwa na chanzo-wazi 
cha programu zinazothibiti utendaji wa komputa kwenye 
mtandao (wa intaneti), unaweza kutafsiri lugha, walau kwa 
lugha chache za Kiafrika. 


3. Mambo ya Roho 

Waafrika ni watu wa kiroho na washika dini sana. Ni 
muhimu kupata mantiki ya jinsi gani dini yetu ya jadi yenye 
msingi kwa mababu inaingiliana na dini zilizopangwa za 
kigeni. Nikiendelea, naweza kupendekeza kuwa kama 
Waafrika wa kisasa inatubidi kujikumbusha wenyewe wakati 
wote kwamba Mungu hakutupa fursa hii adimu kuwa na muda 
kidogo hapa duniani na kisha kuipoteza tu, tukijaribu 
kubadilisha au kutengeneza historia upya. 

Mababu zetu na Mungu walitaka sisi tuwe hapa leo ili 
tutengeneze historia mpya. Kwa hiyo katika dini, ujumbe 
wangu wa msingi ni kuhusu uvumilivu na ujumuishaji. 
Kwanza, kama Mwafrika ni muhimu kwamba utambue na 
kuheshimu dini yako inayotokana na mababu. Mojawapo ya 
madili yake ya msingi ni kwamba unatakiwa kuheshimu dini 
zingine zote. Kwa maneno mengine, siyo lazima uwabadilishe 
watu wengine kufuata imani yako inayotokana na mababu. Na 
kama Mwafrika amechagua kufuata imani nyingine, Waafrika 
wengine wasishindwe kuvumilia uchaguzi huo. Ni muhimu 

kwa makundi yote katika jamii wafuate imani na mawazo yao. 
Isitoshe, wote tunajaribu kujiunganisha na Mungu. 

Kwa hiyo siyo hoja kwangu mimi, kama wewe ni Mkristu, 
Mwislamu au Myahudi au mkanamungu. Maadili muhimu 
kushikilia ni kwamba sisi sote ni sawa mbele ya macho ya 
Mungu na wote tuna nafasi sawa ya kumfikia Mungu kupitia 
njia tunazochagua wenyewe. 

Ukweli kwamba kupita ukoloni wamisionari wa Kikristu 
walitufanya sisi Waafrika kuamini kuwa kuabudu kupitia kwa 
mababu zetu ni “ushenzi”na kwa hiyo siyo njia ya kiungu, na 
kwamba badala yake kuna njia moja tu ya kuunganika na 
Mungu, isisababishe migogoro ya kiroho katika Afrika ya leo. 
Badala yake, una wajibu wa kukumbatia na kuendeleza 
utofauti wa kiroho na kidini na kuhakikisha kuwa hakuna dini 
au imani iliyopangwa inatawala nyingine, au kisheria au kwa 
njia isiyo ya moja kwa moja, hususan katika maeneo ya 
utamaduni, elimu na siasa. 

Kwa Mwamko wa Kiafrika, hata hivyo, kuna faida za wazi 
ambazo zinahitajika kuzirudisha mahala pake katika kufanya 
dini ya mababu zetu kuwa ya kisasa. Kuna hasara za kweli 
tulizozipata kwa kuacha mambo ya mababu zetu na kwenda 
kwa washenga wengine. Athari moja mbaya imekuwa ni kutoa 
thamani ya familia kama aina ya utambulisho wakati 
mabadiliko haya yanatokea. Vilevile, upendo kwa familia na 
jamaa umeshuka na badala yake upendo kwa watu wasio jamaa 
unapanda. Kwa ujumla, kuna msisitizo mkubwa zaidi kwenye 
“huruma” kuliko “upendo”. Hii inaeleza kwanini leo tuna 
yatima fukara wengi. Zamani hakukuwa na uchaguzi kwa 
sababu ya upendo kwa familia na “damu yako”. Leo hii 
inaonekana ni jukumu la “watenda mema” wanaoelewa hisia 
zao au “kuwaonea huruma” watoto hawa wenye bahati mbaya. 

kwa ufupi, mwamsho wa kiroho, au kuchochea upendo 
unaokufa wa watu wengie hususan wanafamilia na jamaa zako, 
umoja na asili kurudisha tena utakatifu wa maisha katika 
biashara, siasa na utawala ni muhimu kujenga mifumo na 
taasisi inayoendeleza amani, maendeleo na uhuru. Kwa 
kurudisha utakatifu wa maisha katika michakato ya kijamii, 

watu hujichunga na kudhibiti mahusiano yao na wengine, asili 
na mali za wengine. Hii ni njia isiyo ya gharama ya kujenga 
jamii iliyoelimika bila kuwa na haja ya kujenga polisi, jeshi na 
miundombinu ya mahakama kulinda sheria na usalama. 


4. Siasa na utawala 

Waafrika leo wamechanganyikiwa zaidi kuliko wakati 
mwingine wowote kuhusu kitu gani kipo kwenye uongozi 
halali na mifumo ya utawala katika ngazi zote za jamii. 
Haishangazi tunahangaika kujenga taifa-dola halali na 
endelevu! 

Sasa hivi, chama cha siasa ni chombo kimoja muhimu sana 
kustawisha taifa dola halali. Lakini chama cha siasa ni taasisi 
nyingine iliyotoholewa kutoka Magharibi, kama tulivyotohoa 
dhana a taifa dola. Katika hili ni muhimu kwa Waafrika 
kutambua kwamba kipindi hiki katika historia yetu mambo 
yote mawili, yaani: chama cha siasa na taifa dola bado ni 
taasisi tusizozihitaji kwa maendeleo ya jumla na mafanikio ya 
wa siasa za chama unakabiliana na changamoto kubwa katika 
baadhi ya nchi muhimu za Magharibi. 

Thamani kubwa ya mfumo wowote wa siasa ni uwezo wa 
watu kujitawala wenyewe katika ngazi zote za jamii. Kama 
nilivyotoa hoja kabla, hii inatakiwa kuanzia katika ngazi ya 
familia, familia pana na jumuiya. Ni muhimu kwa hiyo 
kwamba Mwamko wa kisiasa katika Afrika utokane kwanza na 
jinsi tunavyoona kuzaliwa upya kwa mfumo halali wa 
kujitawala wenyewe ukijengwa kwenye michakato ya uongozi 


sisi kama Waafrika tunatakiwa kutafuta jinsi gani ya 
kushughulikia tofauti hizi, wakati bado tunajenga kwenye 
maadili mazuri michako na mifumo ya uongozi wa jadi. 

wa kujitawala wenyewe na hawana uwezo wa kuwajibika kwa 
pamoja kuhamasisha rasilimali kwa mahitaji na changamoto 
muhimu na kama hawawezi kutatua sehemu kubwa ya 

migogoro na changamoto kama zinavyojitokeza, kwa kutumia 
uwezo na rasilimali za asili zilizopo, basi hatutakuwa na 
msingi wa kujenga taifa-dola halali au aina nyingine ya mfumo 
wa kiwango cha juu cha utawala. 

Kipaumbele cha haraka sana kwa mkuu yeyote wa dola na 
serikali ya Kiafrika ni kutambua nini hasa kinatokea katika 
mifumo ya kisiasa na utawala. Hili ni hitaji la msingi kwa 
Mwamko wowote wa Kiafrika utakaodumu. Sehemu ya tatizo 
leo ni kwamba kwa nchi yoyote ya Kiafrika migogoro 
huendelea kukua kati ya mabaki ya mifumo ya jadi ya uongozi 
kwa upande mmoja na mfumo wa serikali za mitaa ulioletwa 
na serikali kwa upande mwingine. Hili lazima litatuliwe kwa 
haraka mno. 

Changomoto kubwa zaidi, hata hivyo, ipo kwenye vyama 
vya siasa katika Afrika. Hii ni sehemu ambayo mabadiliko 
mengi yanatakiwa kufanyika, kama tutakuwa na serikali na 
vyama tawala vinavyoweza kuunga mkono na kuongoza 
Mwamko wa Kiafrika. 

Vyama tawala na vile vya upinzani katika Afrika ni taasisi 
za ajabu, hazifanani na za Kimagharibu wala za Kiafrika. 
Vyama hivi kwa ujumla hutumia kama nguzo yao tabia potofu 
ya mifumo ya siasa za Magharibi na zile ya mifumo ya Afrika. 
Kutoka kwenye mfumo wa siasa za Magharibi, vyama vya 
siasa katika Afrika kwa ujumla vimechukua mtazamo wa 
“mshindi kuchukua vyote", amabao huja na mfumo wa 
Kimagharibi. Hiyo kimsingi inamaanisha kwamba ni muhimu 
zaidi kushinda uchaguzi na kisha kutumia tiketi hiyo kama 
msingi wa kutawala bila mashauriano ya maana na watu 
wanaotawaliwa! 

Kutoka kwenye mfumo wa Kiafrika vyama vya siasa 
vimetohoa kimakosa dhana kwamba viongozi na wazee 
hawawezi kupingwa au kuhojiwa hadharani kwa masuala 
yanayomwathiri mtu wa kawaida. 

Hoja yangu ni kwamba vyama vya siasa katika Afrika leo 
vinatohoa nje ya muktadha na namna potofu kutoka kwenye 
fikra za kisiasa za Magharibi na za Afrika. Mwamko wa 

kisiasa katika Afrika kwa hiyo unatuhitaji kutohoa mazuri 
kutoka kwenye mifumo ya kisiasa ya Afrika na kwingineko. 
Kwa muda wa kati tumekwama kwenye dhana ya taifa-dola, 
ambayo tuliichukua kutoka kwa wakubwa zetu wakoloni na 
sasa tunajaribu kwa uaminifu na kuilinda kwa dhana potofu ya 
hitaji la kuwa na taifa. Kufanya hali kuwa mbaya zaidi, serikali 
hujificha nyuma ya dhana ya kisiasa ya Magharibi ya mamlaka 
kuu kukimbia aina zote za uwajibikaji kwa jamii zao na 
kimataifa. 

Kwa mfano, hakuna chama cha siasa katika Afrika 
inaweza kuchukuliwa halali kama haifuati misingi ya uongozi 
na utawala ya Unhu-Ubuntu-Botho. Hususan, vyama vya siasa 
lazima vijipange kisheria kwa mtindo unaotoa mamlaka kwa 
kutumia uchaguzi wa kisiasa na uwajibikaji katika ngazi ya 
chini kabisa ya jamii. 

Kwa kweli, hii inaleta swali: kwanini tunahitaji vyama vya 
siasa katika karne ya 21? Kama tukiangalia chaguzi za karibuni 
za Marekani na Ujerumani, kukosekana kwa tofauti za 
kimawazo ya siasa miongoni mwa vyama imesababisha 
mwelekeo unaofadhaisha wa kujaribu kuwashusha viongozi 
wa vyama hivi vya siasa kwa kushambulia utu wao moja kwa 
moja, ili tu kuwapa wapiga kura sababu za kumpigia kura mtu 
mmoja badala ya mwingine! Mchakato kama huo unawezaje 
kuitwa wa kidemokrasia — yaani “kwa ajili ya watu, kutokana 
na watu' — wakati hata kwa nje viongozi wao wameaibishwa 
mno? Hakika, mtindo huu lazima ulete hisia mbaya kuhusu 
uwezo wa viongozi hawa kuongoza nchi zao kwa ufanisi. 

Kuanzia kwenye msingi huu, chama cha siasa au aina 
nyingine ya chombo cha ushiriki wa kisiasa, lazima ifuate 
mfano wa mchakato wa 'dare' na uwekwe kwa njia ambayo 
ngazi ya chini kabisa ya oganizesheni inaweza kuona na 
kujieleza wenyewe kwa maneno na vitendo katika mchakato 
wa kujenga taifa, wakiboresha jinsi serikali inavyofanya kazi 
kutimiza mahitaji yao na kwa ujumla kuruhusu umiliki kamili 
wa chama chao au aina nyingine ya ushiriki wa kisiasa na 
serikali yao. 

Zaidi ya hayo, mchakato wa kujiwala wenyewe katika 
chama cha siasa, lazima uwe na msingi katika misingi ya 
Unhu-Ubuntu-Botho. Hii ni pamoja na mjadala wa wazi, 
ambapo mashauriano, mjadala wa kina, uvumilivu, kujenga 
muafaka ni misingi inayoongoza ajenda ya kisiasa. Hii ni 
kinyume na na ninachokiona leo ndani ya vyama vingi vya 
siasa, ambapo viongozi huona jukumu lao kubwa ni 
“kuwahutubia watu” wakati wote. 

Kanuni zile zile zinatakiwa kutumika kwa mfumo wa 
utawala unavyopangwa katika nchi, kuanzia serikali za mitaa, 
bunge na serikali kuu. 

Itaendelea kuwa vita vigumu katika Afrika, kujaribu 
kujenga taifa-dola halali na pengine badala yake mwelekeo 
ubadilike kwenye kujenga kanda imara zinazoshirikiana ndani 
ya muungano wa Afrika. Ili kufanikiwa kwa yoyote kati ya 
jitihada hizi, mifumo ya kisasa inahitaji kuwa huru zaidi na 
vumilivu ili kufikia yafuatayo: 


1. Jumuiya za vijiji kuwa na umiliki mkubwa wa nafasi ya 


2). Kufifisha athari mbaya iliyoletwa na mpiaka bandia ya 

nyingine yoyote ya uongozi katika muktadha wake. 
Nasema hivi kwa sababu kuna kuchanganyikiwa kwingi 
katika Afrika leo kuhusu nini kipo kwenye uongozi halali. 


Kwa ujumla mtu anaona kwamba shughuli za siasa za vyama 
vingi na uchaguzi mkuu katika Afrika ni kuelekeza mawazo ya 
Waafrika kutoka kutawaliwa, na kuwa nyenzo ya kujenga taifa 
dola. Kuna ushahidi mkubwa leo kwamba, kuwa na uchaguzi 
tu katika nchi, ni mbali sana na kilio cha kujenga hasa taifa 
dola la kidemokrasia. Kwa mara nyingine tena, hii ni sawa na 
kujenga nyumba kuanzia kwenye paa kwenda kwenye msingi. 
Demokrasia katika Afrika inaweza kufanikiwa tu kuanzia chini 
kwenda juu, kupitia michakato shirikishi katika ngazi ya kijiji. 
Ni muhimu kwa Waafrika kutambua kuwa mazingira 
mbali mbali huhitaji aina tofauti ya mifumo ya uongozi na 
kwamba uchaguzi siyo njia pekee ya kupata uongozi halali. 
Kwa mfano, viongozi walioteuliwa ni halali pale ambapo 
mteuliwa hutekeleza tu majukumu aliyokasimishwa na 
mamlaka ya juu. Uongozi uliochaguliwa ni halali zaidi 
amabapo stadi fulani, maarifa au uzoefu unahitajika ili uweze 
kutekeleza wajibu husika. Katika hali hii inafaa kuchagua 
miongoni mwa walio bora katika jumuiya au katika mazingira 
hayo. Uogozi wa kurithi ni halali zaidi ambapo kuna imani 
imara katika jumuiya kwamba viongozi waliofariki walikuwa 
wamiliki halali wa eneo au jumuiya na kwa hiyo ni uzao wao 
tu unaweza kudumisha muungano kati ya sasa, zamani na 
wakati ujao. Pia kuna uongozi wa kupokezana, uongozi wa 
jadi, ambao hufuatwa kupitia uwepo wa familia kadhaa 
zinazojulikana na au familia pana, ambao wote wanahaki ya 
nafasi za uongozi kwa msingi wa kupokezana katika jumuiya. 
Uhalali wa uongozi, kwa hiyo ni matokeo ya uongozi 
kufaa na kukubalika ndani ya utamaduni au mazingira, badala 
ya kuwa matokeo ya mchakato kama vile ya uchaguzi. Hii ni 
muhimu kwa serikali za Kiafrika kukumbuka tunavyoongoza 
Mwamko, kwa sababu aina zote hizi halali za uongozi, 
ukiwemo wa jadi, lazima ziendelezwe, ziimarishwe na 

kufanywa za kisasa, ili ziwe muafaka na ziende na wakati kwa 
mahitaji ya uongozi wa leo katika ngazi zote. 

Serikali nyingi zina katiba na mifumo yenye mashaka sana 
kwenye uhalali wa taasisi za uongozi wa jadi. Kufanya hali 
kuwa mbaya zaidi, baadhi ya serikali na vyama vya siasa 
hutumia hali hii, kwa kunyonya kwa hila taasisi za kijadi kwa 
maslahi finyu na ya muda mfupi kisiasa. Kwa ujumla, serikali 
za Kiafrika wakiwaiga watawala wao wa kikoloni hawahitaji 
mfumo wa uongozi wa jadi hasa, wanaangalia tu viongozi 
ofisi binafsi kuendeleza ajenda zao za kisiasa, bila kuwekeza 
kitu au kiasi kidogo sana cha uwekezaji, katika kuendeleza 
misingi ya demokrasia shirikishi na ya mashauriano ya mfumo 
wa uongozi wa jadi. Utaona kwamba katika nchi nyingi 
viongozi wa jadi wameingizwa kwenye utumishi wa uma, 
wakiwa na aina fulani ya uwakilishi mdogo katika ngazi ya 
taifa, katika bunge au vyombo kama hivyo. Mara nyingi 
huishia na mishahara au marupurupu yanayoendana na vyeo 
vyao. Maendeleo haya huwavuta viongozi wa jadi mbali na 
mfumo wao wa jadi, ili badala ya kushika nafasi yao ya kijadi, 
wanaanza kuwa na tabia za viongozi “watendaji'. Kihalisia, 
uongozi wa jadi katika Afrika siyo wa kutawala au kushika 
mamalaka ya kiutendaji. Hii ina maanisha kwamba mfumo wa 
mashauriano wa kisiasa ni muhimu zaidi kuliko nafasi ya 
Chifu na nafasi zingine za uongozi wa jadi. Ni muhimu kwa 
hiyo kutambua kwamba Mwamko wa Kiafrika siyo rahisi 
ikiwa kujenga tena jumuiya kutazingatia Machifu na wale 
wenye nafasi, badala ya kujenga tena mfumo wote wa 
mashauriano na uongozi-tendaji wa pamoja. 

Katika nchi zote za Kiafrika leo tunazo pia jumuiya za 
kisasa ambazo au zimetolewa mbali sana kwenye mwelekeo 
wa jadi au jumuiya ambazo hazifuati uongozi wa kijadi. Kwa 
mfano, hii ni pamoja na maeneo ya mijini au yanayozunguka 
mji na makazi yasiyo rasmi ya watu waliohama. Katika hali hii 
aina halali zaidi ya uwongozi inawezekana sana kuwa 
mchanganyiko wa viongozi waliochaguliwa na au kuteuliwa. 
Hapa bado ni muhimu kwa uongozi huo kutekeleza wajibu 

wao kwa kuzingatia misingi ya kujenga muafaka kwa 
mashauriano na uongozi tendaji wa pamoja ambao tunao 
katika mifumo ya jadi. 


5. Uchumi na Biashara 

“Nadharia ya Jumla” inabashiri kwamba kubadilika kwa 
mwelekeo ufuatao wa nadharia na shughuli za kiuchumi na 
biashara ni lazima ili kutengeneza mazingira ya sera muafaka 
kwa mafanikio makubwa ya kiuchumi utakaoendana na 
Mwamko wa Kiafrika: ; 

Msingi muhimu wa kwanza ni kwamba biashara na 
mashamba ya familia ni njia inayofaa na fanisi ya kujenga 
uchumi katika ngazi ya chini na ya taifa. Kuna ushahidi 
mkubwa kutoka nchi mbalimbali za Kiafrika kwamba mfumo 
wa biashara ndogo ndogo na mashamba ya kifamilia 
unaendana vizuri na mazingira ya Kiafrika. 

Sera za uchumi kwa hiyo, ikiwemo ya kujenga uchumi na 
taasisi za fedha, inahitaji serikali kukubali na kutoa kipaumbele 
kwa taasisi ambazo zinahusiana sana na zina uwezo wa 


Afrika wengi wa watu wetu wanaishi maeneo ya vijijini. Pia, 
kwa sababu umaskini upo zaidi maeneo ya vijijini, inaleta 
mantiki kushughulikia tatizo hili kule kule, kabla hatujafikiria 
kimakosa kwamba miji mikubwa ina uwezo wa kuwa na nafasi 


za kazi kuwaajiri watu wote hawa wanaohama kutoka vijijini. 


gharama nafuu, kama hitaji muhimu kwa uchumi fanisi wa 
nguvu kazi ulioko mijini. Kwa maneno mengine, wafanyakazi 
wa mijini wanahitaji chakula cha bei rahisi kiwepo kwa wingi, 
kabla hatujaufanya uchumi kuwa wa viwanda. Na chakula 


hicho lazima kizalishwe na wazalishaji wadogo wa vijijini 
katika mashamba ya familia 

Inasikitisha, leo miji mingi katika Afrika imejazwa na 


mifumo ya maji, umeme na kadhalika. Hii yenyewe 


:naendeleza uchumi' wa vijijini na kuwawezesha watu wa 


mijini. 

Kanuni ya uchumi ni kuongeza thamani na kuzungusha 
utajiri ndani ya familia yako na jumuiya kwanza kabla ya 
“kupeleka” kwa jumuiya zingine na maeneo ya mijini. 

Kisha mwisho, kuna kanuni ya Machobane, ambayo 
naitohoa kutoka kwa Mpiganaji vita maarufu wa Afrika wa 
ufalme wa Lesotho, Bw. Machobane. Kanuni ya Machobane ni 
kwamba Waafrika wajaribu kwanza na kufanya kazi kwa ajili 
yao wenyewe, badala ya kuajiriwa na mtu mwingine. Sifa 

nyingi muhimu kwa ajili ya uchumi unaokua zinapatikana 
kwenye mawazo ya wajasiriamali huru wa biashira katika 
ngazi zote. Hii ni muhimu hasa ili kujenga tena uwezo wa 

Kabla sijazama kwenye wazo la Bw. Machobane, wacha 
nielezee kwanza dhana za msingi kuhusiana na umaskini 
katika Afrika. Umaskini mwingi katika ngazi ya jumuiya hivi 
leo ni umaskini unaoonekana kwa sababu ya Waafrika 
kutegemea zaidi na zaidi vitu wasivyozalisha na wakati huo 
huo wanazalisha zaidi na zaidi vitu wasivyovitegemea. Kwa 
kufanya hivi, tunamomonyoa ukubwa wa rasilimali zetu, 
kihalisia na kibiolojia katika mfumo wa mito na miti. 

Hayo yote huzidishwa na umaskini wa kiakilia unaokua, 
ambao nimeshaujadili, kiasi kwamba sisi Waafrika hatuthamini 
au kutumia maarifa kwa manufaa yetu. 

Kwa hiyo, mikakati ya kutengeneza utajiri katika ngazi ya 
jumuiya, inahusisha kwanza, mkakati wa maendeleo ya 
jumuiya unaozingatia wigo wa rasilimali, inayomaanisha 
kutengeneza rasimali halisi na za kibiolojia kwa nguvu zaidi 
vyao wenyewe kwa ajili ya maji, mabwawa madogo, barabara, 
njia unganishi kwa maana ya mtaji halisi. Pia, tunahitaji 
kukuza kwa nguvu zaidi mtaji wa kibilojia katika mfumo wa 
kupanda miti zaidi, mimea kwa ajili ya dawa na kwa ujumla 
kuboresha jeni za mazao haya ya asili. 

Nimeshaelezea haya ya kuongeza thamani na kuzungusha 
bidhaa hizi ndani ya jumuiya kama njia siyo tu ya kuongeza 
utajiri, bali kufanya utajiri ule uifae jumuiya. 

Kanuni ya tatu ni pale ambapo kanuni ya Mchabone 
inapoingia. Na kanuni hii ni rahisi: kataa kuwa mbwa. Kwa 
mujibu wa Machabone, kama ukiajiriwa na mtu mwingine, 
wewe ni mbwa. Kwanini? Kwa sababu unamtegemea kwa kila 
kitu mkubwa wako kwa chakula na matunzo. Hata kama 
bwana akimpiga mbwa, mbwa anaweza kwenda mbali akilia 
kwenye msitu kwa muda mfupi, lakini hakika atarudi kwa 
bwana haraka iwezekanavyo, akijua fika kuwa hawezi kuishi 
bila bwana. Ujumbe wa msingi ni: anza biashara yako 


123 


mwenyewe au anzisha mradi wako mwenyewe. Usimfanyie 
kazi mtu mwingine, hususan baada ya umri fulani. 

Hoja ya nne ni kwamba, hakikisha unawarithisha wanao 
stadi zote za maisha na za kumudu kuishi ulizozipata katika 
kuishi kwako. Na stadi hizi lazima ziwe pana kuhusisha 
uzalishaji wa chakula na kuzihifadhi, kuboresha nyumba, 
pamoja na kuendesha miradi ya familia na kutawala fedha na 
rasilimali zingine za fedha. 

Tano, tumejifunza kubadilisha matatizo na changamoto 
kuwa fursa za biashara. Hivyo, badala ya kujisikitikia 
wenyewe tukiwa na matatizo, tukumbatie baadhi ya haya kama 
fursa za kweli za kuzalisha bidhaa mpya au kutoa huduma 
mpya kuhusu changamoto hiyo. 

Kwa kuongezea, tunaweza pia kuzalisha maadili ya 
biashara kubwa zaidi kutoka kwenye utamaduni wetu na mila 
na ukiweka hii pamoja na viwanda vidogo kuzalisha bidhaa 
mbali mbali kama sanaa za kufanya kazi, vinyago, pamoja na 
bidhaa za kuboresha nyumba na mitindo, biashara za familia 
ya vjijini zina nafasi kubwa sana ya biashara nzuri, ya thamani 

utajiri wa jumuiya. Ni imani yangu kubwa kwamba kama 
sehemu ya Mwamko wa Kiafrika serikali lazima zipime upya 
katiba za nchi zao na mfumo wa kisheria kuhusiana na masuala 
ya ardhi na kuanza kuwasaidia na kuleta mageuzi makubwa 
yatakayoruhusu ardhi yote katika nchi kuwa na umuhimu sawa 
wa kiuchumi. 

Kwa ardhi ya jadi ambayo kihistoria ilikuwa inamilikiwa 
chini ya mfumo wa umiliki wa jadi, kazi yangu na za wasomi 
wengine miaka michache iliyopita zimeonyesha kuwa 
umilikaji ardhi kwa mfumo wa jadi unao ndani yake vipengele 
vya aina zote za mifumo ya umiliki ardhi ya kisasa. 
Kinachokosekana, kwa hiyo, ni mfumo wa kisheria 
unaorudisha kwa mfumo wa uongozi wa jadi, kazi ya utendaji 
ya kutoa haki mbali mbali za ardhi ambazo kwa kawaida 
hutolewa kwa ardhi ya biashara. 

Mfuko wa aina nne za umiliki ardhi ambao unahitaji 
kutambuliwa na kutunzwa katika mfumo wa jadi kama 
ilivyokuwa, kimila, inahusisha haki ya kutumia ardhi, haki ya 
kuhamisha umiliki wa ardhi, haki ya kutokuwahusisha 
wengine au kuwajumuisha wengine, kama vile watoto wako 
katika kutumia ardhi na hatimaye haki ya kuwa na uwezo wa 
kutekeleza kwa kutumia mfumo wa jadi na au serikali katika 
kuzipata haki hizo kutokana na kutumiwa vibaya na wengine. 
Kwa kuupa mfumo wa jadi mamlaka ya kiutendaji juu ya haki 
hizi, inawezekana kwa hiyo kwa Dare ya familia na jumuiya 

| kutoa haki ya kukodisha, hati za umiliki na hati zingine za 
mtindo wa Kimagharibi zinazoruhusu mtaji “uliojificha” kuwa 
na maisha. Ni muhimu kutambua kuwa katika mifumo mingi 
ya jadi ya umiliki ardhi, ardhi iliyomilikiwa kwa jadi hupewa 
familia na siyo mtu binafsi. Hata hivyo, hii isiwe ni kikwazoa 
katika kuipa ardhi maisha kama mtaji ilimradi muundo wa 
familia imehusishwa vizuri katika shughuli yoyote ya ardhi na 
rasilimali zingine. 

Suala la umiliki wa ardhi kwa hiyo ni kubwa kuliko 
vya Afrika, unawakilisha mfumo muhimu sana wa kujitawala 
wenyewe katika ngazi ya chini. Hii ina maanisha kwamba 

kutatua suala la umiliki wa ardhi ni sehemu muhimu ya 
kuanzisha Unhu-Ubuntu-Botho misingi ya demokrasia ya 
ushiriki wa wenyeji. 

Hitimisho 


inajua kwamba ujumbe wa msingi katika kitabu hiki 

unaweza kuchukulia, na utachukuliwa na kwa kweli ni 
muhimu kuchukuliwa na Waafrika wengi kama ukweli wa 
kawaida. Nashukuru kwamba umechukua muda wako 
kukisoma kitabu hiki. Ukweli kwamba umekisoma kitabu 
mpaka mwisho inaashiria kwangu kuwa nambhubiria mtu 
aliyegeuzwa tayari. Isitoshe, Waafrika wengi wanajua kwa 
hisia masuala haya niliyojaribu kuyaelezea. Kwa hiyho 
changamoto siyo kuwatafuta watu wanaoamini hizi fikra, 
changamoto halisi ipo katika ngazi ya mtu binafsi: changamoto 
ni nini utaenda kufanya kuhusu hili? 

Ukizingatia changamoto kubwa ambazo Afrika 
inakumbana nazo leo, ni rahisi kukata tamaa na kudhani 
kwamba hakuna kikubwa mtu anachoweza kukifanya kama 
mtu binafsi. Sehemu ya kitabu hiki na kwa kuhitimisha, ni 
kupendekeza kwa nguvu zaidi kuwa kuna mengi zaidi 
unayoweza kufanya! 

Kwa kuanzia ni muhimu kwako wewe kuanza mara moja 
safari yako ya kujivumbua tena. Kwa kweli, kitabu hiki kiwe 
ni kiamshia hamu tu. Unapaswa kuendelea na kuainisha 
vipengele vyote muhimu vya njia ya Unhu-Ubuntu-Botho 
unaoyoahidi kujaribu mwenyewe kila siku. 

Hivyo kitabu hiki kinalenga tu kukusaidia na kukutia moyo 
wewe kuwa chanzo cha mabadiliko ambayo tayari 
umeshakuwa! 

Na kumbuka: Mimi nipo hivi kwa sababu sisi tupo hivi. 

